VPRAŠANJE ZA USTNI ODGOVOR Z RAZPRAVO O-0071/08
v skladu s členom 108 Poslovnika
predložil
Dimitrios Papadimoulis
, v imenu Odbora za okolje, javno zdravje in varnost hrane
za Komisijo
Zadeva: Krepitev zmogljivosti Unije pri odzivanju na nesreče
Ali bi lahko Komisija pojasnila, kakšne dejanske ukrepe namerava sprejeti, da bo mogoče v celoti doseči vse cilje celovitega okvira za preprečevanje in bolj celovite zmogljivosti pri odzivanju na nesreče znotraj in/ali zunaj Evropske unije? Kdaj namerava Komisija predstaviti predlog za takšen celovit evropski pristop za preprečevanje naravnih nesreč in nesreč, ki jih povzroči človek?
Kateri bi bili glavni elementi predloga Komisije?
Ali je Komisija ugotovila pomanjkljivosti pri odzivanju na nesreče na področju civilne zaščite EU in katere so? Kako namerava te pomanjkljivosti odpraviti?
Ali je EU zadostno pripravljena v primeru, da katastrofe sočasno prizadenejo sosednje evropske države?
Kakšen je odziv Komisije na resolucijo Evropskega parlamenta o vzpostavitvi enote za hitro posredovanje na evropski ravni ( P6_TA(2007)0362 ), ki bi se bila sposobna odzivati na nevarnosti ob naravnih nesrečah?
Kakšne načrte ima Komisija za okrepitev evropske civilne zaščite, preprečevanja, pripravljenosti in zmogljivosti odzivanja glede gozdnih požarov in drugih požarov?
