Vprašanje za ustni odgovor O-000099/2011
za Svet
Člen 115 poslovnika
Rui Tavares
,
Cornelia Ernst
,
Kyriacos Triantaphyllides
,
Marie-Christine Vergiat
v imenu skupine GUE/NGL Zadeva: Odzivi držav članic na migracijske tokove in položaj beguncev
Prejšnji teden je Francija na meji z Italijo (v bližini mesta Ventimiglia) uvedla mejno kontrolo in blokirala železniški promet, potem ko je italijanska vlada podpisala odredbo, s katero upravnim organom dovoljuje, da 25 800 tunizijskim migrantom, ki so po padcu svojega režima prispeli na otok Lampedusa, podelijo dovoljenje za začasno bivanje. Spor med Francijo in Italijo glede priseljevanja ima in bi utegnil še imeti škodljive posledice za svobodo gibanja na ozemlju EU.
Medtem se razmere v Severni Afriki ne izboljšujejo in na tisoče beguncev še vedno ne more zapustiti Libije, kjer je izjemno nevarno. EU in njene države članice morajo v takih razmerah bolj sodelovati in poiskati konkretne rešitve, ki bodo v prvi vrsti v interesu ranljivih ljudi.
– Kako namerava Svet v luči potekajočega zakonodajnega postopka v zvezi z mehanizmom ocenjevanja schengenskega pravnega reda zagotoviti dosledno spoštovanje določb o odpravi kontrol na notranjih mejah?
– Kako namerava Svet spodbujati odprtje humanitarnega koridorja, po katerem bi begunce iz Libije evakuirali in jih namestili v EU?
– Kako namerava Svet zagotoviti, da bo postopek soodločanja za namestitev hitro odobren ter, bolj splošno, da bo do leta 2012 vzpostavljen skupni azilni sistem EU?
