Več informacij ter strožja merila za čistost voda na plažah
Okolje
2006-01-18 - 16:06
V kopalni sezoni leta 2008 bodo kopalci lahko dobili vse informacije o čistosti voda na evropskih plažah in drugih urejenih naravnih kopališčih na spletu. Nova direktiva o kopalnih vodah, ki so jo evropski poslanci v sredo sprejeli s 584 glasovi za, 11 proti in 56 vzdržanimi glasovi, predvideva tudi strožja merila za ugotavljanje kakovosti voda. Pogajanja z ministri držav članic, da so bile na koncu vključene tudi zahteve parlamenta, pa so trajala kar tri leta.
Glavne prednosti glede na prejšnjo zakonodajo so po besedah poročevalca Julesa MAATENA (ALDE, NL) v treh ključnih elementih:
- namesto 19 parametrov bodo inšpekcije merile le dva (vsebnost intestinalnih enterokokov in bakterije Escherichia coli);
- raziskave kažejo, da je povprečna verjetnost za pojav zdravstvenih težav po kopanju obalnih in notranjih vodah (sladkovodni vodotoki in jezera) 12 odstotna. Z izvajanjem sprejetih določil bi se lahko znižala na dobrih 7 odstotkov;
- informacije o kakovosti voda bodo bolj ažurne, jasnejše in lažje dostopne.
Parlament je sicer dolgo nasprotoval, da bi se poleg obstoječih kategorij "odlična kakovost" in "dobra kakovost" uvedla še tretja, nižja kategorije "zadostna kakovost". Kompromis vendarle predvideva njeno uvedbo, vendar s strožjimi merili kakovosti od prvotno predlaganih. Prvo poročilo o izvajanju direktive naj bi Komisija pripravila že leta 2008 (in ne šele 2018, kot je bilo predvideno v prejšnjem predlogu) ter bo moralo vključevati tudi analizo vsebnosti virusov. Komisija naj bi predlog dopolnitev direktive pripravila leta 2020 in takrat tudi opustila merilo "zadostna kakovost".
Države članice EU naj bi določila direktive začele izvajati najkasneje v dveh letih po začetku njene veljavnosti, torej do začetka poletne kopalne sezone leta 2008.
20060118IPR04463 Poročilo: Jules Maaten - Kopalne vode
-//EP//TEXT REPORT A6-2005-0415 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
