USTNO VPRAŠANJE H-0084/10
v času vprašanj, na delnem zasedanju marca 2010
v skladu s členom 116 Poslovnika
predložila
Mairead McGuinness
za Komisijo
Zadeva: državna pomoč malim in srednjim podjetjem, ki pridelujejo kmetijske proizvode
Odstavek 8 člena 11 Uredbe Komisije (ES) št. 1857/2006 o uporabi členov 87 in 88 Pogodbe pri državni pomoči za mala in srednja podjetja, ki se ukvarjajo s proizvodnjo kmetijskih proizvodov, pravi, da so od 1. januarja 2010 vsa nadomestila, izplačana kmetom za izgubo pridelka zaradi neugodnih vremenskih razmer odvisna od tega, če so kmetje sklenili zavarovanje, ki pokriva najmanj 50 % njihove letne proizvodnje ali dohodka od proizvodnje. Če kmetje pridelka nimajo zavarovanega, se vsa ponujena nadomestila zmanjšajo za 50 %. Kakšen je status odstavka 8 člena 11 v državah članicah,v katerih nobena zavarovalna družba ne nudi zavarovanja pridelkov?
Ali lahko Komisija zagotovi podatke o instrumentih za oceno tveganja, ki so trenutno na voljo v državah članicah, zlasti v tistih državah članicah, kjer so kmetom na voljo zavarovalni proizvodi, kakšno stopnjo zavarovanja nudijo ti zavarovalni proizvodi, in kako se financirajo, na primer, ali jih financira država, kmetje ali pa je financiranje skupno?
UL L 358, 16. 12. 2006, str. 3.