P6_TA(2008)0632
Pristop Sveta k reviziji Uredbe OLAF
B6-0627/2008
Resolucija Evropskega parlamenta z dne 18. decembra 2008 o pristopu Sveta k reviziji Uredbe OLAF
Evropski parlament
, –
ob upoštevanju Medinstitucionalnega sporazuma o boljši pripravi zakonodaje UL C 321, 31.12.2003, str. 1.
,
–
ob upoštevanju predloga Uredbe Evropskega parlamenta in Sveta o spremembi Uredbe (ES) št. 1073/1999 o preiskavah, ki jih izvaja Evropski urad za boj proti goljufijam (OLAF) ( KOM(2006)0244 ) in svojega stališča z dne 20. novembra 2008 Sprejeta besedila, P6_TA(2008)0553 .
o navedenem predlogu,
–
ob upoštevanju ustnega vprašanja Svetu o njegovem pristopu k reviziji Uredbe OLAF ( O-0116/2008 ),
–
ob upoštevanju člena 108(5) svojega Poslovnika,
A.
ker je OLAF v desetih letih od svoje ustanovitve (leta 1999) kot operativni urad za zaščito finančnih interesov Skupnosti pridobil dragocene izkušnje v boju proti goljufijam in korupciji,
B.
ker bi bilo treba regulativni okvir OLAF-a izboljšati na osnovi operativnih izkušenj, ki jih je OLAF pridobil,
C.
ker bi morali obe veji zakonodajnega organa EU v postopku soodločanja tesno sodelovati, da bi zakonodajni okvir boja proti goljufijam prilagodili sedanjim potrebam,
D.
ker je Parlament dne 20. novembra 2008 z veliko večino zaključil prvo obravnavo o preoblikovanju Uredbe (ES) št. 1073/1999 (Uredba OLAF),
1.
meni, da je zakonodajni okvir OLAF-a treba nujno pojasniti, da bi nadalje izboljšali učinkovitost preiskav proti goljufijam ter zagotovili potrebno neodvisnost OLAF-a, ob polnem upoštevanju pridobljenih izkušenj z ustanovitvijo OLAF leta 1999, ki je nadomestil UCLAF (Enoto za usklajevanje preprečevanja goljufij);
2.
opozarja Svet, da bo zgoraj omenjeno stališče Parlamenta z dne 20. novembra 2008 privedlo do znatnega izboljšanja učinkovitosti in kakovosti preiskav OLAF z okrepitvijo postopkovnega jamstva, vloge nadzornega odbora, pravice do domneve nedolžnosti, pravice preiskovancev do obrambe, pravice informatorjev, s sprejetjem jasnih in preglednih preiskovalnih pravil, ter z izboljšanjem sodelovanja med pristojnimi nacionalnimi organi in institucijami EU;
3.
poziva francosko in češko predsedstvo, naj predložita časovni načrt pogajanj s Parlamentom na osnovi Uredbe (ES) št. 1073/1999 in s tem potrdita, da si na vse načine prizadevata doseči hitro sprejetje skupnega stališča Sveta ter izogniti se nadaljnjim neutemeljenim zamudam;
4.
meni, da stališče Sveta za preprosto konsolidacijo treh obstoječih pravnih podlag preiskav OLAF-a ni veljaven razlog za to, da se ne začne takoj pogajanj o Uredbi (ES) št. 1073/1999, saj preprosta konsolidacija ne bo izboljšala pravnega okvira preiskav OLAF na področju boja proti goljufijam in zato predstavlja precejšnjo izgubo časa z vidika krepitve boja proti goljufijam; zato se odloča za preoblikovanje zakonodaje EU s področja boja proti goljufijam, vključno z uredbami (ES) št. 1073/1999, (Euratom, ES) 2185/96 in (ES, Euratom) 2988/95, ki mora temeljiti na revidirani Uredbi (ES) št. 1073/1999;
5.
naroči svojemu predsedniku, naj to resolucijo posreduje Svetu, pristojnim parlamentarnim odborom držav članic ter Evropskemu računskemu sodišču in nacionalnim računskim sodiščem.
