A6-0058/2008
29.2.2008
KONČNO POROČILO
o predlogu spremembe proračuna št. 1/2008 Evropske unije za proračunsko leto 2008
(00000/2008 – C6‑0000/2008 – 2008/2017(BUD))
Oddelek III – Komisija
Odbor za proračun
Poročevalec:
Kyösti Virrankoski
PE 402.646v02-00
VSEBINA
PREDLOG RESOLUCIJE EVROPSKEGA PARLAMENTA.....................................................3
OBRAZLOŽITEV.......................................................................................................................5
POSTOPEK................................................................................................................................7
PREDLOG RESOLUCIJE EVROPSKEGA PARLAMENTA
o predlogu spremembe proračuna št. 1/2008 Evropske unije za proračunsko leto 2008, Oddelek III – Komisija
(00000/2008 – C6‑0000/2008 – 2008/2017(BUD) )
Evropski parlament ,
– ob upoštevanju člena 272 Pogodbe ES in člena 177 Pogodbe Euratom,
– ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti
UL L 248, 16.9.02, str. 1. Uredba, spremenjena z uredbo (ES) št. 1525/2007 (UL L 343, 27.12.2007, str. 9). , zlasti členov 37 in 38,
– ob upoštevanju splošnega proračuna Evropske unije za proračunsko leto 2008, ki je bil dokončno sprejet 13. decembra 2007
Sprejeta besedila, P6_TA(2007)0616 . ,
– ob upoštevanju medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL L 139, 14.06.06, str. 1. ,
– ob upoštevanju predhodnega predloga spremembe proračuna Evropske unije št. 1/2008 za proračunsko leto 2008, ki ga je Komisija predložila 18. januarja 2008 ( KOM(2008)0015 ),
– ob upoštevanju predloga spremembe proračuna št. 1/2008, ki ga je Svet pripravil dne 00 (0000/2008 - C6-0000/2008),
– ob upoštevanju člena 69 in Priloge IV svojega poslovnika,
– ob upoštevanju poročila Odbora za proračun ( A6-0058/2008 ),
A. ker predlog spremembe proračuna št. 1 k splošnemu proračunu za leto 2008 vključuje naslednje postavke:
– uporaba sredstev Solidarnostnega sklada EU v višini 162,4 milijona EUR za odobritve za prevzem obveznosti in odobritve plačil v zvezi s škodo, ki je nastala zaradi hudega neurja v Združenem kraljestvu junija in julija 2007,
– vzpostavitev proračunske strukture, potrebne za vključitev Izvajalske agencije za raziskave in Izvajalske agencije Evropskega raziskovalnega sveta,
– sprememba kadrovskega načrta Evropske agencije za upravljanje in operativno sodelovanje na zunanjih mejah držav članic Evropske unije (FRONTEX),
– odprtje proračunske postavke 06 01 04 12 Program Galileo – odhodki za upravno poslovodenje, kot to določa spremenjen predlog Komisije KOM(2007)0535 ,
– oblikovanje proračunskega člena 27 01 11 odhodki v času izrednih kriznih razmer, da se omogoči financiranje izrednih odhodkov, povezanih z razglašenimi kriznimi razmerami. Vrstica bo imela zaznamek "p.m.".
B. ker je namen predloga spremembe proračuna št. 1/2008 uradna vključitev teh proračunskih sprememb v proračun za leto 2008,
1. je seznanjen s predhodnim predlogom spremembe proračuna št. 1/2008;
2. opozarja na predlog spremembe k predhodnemu predlogu za spremembo proračuna št. 1/2008, ki predvideva vpeljavo proračunske vrstice za upravno poslovodenje in vnovično vzpostavitev prvotnega zneska iz operativne vrstice za program Galileo;
3. naroči svojemu predsedniku, naj to resolucijo posreduje Svetu in Komisiji.
OBRAZLOŽITEV
V skladu s členom 37(1) finančne uredbe lahko Komisija predloži predhodni predlog spremembe proračuna, če obstajajo "neodložljive, izjemne ali nepredvidene okoliščine".
Predlog spremembe proračuna št. 1/2008 vključuje naslednje postavke:
1. Uporaba sredstev Solidarnostnega sklada EU v višini 162,4 milijona EUR za odobritve za prevzem obveznosti in odobritve plačil v zvezi s škodo, ki je nastala zaradi hudega neurja v Združenem kraljestvu junija in julija 2007.
Med sejo odbora 28. februarja je bila organizirana mini seja, na kateri je bilo ocenjeno izvajanje financiranja EU ter njegov učinek na lokalni ravni.
2. Vzpostavitev proračunske strukture, potrebne za vključitev Izvajalske agencije za raziskave in Izvajalske agencije Evropskega raziskovalnega sveta.
Kar zadeva Izvajalsko agencijo za raziskave, je Komisija spremenila začetno navedeno proračunsko vrstico 08 01 04 50 v 08 01 04 31. Znesek stroškov za agencijo za leto 2008 v višini 14,601 milijona EUR, ki je bil predstavljen v predhodnem predlogu spremembe proračuna, ustreza znesku iz začetnega računovodskega izkaza, na podlagi katerega je Parlament podprl ustanovitev te agencije. V spremembi proračuna je bila proračunska vrstica spremenjena (od 08 01 04 50 na 08 04 01 31) zaradi povezanosti s strukturo oblikovanja proračuna po dejavnostih, da bi to vrstico uskladil z ostalimi štirimi izvajalskimi agencijami z isto nomenklaturo XX 01 01 30.
Izvajalska agencija Evropskega raziskovalnega sveta: subvencija za to agencijo, ki je bila vključena v predhodni predlog spremembe proračuna v višini 19,994 milijone, ne ustreza znesku, ki je bil posredovan Parlamentu ob sprejetju odločitve o tem, ali naj ta podpre ustanovitev agencije ali ne. Višina zneska za leto 2008 , navedena v računovodskem izkazu za to izvajalsko agencijo, je znašala 23,117 milijona EUR. Subvencija za agencijo, ki je vključena v predhodni predlog spremembe proračuna št. 1/2008 in znaša 19,994 milijona EUR, je dejansko nižja od zneska v začetnem računovodskem izkazu (23,117 milijona EUR) zaradi razlike pri izračunu osebja za osem mesecev namesto za deset, kot je bilo predvideno na začetku (pozen začetek delovanja agencije). Tako temeljijo stroški za leto 2008 na povprečni prisotnosti osem mesecev. Za znižanje je 14.11.2007 zaprosil regulativni odbor agencije.
3. Sprememba kadrovskega načrta Evropske agencije za upravljanje in operativno sodelovanje na zunanjih mejah držav članic Evropske unije (FRONTEX).
Poročevalec meni, da je to v skladu z dogovorom, ki je bil sprejet med proračunskim postopkom za leto 2008.
4. Odprtje proračunske postavke 06 01 04 12 "Program Galileo" – odhodki za upravno poslovodenje, kot določa spremenjen predlog Komisije KOM(2007)0535 .
Komisija navaja naslednje razloge za to:
– dveh milijonov EUR iz postavke 06 01 04 12 "Program Galileo" – odhodki za upravno poslovodenje ne gre obravnavati kot "dodatnih" proračunskih sredstev, ampak kot prerazporeditev v okviru skupnih sredstev za program Galileo za leto 2008, in sicer od operativne vrstice k vrstici z upravno naravo, namenjeni financiranju dejavnosti, kot so opredelitev in nadaljnji ukrepi programa za upravljanje tveganja, opredelitev politike za zaščito intelektualnih lastninskih pravic, letne finančne in tehnične revizije, letno poročilo ter inovativni trgi na področju navigacije (študije itd.). Ta proračunska sredstva nedvomno sodijo v razdelek 1A. Večletni programi imajo podobne upravne proračunske vrstice za predvidena sredstva.
Poročevalec meni, da ta določba lahko povzroči morebitno neskladje, ki izhaja iz sklepa, sprejetega v okviru proračuna za leto 2008 na eni strani, in predlogov sprememb, ki jih je odbor ITRE sprejel 29. januarja v poročilu Barsi-Pataky na drugi strani.
Odbor ITRE je z veliko večino sprejel osem predlogov sprememb, ki Nadzornemu organu za Galileo odpravlja pravno podlago spremenjenega predloga o programu Galileo in programu skupne evropske geostacionarne navigacijske storitve.
Še vedno obstajajo dvomi o ustreznosti predlaganih 2 milijonov EUR, namenjenih upravnemu poslovodenju, ki sta vključena v spremembo proračuna 1/2008. V ta namen je bil oblikovan predlog spremembe, označen z zaznamkom "p.m.", ki znova vpeljuje operativno vrstico za program Galileo z obveznostmi v višini 890 milijonov EUR.
5. Oblikovanje proračunskega člena 27 01 11 Odhodki v času izrednih kriznih razmer, da se omogoči financiranje izrednih odhodkov, povezanih z razglašenimi kriznimi razmerami. Vrstica bo imela zaznamek "p.m.".
Ker ni bilo jasno, kaj je Komisija razumela kot izredne krizne razmere in zakaj je bila vrstica oblikovana pod političnim področjem "Proračun" (Naslov 27), pa tudi kaj je "nujnost" zadeve in zakaj ne more počakati na PPP 2009, so bile Komisiji predložene naslednje informacije:
Natančna opredelitev opravil, ki sodijo v eno izmed teh kategorij bo odvisna od narave in trajanja kriznih razmer.
Dogodki, kot so 9. september 2001, grožnja svetovne pandemije gripe, ali manj dramatične, vendar enako škodljive grožnje osebju, stavbam ali sistemom IT, poudarjajo potrebo, da se morajo organizacije pripraviti na morebitne večje motnje svojih dejavnosti.
Komisija je v odgovor na take izzive vzpostavila orodja za upravljanje neprekinjenega poslovanja, da bi morebitne motnje obvladala.
Upravljanje neprekinjenega poslovanja je postopek, ki pomaga pri upravljanju tveganj, ki preprečujejo nemoteno delovanje organizacije, in zagotavlja, da lahko organizacija v primeru motnje še naprej deluje v zahtevanem obsegu. Predvideva kako se bo organizacija odzvala, da poveča prožnost, čim bolj zmanjša vpliv motnje na zunanje interesne skupine ter olajša opredelitev in obnovitev osrednjih funkcij v kratkih časovnih okvirih.
POSTOPEK
Naslov
Predlog spremembe proračuna Evropske unije št. 1/2008 za proračunsko leto 2008
Referenčni dokumenti
0000/2008– C6-0000/2008 – 2008/2017(BUD)
Pristojni odbor
Datum razglasitve na zasedanju
BUDG11.3.2008
Odbori, zaprošeni za mnenje
Datum razglasitve na zasedanju
Poročevalec/-ka
Datum imenovanja
Kyösti Virrankoski
13.12.2006
Nadomeščeni(-a) poročevalec(-ka)
James Elles
Datum, ko je Svet pripravil predlog spremembe proračuna
4.3.2008
Datum, ko je Svet predložil predlog spremembe proračuna
0.0.0000
Obravnava v odboru
23.1.2008
Datum sprejetja
28.2.2008
Izid končnega glasovanja
+:–:
0:
18
0
0
Poslanci, navzoči pri končnem glasovanju
Richard James Ashworth, Reimer Böge, Herbert Bösch, James Elles, Salvador Garriga Polledo, Ingeborg Gräßle, Catherine Guy-Quint, Ville Itälä, Anne E. Jensen, Vladimír Maňka, Jan Mulder, Margaritis Schinas, Esko Seppänen, László Surján, Gary Titley, Helga Trüpel, Ralf Walter
Namestniki, navzoči pri končnem glasovanju
Peter Šťastný
Namestniki (člen 178(2)), navzoči pri končnem glasovanju
Datum predložitve
0.0.0000
Opombe (na voljo samo v enem jeziku)
...
