USTNO VPRAŠANJE H-0189/10
v času vprašanj, na delnem zasedanju maja 2010
v skladu s členom 116 Poslovnika
predložil
Alan Kelly
za Svet
Zadeva: Preiskovanje primerov smrti državljanov EU v tretjih državah
Ali lahko Svet poda svoje stališče o smrtih državljanov EU, ki so jih zakrivili državni uradniki v tretjih državah?
Kakšno pomoč bi Svet zagotovil družini umrlih v takšnih primerih?
V takšnih okoliščinah je v Boliviji umrl tudi irski državljan Michael Dwyer. Ubili so ga pripadniki elitne enote bolivijske policije, številna vprašanja o tem primeru pa še vedno ostajajo nerešena.
Ali Svet na splošno meni, da imajo družine mrtvih pravico do ustrezne preiskave teh smrti? Ali bi bil pripravljen uporabiti svoj vpliv v tretji državi, da bi zagotovil izvedbo takšne raziskave?
Ali lahko v tem konkretnem primeru Svet kakorkoli ukrepa, da bi pomagal družini Dwyer?
