Poslanci za začetek pristopnih pogajanj z Nekdanjo jugoslovansko republiko Makedonijo
Širitev
Odbori Zunanje zadeve
2011-03-17 - 15:47
Na odboru za zunanje zadeve je v sredo nastopil podpredsednik vlade Nekdanje jugoslovanske republike Makedonije, ki je dejal: "Makedonija je pozitiven primer evropske širitvene politike in njenih učinkov." Člani odbora so tudi potrdili osnutek resolucije, ki jo je pripravil slovenski poslanec Zoran Thaler (SD/S&D), o napredku države na pot v EU, ki med drugim zahteva začetek pristopnih pogajanj.
Razprava z podpredsednikom makedonske vlade Vaskom Naumovskim je bila namenjena predvsem trenutnim političnim razmeram v državi: opozicijske stranke namreč bojkotirajo delovanje v parlamentu, v začetku poletja pa bodo predvidoma razpisane predčasne volitve. Poslanci so omenili tudi vprašanja svobode medijev, medetničnih odnosov in spora z Grčijo glede imena. Ko je govoril o bližajoči se deseti obletnici ohridskega okvirnega sporazuma, s katerim so sprte strani leta 2001 umirile napete razmere, je podpredsednik vlade dejal, da je "Makedonija balkanska Švedska na področju pravic manjšin."
Pristopne možnosti in ostali izzivi
V osnutku resolucije - besedilo je odbor v sredo potrdil z veliko večino (49 glasov za, 7 proti in 3 vzdržani) - poslanci čestitajo vladi za učinkovito in gladko izvrševanje stabilizacijsko-pridružitvenega sporazuma z EU, vendar obžalujejo, da Svet ni sprejel odločitve o odprtju pristopnih pogajanj, kakor je že drugo leto zapored priporočila Komisija.
Odbor je zaskrbljen zaradi vse večjih medetničnih napetosti in slabe politične kulture, ter poziva opozicijske stranke, naj končajo bojkot nacionalnega parlamenta in na podlagi demokratičnih institucij nadaljujejo politični dialog. Hkrati pa parlamentarci opozarjajo, da je zagotavljanje takojšnjega in odprtega dialoga o vseh izzivih, s katerimi se spopada država, odgovornost vlade in opozicije.
Poslanci so tudi zaskrbljeni tudi zaradi visoke stopnje brezposelnosti med mladimi in med odprtimi problemi posebej izpostavljajo korupcijo in politizacijo ter vmešavanje v delo medijev.
Spor glede imena
Glede vprašanja imena države odbor močno obžaluje, da spor z Grčijo zaradi imena še naprej blokira pot države v EU ter znova opozarja na svoja priporočila Svetu, naj nemudoma začne pristopna pogajanja. Poleg tega poslanci z zaskrbljenostjo ugotavljajo, da se v sedanji razpravi še naprej uporabljajo zgodovinski argumenti, vključno z nedavnim pojavom tako imenovane antikvizacije, ki lahko poveča napetost med sosedami in ustvari nove notranje razkole.
Predsedujoči na seji odbora: Gabriele Albertini (ELS, IT)
20110314IPR15473 Spletna stran za odbora za zunanje zadeve
SL
1
LINK
/activities/committees/homeCom.do?language=SL&body=AFET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
