VPRAŠANJE ZA USTNI ODGOVOR Z RAZPRAVO O-0037/07
v skladu s členom 108 Poslovnika
predložila
Gianluca Susta
in
Johan Van Hecke
, v imenu skupine ALDE ,
Kader Arif
, v imenu skupine PSE ,
Georgios Papastamkos
, v imenu skupine PPE-DE ,
Vittorio Agnoletto
in
Helmuth Markov
, v imenu skupine GUE/NGL ,
Carl Schlyter
, v imenu skupine Verts/ALE ,
Cristiana Muscardini
, v imenu skupine UEN
za Komisijo
Zadeva: Sporazum TRIPs in dostop do zdravil
Sklep Svetovne trgovinske organizacije z dne 30. avgusta 2003 naj bi bil "hitra rešitev" za težave z dostopom do zdravil, s katerim se soočajo države v razvoju, ki so brez proizvodnih zmogljivosti ali jih imajo malo. Predlog spremembe sporazuma TRIPs ne upošteva dejstva, da učinkovitost sklepa ni dokazana. Evropski parlament mora sedaj dati soglasje.
Ali lahko Komisija v zvezi s tem:
poda mnenje o mehanizmu, ki sta ga vzpostavila sklep Svetovne trgovinske organizacije z dne 30. avgusta 2003 in protokol k sporazumu TRIPs, ter ob doslej omejeni uporabi mehanizma razišče možnosti za izboljšanje njegove učinkovitosti;
izrazi mnenje o pomenu tega, da se ne razpravlja o določbah, povezanih z zdravili po sporazumu TRIPs–plus, ki vplivajo na javno zdravje in dostop do zdravil v okviru sporazumov o gospodarskem partnerstvu z afriškimi, karibskimi in pacifiškimi regijami ter drugih prihodnjih dvostranskih in regionalnih sporazumov z revnimi državami v razvoju;
pojasni, katere so po njenem mnenju nove in realne rešitve, ki bi jih lahko uporabljale države ali skupine držav, da bi našle uspešne in dolgotrajne rešitve težav z dostopom do zdravil po dostopnih cenah in bi pospeševale neposredne naložbe v zmogljivosti lokalne proizvodnje v regiji;
pojasni, na kakšen način namerava podpreti delo medvladne delovne skupine za javno zdravje, inovacije in postopek intelektualne lastnine pri Svetovni zdravstveni organizaciji;
določi pošteno/ustrezno raven financiranja za posodobitev ali izgradnjo zmogljivosti za proizvodnjo zdravil pri lokalnih lastnikih v državah v razvoju (vključno z najmanj razvitimi) ter poveča skupno financiranje javno–zasebnega partnerstva v prizadevanju za raziskave in razvoj zdravil, ki so posebej pomembna za države v razvoju".
Če ne, ali lahko Komisija pojasni, zakaj?
