P7_TA(2010)0318
Razglasitev evropskega leta boja proti nasilju nad ženskami
P7_DCL(2010)0020
Izjava Evropskega parlamenta z dne 9. septembra 2010 o razglasitvi evropskega leta boja proti nasilju nad ženskami
Evropski parlament
, –
ob upoštevanju člena 123 Poslovnika,
A.
ker pomeni izraz „nasilje nad ženskami“ vsako dejanje nasilja na podlagi spola, zaradi katerega ženske utrpijo oziroma lahko utrpijo izgubo ali so žrtve fizičnega, spolnega ali psihičnega trpljenja, vključno z grožnjo s tovrstnimi dejanji, prisilo ali samovoljnim odvzemom prostosti, bodisi v javnem ali v zasebnem življenju,
B.
ker je nasilje nad ženskami velika ovira za enakost med ženskami in moškimi ter je ena najbolj razširjenih oblik kršitev človekovih pravic ne glede na geografske, gospodarske, kulturne ali socialne razlike,
C.
ker je to v Uniji, kjer zaradi fizičnega nasilja trpi od 20 do 25 % žensk v odraslem življenjskem obdobju, več kot 10 % pa jih je žrtev spolnega nasilja, resen problem,
D.
ker je Evropski parlament večkrat zahteval, da se razglasi evropsko leto boja proti nasilju nad ženskami, še zlasti ob sprejetju svoje resolucije o enakosti med ženskami in moškimi leta 2009,
1.
vztraja, da se je treba bojevati proti nasilju nad ženskami, da bi uresničili načelo enakosti spolov;
2.
poziva Komisijo, naj v naslednjih petih letih razglasi evropsko leto boja proti nasilju nad ženskami;
3.
naroči svojemu predsedniku, naj to izjavo skupaj z imeni podpisnikov Seznam podpisnikov je objavljen v Prilogi 2 k zapisniku z dne 9. septembra 2010 ( P7_PV(2010)09-09(ANN2) ).
posreduje Komisiji.
