A6-0145/2008
10.4.2008
*
POROČILO
o predlogu Uredbe Sveta o ustanovitvi skupnega podjetja za gorivne celice in vodik
(KOM(2007)0571 – C6‑0446/2007 – 2007/0211(CNS))
Odbor za industrijo, raziskave in energetiko
Poročevalka:
Pia Elda Locatelli
PE 402.530v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA
OBRAZLOŽITEV
MNENJE Odbora za proračun
POSTOPEK
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Uredbe Sveta o ustanovitvi skupnega podjetja za gorivne celice in vodik
( KOM(2007)0571 – C6‑0446/2007 – 2007/0211(CNS) )
(Postopek posvetovanja)
Evropski parlament ,
– ob upoštevanju predloga Komisije Svetu (KOM(2007) 0571),
– ob upoštevanju Uredbe Sveta (ES,Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti
UL L 248, 16.9.2002, str. 1. Uredba, kakor je bila nazadnje spremenjena z Uredbo (ES) št. 1525/2007 (UL L 343, 27.12.2007, str. 9). (finančna uredba), zlasti člena 185 te uredbe,
– ob upoštevanju medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14.6.2006, str. 1. , zlasti točke 47 tega sporazuma,
– ob upoštevanju členov 171 in 172 Pogodbe ES, v skladu s katerima se je Svet posvetoval s Parlamentom ( C6–0446/2007 ),
– ob upoštevanju člena 51 Poslovnika,
– ob upoštevanju poročila Odbora za industrijo, raziskave in energetiko in mnenja Odbora za proračun ( A6–0145/2008 ),
1. odobri predlog Komisije, kakor je bil spremenjen;
2. meni, da mora biti referenčni znesek, naveden v zakonodajnem predlogu, usklajen z zgornjo mejo razdelka 1a sedanjega večletnega finančnega okvira 2007-2013 in določbami točke 47 medinstitucionalnega sporazuma z dne 17. maja 2006; ugotavlja, da bo ocena kakršnega koli financiranja po letu 2013 podana v okviru pogajanj o naslednjem finančnem okviru;
3. poudarja, da mnenje Odbora za proračun ne vpliva na izid postopka iz točke 47 medinstitucionalnega sporazuma z dne 17. maja 2006, ki se uporablja za ustanovitev Skupnega podjetja za gorivne celice in vodik;
4. poziva Komisijo, naj ustrezno spremeni svoj predlog na podlagi člena 250(2) Pogodbe o ES;
5. poziva Svet, naj obvesti Parlament, če namerava odstopati od besedila, ki ga je Parlament odobril;
6. poziva Svet, naj se ponovno posvetuje s Parlamentom, če namerava bistveno spremeniti predlog Komisije;
7. naroči svojemu predsedniku, naj stališče Parlamenta posreduje Svetu in Komisiji.
Predlog spremembe
1
Predlog uredbe
Uvodna izjava 7 a (novo)
Besedilo , ki ga predlaga Komisija
Predlog spremembe
(7a) Marca 2007 je izvršilni odbor evropske tehnološke platforme za vodik in gorivne celice sprejel izvedbeni načrt, v katerem je bilo ocenjeno, da bo za izpolnjevanje tehnoloških izzivov v obdobju 2007–2015 potreben proračun v višini 7,4 milijarde EUR, od česar je treba tretjino porabiti za raziskave in razvoj. Velik del proračuna za raziskave in razvoj je treba nameniti raziskavam, ki skušajo doseči preboj, da bo EU lahko razvijala dolgoročno trajnostne tehnologije.
Predlog spremembe
2
Uvodna izjava 9
Besedilo, ki ga predlaga Komisija
Predlog spremembe
(9) Cilj JTI za „gorivne celice in vodik“ je izvajati program raziskovalnih, tehnološko razvojnih in predstavitvenih dejavnosti v Evropi na področjih gorivnih celic in vodika. Te dejavnosti je treba izvajati v sodelovanju in z udeležbo zainteresiranih strani iz industrije, vključno z MSP, raziskovalnimi centri, univerzami in regijami.
(9) Cilj JTI za „gorivne celice in vodik“ je izvajati program raziskovalnih, tehnološko razvojnih in predstavitvenih dejavnosti v Evropi na področjih gorivnih celic in vodika. Te dejavnosti , ki bi morale temeljiti na delu evropske tehnološke platforme za vodik in gorivne celice, je treba izvajati v sodelovanju in z udeležbo zainteresiranih strani iz industrije, vključno z MSP, raziskovalnimi centri, univerzami in regijami.
Obrazložitev
Pomembno je graditi na delu, ki ga je že opravila tehnološka platforma, na primer na strateškem raziskovalnem programu in strategiji uporabe.
Predlog spremembe
3
Uvodna izjava 10
Besedilo, ki ga predlaga Komisija
Predlog spremembe
(10) Ob upoštevanju javno-zasebnega partnerstva, ki vključuje pomembnejše zainteresirane strani, in njegove dolgoročne dejavnosti, nastalih socio-ekonomskih koristi za evropske državljane, zbiranja finančnih sredstev in sofinanciranja na področju dejavnosti RTR&P za gorivne celice in vodik, ki ju zagotovita Komisija in industrija, potrebnega znanstvenega in tehničnega strokovnega znanja ter vnosa pravic industrijske lastnine, je pomembno, da se ustanovi Skupno podjetje za gorivne celice in vodik (v nadaljevanju „Skupno podjetje GCV“) po členu 171 Pogodbe. Ta pravna oseba bi morala zagotoviti usklajeno uporabo in učinkovito upravljanje finančnih sredstev, dodeljenih JTI za „gorivne celice in vodik“. Da se zagotovi primerno upravljanje dejavnosti, ki se bodo med trajanjem Sedmega okvirnega programa (2007–2013) pričele, ne pa tudi dokončale, mora biti Skupno podjetje GCV ustanovljeno za začetno obdobje 10 let, ki se konča 31. decembra 2017. To obdobje je mogoče podaljšati .
(10) Ob upoštevanju javno-zasebnega partnerstva, ki vključuje pomembnejše zainteresirane strani, in njegove dolgoročne dejavnosti, nastalih socio-ekonomskih koristi za evropske državljane, zbiranja finančnih sredstev in sofinanciranja na področju dejavnosti RTR&P za gorivne celice in vodik, ki ju zagotovita Komisija in industrija, potrebnega znanstvenega in tehničnega strokovnega znanja ter vnosa pravic industrijske lastnine, je pomembno, da se ustanovi Skupno podjetje za gorivne celice in vodik (v nadaljevanju „Skupno podjetje GCV“) po členu 171 Pogodbe. Ta pravna oseba bi morala zagotoviti usklajeno uporabo in učinkovito upravljanje finančnih sredstev, dodeljenih JTI za „gorivne celice in vodik“. Da se zagotovi primerno upravljanje dejavnosti, ki se bodo med trajanjem Sedmega okvirnega programa (2007–2013) pričele, ne pa tudi dokončale, mora biti Skupno podjetje GCV ustanovljeno za obdobje do 31. decembra 2017. Treba je zagotoviti, da se projekti, ki se po zadnjem razpisu za zbiranje predlogov v letu 2013 še niso zaključili, izvajajo, spremljajo in financirajo do leta 2017 .
Obrazložitev
Namen predloga spremembe je uskladiti besedilo z ostalimi skupnimi tehnološkimi pobudami, da se doseže usklajen in horizontalen pristop.
Predlog spremembe
4
Predlog uredbe
Uvodna izjava 10 a (novo)
Besedilo, ki ga predlaga Komisija
Predlog spremembe
(10a) Za učinkovito uporabo tehnologij gorivnih celic in vodika je potreben občuten preboj na številnih področjih. Zato mora imeti Komisija ključno vlogo pri zagotavljanju, da se dolgoročnim raziskavam da ustrezen pomen in zadostno podporo, ob upoštevanju mnenj svetovalnih organov Skupnega podjetja GCV, tj. znanstvenega odbora in Skupine na visoki ravni držav članic.
Obrazložitev
Dolgoročne raziskave morajo imeti v skupni tehnološki pobudi pomembno vlogo.
Predlog spremembe
5
Predlog uredbe
Uvodna izjava 11 a (novo)
Besedilo, ki ga predlaga Komisija
Predlog spremembe
(11a) V dejavnostih raziskav in tehnološkega razvoja je treba spodbujati udeležbo MSP, raziskovalnih centrov in univerz. V primeru MSP, raziskovalnih centrov in univerz mora biti v skladu s pravili za udeležbo v sedmem okvirnem programu najvišja raven javnega financiranja upravičenih stroškov 50 % višja kot pri drugih subjektih.
Obrazložitev
Financiranje projektov mora biti v skladu z načeli pravil za udeležbo v sedmem okvirnem programu, kar pomeni, da kjer je splošna zgornja meja finančnega prispevka Skupnosti 50 % skupnih upravičenih stroškov, lahko znaša ta delež pri MSP in raziskovalnih centrih 75 %. Kjer je delež financiranja nižji (zaradi spoštovanja načela usklajenosti) mora biti to razmerje enako (na primer 40 % v „normalnih“ primerih in 60 % pri MSP in raziskovalnih centrih).
Predlog spremembe
6
Uvodna izjava 12
Besedilo, ki ga predlaga Komisija
Predlog spremembe
(12) Ustanovni članici Skupnega podjetja GCV sta Evropska skupnost in industrijska skupina evropske Skupne tehnološke pobude za gorivne celice in vodik (v nadaljevanju „industrijska skupina“), ki zastopa interese industrije in je odprta za zasebna podjetja. Raziskovalna skupina lahko postane članica Skupnega podjetja GCV.
(12) Ustanovni članici Skupnega podjetja GCV sta Evropska skupnost , ki jo predstavlja Komisija, in industrijska skupina evropske Skupne tehnološke pobude za gorivne celice in vodik (v nadaljevanju „industrijska skupina“), ki zastopa interese industrije in je odprta za zasebna podjetja in industrijska združenja na področju gorivnih celic in vodika . Raziskovalna skupina lahko postane članica Skupnega podjetja GCV.
Obrazložitev
Priznanje vloge sektorskih industrijskih združenj (na primer Fuel Cell Europe, European Hydrogen Association in druge) je nujno za uspeh in obstoj skupne tehnološke pobude. Te organizacije so ključni nosilci strukturiranja dialoga med oblikovalci politik in industrijo ter zagotavljajo boljše možnosti za širjenje informacij in posvetovanje. Prav tako pomagajo spodbujati udeležbo MSP, ki nimajo dovolj finančnih in človeških virov za udeležbo v bruseljski pobudi.
Predlog spremembe
7
Uvodna izjava 13
Besedilo, ki ga predlaga Komisija
Predlog spremembe
(13) Tekoče stroške Skupnega podjetja GCV bi morali v enakih deležih in v gotovini od začetka kriti Evropska skupnost in industrijska skupina. Če se ustanovi raziskovalna skupina, mora ta prispevati 1/12 upravnih odhodkov .
(13) Tekoče stroške Skupnega podjetja GCV bi morali v enakih deležih in v gotovini od začetka kriti Evropska skupnost in industrijska skupina. Če se ustanovi raziskovalna skupina, mora tudi ta prispevati k tekočim stroškom .
Obrazložitev
Pomembno je, da raziskovalna skupnost polno sodeluje v skupni raziskovalni pobudi (JTI), saj bi morale raziskave v začetnih fazah predstavljati pomemben del njenega bodočega delovnega programa. Da se raziskovalna skupnost pri sodelovanju v skupnem podjetju ne bi srečevala z nepotrebno visokimi ovirami, mora sorazmerno prispevati k tekočim stroškom.
Predlog spremembe
8
Uvodna izjava 13 a (novo)
Besedilo, ki ga predlaga Komisija
Predlog spremembe
(13a) Tekočih stroškov, zlasti upravnih stroškov, bi moralo biti čim manj, v celoti pa bi bilo treba uporabljati vire in organizacijske sisteme obstoječih organov.
Obrazložitev
Pomembno je, da se omeji nepotrebna birokracija in ustanavljanje dodatnih organov.
Predlog spremembe
9
Uvodna izjava 14
Besedilo, ki ga predlaga Komisija
Predlog spremembe
(14) Odhodke iz poslovanja RTR&P financirata Skupnost in zasebni sektor .
(14) Odhodke iz poslovanja financirajo Skupnost , industrija ter druge javne in zasebne pravne osebe, ki sodelujejo pri dejavnostih . Nadaljnje financiranje lahko med drugim nudi Evropska investicijska banka (EIB), zlasti iz Sklada za financiranje na osnovi delitve tveganja, ki sta ga skupaj razvili EIB in Komisija v skladu s Prilogo III k Odločbi št. 971/2006/ES.
Obrazložitev
Da bi na tem področju dosegli kar največ javnih in zasebnih naložb v raziskave in razvoj, je treba dopustiti vse možnosti za financiranje, tudi financiranje Evropske investicijske banke iz Sklada za financiranje na osnovi delitve tveganja, ki je bil ustanovljen v sedmem okvirnem programu.
Predlog spremembe
10
Uvodna izjava 14 a (novo)
Besedilo, ki ga predlaga Komisija
Predlog spremembe
(14a) Da se zagotovijo stabilni pogoji zaposlovanja in enako obravnavanje osebja in da se privabi najboljše specializirano znanstveno in tehnično osebje, mora imeti Komisija pooblastilo napotiti v Skupno podjetje GCV toliko uradnikov, kot meni, da je potrebno. Drugo osebje bi moralo skupno podjetje zaposlovati v skladu s predpisi za zaposlovanje države gostiteljice.
Obrazložitev
Del osebja skupne tehnološke pobude (JTI), ki niso uradniki pri Evropski komisiji in ki jih bo zaposlovala skupna tehnološka pobuda ali jih bo predlagala industrija, je treba zaposliti v skladu s predpisi za zaposlovanje države gostiteljice.
Predlog spremembe
11
Uvodna izjava 15
Besedilo, ki ga predlaga Komisija
Predlog spremembe
(15) Skupno podjetje GCV mora biti organ, ki ga ustanovi Skupnost, razrešnico za izvrševanje proračuna pa mora dati Evropski parlament na priporočilo Sveta. Vendar pa je treba upoštevati posebnosti, ki izhajajo iz narave JTI kot javno-zasebnega partnerstva in zlasti iz prispevka zasebnega sektorja v proračun.
(15) Skupno podjetje GCV mora biti organ, ki ga ustanovi Skupnost, razrešnico za izvrševanje proračuna pa mora dati Evropski parlament ob upoštevanju priporočila Sveta.
Obrazložitev
Po analogiji s sklepi trialoga z dne 7. marca 2007 o skupnem podjetju za ITER bi moral biti Evropski parlament v celoti in brezpogojno odgovoren za razrešnico za izvajanje proračuna Skupnega podjetja GCV.
Predlog spremembe
12
Predlog uredbe
Uvodna izjava 16
Besedilo, ki ga predlaga Komisija
Predlog spremembe
(16) Skupno podjetje GCV mora po predhodnem posvetovanju s Komisijo sprejeti posebne finančne določbe na podlagi načel Uredbe Sveta (ES , Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti. Pri teh določbah je treba upoštevati posebne operativne potrebe, ki izhajajo zlasti iz potrebe po združitvi financiranja Skupnosti in zasebnega financiranja.
(16) Finančna pravila, ki se uporabljajo za Skupno podjetje GCV, ne smejo odstopati od Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 finančne uredbe 1 , razen če je to posebej potrebno za njegove operativne potrebe, zlasti za potrebo po združitvi financiranja Skupnosti in zasebnega financiranja. Za sprejetje vseh pravil, ki odstopajo od Uredbe Komisije (ES, Euratom) št. 2343/2002, je treba zahtevati predhodno privolitev Komisije. O takšnih odstopanjih je treba obvestiti proračunski organ.
UL L 357, 31. 12. 2002, str. 72. Popravek v UL L 2, 7.1.2003, str. 39.
Obrazložitev
Odstopanj od Uredbe (ES, Euratom) št. 2343/2002 bi moralo biti čim manj. Skupno podjetje mora dokazati, da brez teh odstopanj ne more jamčiti za svoje ustrezno delovanje v okvirih uredbe o njegovi ustanovitvi.
Predlog spremembe
13
Člen 1
Besedilo, ki ga predlaga Komisija
Predlog spremembe
1. Za izvajanje skupne tehnološke pobude (v nadaljevanju „JTI“) za „gorivne celice in vodik“ se ustanovi skupno podjetje (v nadaljevanju „Skupno podjetje GCV“) v smislu člena 171 Pogodbe ES za obdobje do 31. decembra 2017. To obdobje se lahko podaljša z revizijo te uredbe .
1. Za izvajanje skupne tehnološke pobude (v nadaljevanju „JTI“) za „gorivne celice in vodik“ se ustanovi skupno podjetje (v nadaljevanju „Skupno podjetje GCV“) v smislu člena 171 Pogodbe ES za obdobje do 31. decembra 2017. Zagotovi se , da se projekti, ki se po zadnjem razpisu za zbiranje predlogov v letu 2013 še niso zaključili, izvajajo, spremljajo in financirajo do leta 2017 .
2. Skupno podjetje GCV je pravna oseba . V državah članicah uživa najširšo pravno sposobnost, ki jo pravnim osebam podeljuje nacionalna zakonodaja navedenih držav. Zlasti lahko pridobiva premično in nepremično premoženje in z njimi razpolaga ter je lahko stranka v sodnem postopku.
2. Skupno podjetje GCV je organ Skupnosti v skladu s členom 185 finančne uredbe in točko 47 medinstitucionalnega sporazuma z dne 17 . maja 2006 1 med Evropskim parlamentom, Svetom in Komisijo o proračunski disciplini in dobrem finančnem poslovodenju. V vseh državah članicah uživa najširšo pravno sposobnost, ki jo pravnim osebam podeljuje nacionalna zakonodaja navedenih držav. Zlasti lahko pridobiva premično in nepremično premoženje in z njim razpolaga ter je lahko stranka v sodnem postopku.
3. Skupno podjetje GCV se šteje za mednarodno organizacijo v smislu člena 22(c) Direktive 2004/17/ES in člena 15(c) Direktive 2004/18/ES.
4. Sedež Skupnega podjetja GCV je v Bruslju v Belgiji.
4. Sedež Skupnega podjetja GCV je v Bruslju v Belgiji.
5. Statut Skupnega podjetja GCV je določen v Prilogi.
5. Statut Skupnega podjetja GCV je določen v Prilogi.
1 UL C 139, 14.6.2006, str. 1.
Obrazložitev
Jasno mora biti, da je to skupno podjetje organ Skupnosti in da je torej zagotovljen parlamentarni nadzor nad proračunom.
Predlog spremembe
14
Člen 2 – odstavek 2
Besedilo, ki ga predlaga Komisija
Predlog spremembe
2. Zlasti:
2. Zlasti:
(-a) skuša Evropski uniji zagotoviti vodilni položaj na področju tehnologij gorivnih celic in vodika ter tem tehnologijam omogočiti preboj na trg, da bi se na trgu dosegle znatne koristi, ki se jih od teh tehnologij pričakuje;
(a) usklajeno podpira raziskave, tehnološki razvoj in predstavitvene dejavnosti ( RTR&P ) v državah članicah in pridruženih državah z namenom odpraviti tržni neuspeh in se osredotočiti na razvoj uporab na trgu ter tako pospešiti dodatna industrijska prizadevanja v smeri hitre uveljavitve tehnologij gorivnih celic in vodika;
(a) usklajeno podpira raziskave, tehnološki razvoj in predstavitvene dejavnosti ( RTR ) v državah članicah in državah, pridruženih k sedmemu okvirnemu programu (v nadaljevanju „pridružene države“) z namenom odpraviti tržni neuspeh in se osredotočiti na razvoj uporab na trgu ter tako pospešiti dodatna industrijska prizadevanja v smeri hitre uveljavitve tehnologij gorivnih celic in vodika;
(b) podpira izvajanje raziskovalnih prednostnih nalog JTI za gorivne celice in vodik, predvsem z dodeljevanjem sredstev po konkurenčnih razpisih za zbiranje predlogov;
(b) podpira izvajanje raziskovalnih prednostnih nalog JTI za gorivne celice in vodik, vključno z raziskavami, ki skušajo doseči preboj, predvsem z dodeljevanjem sredstev po konkurenčnih razpisih za zbiranje predlogov;
(c) spodbuja večje javne in zasebne naložbe v razvoj na področju tehnologij gorivnih celic in vodika v državah članicah in pridruženih državah;
(c) spodbuja večje javne in zasebne naložbe v razvoj na področju tehnologij gorivnih celic in vodika v državah članicah in pridruženih državah;
(d) sklepa pogodbe o storitvah in dobavi, potrebne za delovanje Skupnega podjetja GCV;
(e) zagotavlja učinkovitost in uspešnost JTI za gorivne celice in vodik.
Obrazložitev
Pravno besedilo bi moralo odražati glavne cilje in se osredotočiti nanje. Druge dejavnosti so že omenjene v statutu in jih ni treba še enkrat naštevati. Raziskave, ki skušajo doseči preboj, so še vedno potrebne, da bi te tehnologije lahko postale tržno uspešne. Skupno podjetje bi moralo podpirati take raziskave.
Predlog spremembe
15
Člen 3
Besedilo, ki ga predlaga Komisija
Predlog spremembe
Člen 3
črtano
Člani
1. Ustanovni članici Skupnega podjetja GCV (v nadaljevanju „ustanovni članici“) sta:
(a) Evropska Skupnost, ki jo predstavlja Komisija, in
(b) industrijska skupina evropske Skupne tehnološke pobude za gorivne celice in vodik Aisbl, ustanovljena po belgijski zakonodaji (v nadaljevanju „industrijska skupina“).
2. Raziskovalna skupina, ki zastopa neprofitne raziskovalne organizacije, univerze in raziskovalne centre, lahko postane članica (v nadaljevanju „članica“), pod pogojem, da se ustanovi subjekt, ki zastopa raziskovalno skupnost. Če se raziskovalna skupina ustanovi, bo imela en sedež v upravnem odboru.
Obrazložitev
Namen predloga spremembe je uskladiti besedilo z ostalimi skupnimi tehnološkimi pobudami, da se doseže usklajen in horizontalen pristop. Navajanje teh določb v pravnem besedilu in statutu je nepotrebno podvajanje ter bi lahko celo povzročilo pravno nedoslednost.
Predlog spremembe
16
Člen 4
Besedilo, ki ga predlaga Komisija
Predlog spremembe
Člen 4
črtano
Organi
1. Izvršilna organa Skupnega podjetja GCV sta:
(a) upravni odbor, in
(b) programska pisarna.
2. Svetovalni organi Skupnega podjetja GCV so:
(a) Skupina na visoki ravni držav članic, in
(b) Znanstveni odbor.
3. Generalna skupščina zainteresiranih strani je forum za posvetovanja o napredku, stanju, prihodnjem poteku in usmeritvi raziskovalnih dejavnosti.
Generalna skupščina zainteresiranih strani je odprta za vse javne in zasebne zainteresirane strani, mednarodne interesne skupine iz držav članic in tudi iz tretjih držav. Sestane se enkrat letno.
Obrazložitev
Namen predloga spremembe je uskladiti besedilo z ostalimi skupnimi tehnološkimi pobudami, da se doseže usklajen in horizontalen pristop. Navajanje teh določb v pravnem besedilu in statutu je nepotrebno podvajanje ter bi lahko celo povzročilo pravno nedoslednost.
Predlog spremembe
17
Člen 5
Besedilo, ki ga predlaga Komisija
Predlog spremembe
Viri financiranja
Prispevek Skupnosti
1. Dejavnosti Skupnega podjetja GCV se skupno financirajo s prispevki ustanovnih članic in članice. Poleg tega je prispevke za projekte dovoljeno sprejemati tudi od držav članic, pridruženih držav, regij ali drugih zainteresiranih strani, ki imajo iste cilje kot JTI.
2. Upravne odhodke Skupnega podjetja GCV v enakih deležih in v gotovini od začetka krijeta Evropska skupnost in industrijska skupina. Če se ustanovi raziskovalna skupina, mora ta prispevati 1/12 upravnih odhodkov. V tem primeru se prispevek Skupnosti ustrezno zmanjša.
3. Odhodki iz poslovanja za RTR&P se skupno financirajo s finančnimi prispevki Skupnosti in s prispevki v naravi zasebnih pravnih oseb, sodelujočih v dejavnostih, ki ustrezajo znesku, najmanj enakemu prispevkom Skupnosti.
4 . Najvišji prispevek Skupnosti Skupnemu podjetju GCV za kritje upravnih odhodkov in odhodkov iz poslovanja znaša 470 milijonov EUR. Po ocenah upravni odhodki ne bodo presegli 20 milijonov EUR. Prispevki izvirajo iz posebnega programa „Sodelovanje” za izvajanje Sedmega okvirnega programa za raziskave, tehnološki razvoj in predstavitvene dejavnosti (2007–2013) za izvajanje proračuna Skupnosti v skladu z določbami člena 54(2)(b) Uredbe (ES, Euratom) št. 1605/2002. Ureditev finančnega prispevka Skupnosti se določi na podlagi splošnega sporazuma in letnih finančnih sporazumov, ki se sklenejo med Komisijo, ki deluje v imenu Skupnosti, in Skupnim podjetjem GCV.
1 . Začetni prispevek Skupnosti Skupnemu podjetju GCV za kritje upravnih odhodkov (vključno z upravnimi stroški) in odhodkov iz poslovanja znaša 470 milijonov EUR. Prispevek se izplača iz proračunskih sredstev splošnega proračuna Evropske unije, dodeljenih za teme posebnega programa „Sodelovanje“, ki so „energija“, „nanoznanosti, nanotehnologije, materiali in nove proizvodne tehnologije“, „okolje (vključno s podnebnimi spremembami)“ in „promet (vključno z aeronavtiko)“, za izvajanje Sedmega okvirnega programa za raziskave, tehnološki razvoj in predstavitvene dejavnosti (2007–2013) za izvajanje proračuna Skupnosti v skladu z določbami člena 54(2)(b) Uredbe (ES, Euratom) št. 1605/2002. Ta prispevek se lahko spremeni med vmesnim pregledom glede na dosežen napredek ter dosežke in učinek Skupnega podjetja GCV.
5 . V obdobju od 2014 do 2017 se nadaljujejo le projekti, za katere je bil sporazum o dodelitvi sredstev podpisan najpozneje 31. decembra 2013, razen če se financiranje zagotovi po letu 2013 (ko se 7OP zaključi).
2 . Ureditev finančnega prispevka Skupnosti se določi na podlagi splošnega sporazuma in letnih finančnih sporazumov, ki se sklenejo med Komisijo, ki deluje v imenu Skupnosti, in Skupnim podjetjem GCV .
2a. Prispevek Skupnosti za Skupno podjetje GCV za financiranje dejavnosti RTR se dodeli po odprtih, konkurenčnih razpisih za zbiranje predlogov in po oceni predlaganega projekta, pripravljeni s pomočjo neodvisnih strokovnjakov.
2b. Prispevek Komisije za tekoče stroške ne preseže 20 milijonov EUR, plačljivih v letnih obrokih do 2 milijona EUR; vsak del tega prispevka, ki se ne porabi v tekočem letu, se v naslednjih letih nameni za dejavnosti RTR.
Obrazložitev
Zdajšnji predlog javnega proračuna ne upošteva zneska, ki ga je predvidela tehnološka platforma za vodik in gorivne celice (7,4 milijarde evrov med letoma 2007 in 2015, pridobljene z javnim in zasebnim financiranjem) in ki je nujen za doseganje ciljev skupne tehnološke pobude za gorivne celice in vodik. To je v očitnem nasprotju z javno izraženo namero industrije, da prispeva svoj delež potrebnih sredstev, in nenazadnje zmanjšuje možnosti za dosego ciljev.
Predlog spremembe
18
Člen 6
Besedilo, ki ga predlaga Komisija
Predlog spremembe
Člen 6
črtano
Sodelovanje pri projektih
1. Pri projektih lahko sodelujejo pravne osebe in mednarodne organizacije s sedežem v državi članici, pridruženi državi ali tretji državi, če so izpolnjeni minimalni pogoji.
2. Minimalni pogoji, ki morajo biti izpolnjeni za projekte, financirane s strani Skupnega podjetja GCV, so naslednji:
(a) sodelovati morajo vsaj tri pravne osebe, vsaka mora imeti sedež v državi članici ali pridruženi državi, pri tem pa dve izmed njih ne smeta imeti sedeža v isti državi članici ali pridruženi državi;
(b) vse tri pravne osebe morajo biti neodvisne druga od druge, kot je določeno v členu 6 Uredbe (ES) št. 1906/2006 Evropskega parlamenta in Sveta o določitvi pravil za udeležbo podjetij, raziskovalnih središč in univerz pri ukrepih v okviru Sedmega okvirnega programa in razširjanju rezultatov raziskav (2007–2013);
(c) vsaj ena pravna oseba mora biti članica industrijske skupine ali raziskovalne skupine, če je takšna raziskovalna skupina ustanovljena.
3. Pravne osebe, ki želijo sodelovati pri projektu, oblikujejo konzorcij in imenujejo enega izmed članov za koordinatorja konzorcija. Običajno je koordinator član industrijske skupine ali član raziskovalne skupine, če je taka raziskovalna skupina ustanovljena. Izjeme potrdi upravni odbor.
4. Minimalni pogoj za pogodbe o storitvah in dobavi, podporne ukrepe, študije in dejavnosti usposabljanja, ki jih financira Skupno podjetje GCV, je udeležba ene pravne osebe.
Obrazložitev
Namen predloga spremembe je uskladiti besedilo z ostalimi skupnimi tehnološkimi pobudami, da se doseže usklajen in horizontalen pristop. Navajanje teh določb v pravnem besedilu in statutu je nepotrebno podvajanje ter bi lahko celo povzročilo pravno nedoslednost.
Predlog spremembe
19
Člen 7
Besedilo, ki ga predlaga Komisija
Predlog spremembe
Člen 7
črtano
Upravičenost do financiranja
1. Prispevek Skupnosti za Skupno podjetje GCV za financiranje dejavnosti RTR&P se dodeli po konkurenčnih razpisih za zbiranje predlogov.
2. V izjemnih primerih lahko Skupno podjetje GCV objavi javne razpise, če je to primerno za učinkovito zasledovanje ciljev raziskav.
3. Do takega financiranja so upravičene zasebne pravne osebe, ki izpolnjujejo vse naslednje pogoje:
(a) imajo sedež v državi članici ali pa imajo registrirani sedež, glavno upravo ali glavni kraj poslovanja v državi, ki je pogodbenica Sporazuma o Evropskem gospodarskem prostoru ali ki je pridružena država ali država kandidatka;
(b) izvajajo zadevne dejavnosti na področju RTR&P, industrializacije ali uporabe za gorivne celice in/ali vodik in/ali imajo konkretne načrte, da jih bodo izvajale v bližnji prihodnosti v Evropski uniji ali v Evropskem gospodarskem prostoru.
4. Do financiranja so upravičeni tudi:
(a) neprofitni javni organi s sedežem v državi članici, pridruženi državi, državi kandidatki ali v EGP, vključno z srednješolskimi in visokošolskimi izobraževalnimi ustanovami;
(b) mednarodne organizacije, ki so po mednarodnem javnem pravu pravne osebe, ter specializirane agencije, ki jih ustanovijo te medvladne organizacije;
(c) pravne osebe iz tretjih držav, pod pogojem, da upravni odbor njihovo udeležbo šteje za posebej koristno za projekt.
Obrazložitev
Namen predloga spremembe je uskladiti besedilo z ostalimi skupnimi tehnološkimi pobudami, da se doseže usklajen in horizontalen pristop. Navajanje teh določb v pravnem besedilu in statutu je nepotrebno podvajanje ter bi lahko celo povzročilo pravno nedoslednost.
Predlog spremembe
20
Predlog uredbe
Člen 8 – odstavek 1
Besedilo, ki ga predlaga Komisija
Predlog spremembe
1. Finančne določbe Skupnega podjetja GCV temeljijo na načelih Uredbe št. 1605/2002. Določbe lahko od Uredbe št. 1605/2002 odstopajo , kjer je to potrebno zaradi posebnih operativnih potreb Skupnega podjetja GCV , s tem pa se mora predhodno strinjati Komisija.
1. Finančna pravila, ki se uporabljajo za Skupno podjetje, ne smejo odstopati od Uredbe (ES, Euratom) št. 2343/2002 , razen če je to potrebno zaradi njegovih posebnih operativnih potreb, s tem pa se mora predhodno strinjati Komisija. O takšnih odstopanjih se obvesti proračunski organ.
Obrazložitev
Glej predlog spremembe k uvodni izjavi 16.
Predlog spremembe
21
Člen 9 – odstavek 1
Besedilo, ki ga predlaga Komisija
Predlog spremembe
1. Za zaposlene v Skupnem podjetju GCV veljajo kadrovski predpisi za uradnike Evropskih skupnosti , pogoji za zaposlitev drugih uslužbencev Evropskih skupnosti in predpisi , ki so jih skupaj sprejele institucije Evropske skupnosti za uporabo teh kadrovskih predpisov in pogojev za zaposlovanje .
1. Skupno podjetje GCV zaposluje svoje osebje v skladu s predpisi za zaposlovanje , veljavnimi v državi gostiteljici. Komisija lahko v Skupno podjetje GCV napoti toliko uradnikov , kot meni , da je potrebno .
Obrazložitev
Namen predloga spremembe je uskladiti besedilo s stališčem Parlamenta o ostalih skupnih tehnoloških pobudah, da se doseže usklajen in horizontalen pristop.
Predlog spremembe
22
Člen 9 – odstavek 2
Besedilo, ki ga predlaga Komisija
Predlog spremembe
2. V zvezi s svojim osebjem Skupno podjetje GCV izvaja pooblastila, dodeljena pristojnemu organu za imenovanje na podlagi kadrovskih predpisov za uradnike Evropskih skupnosti ter organu, pooblaščenemu za sklepanje pogodb, na podlagi pogojev za zaposlovanje drugih uslužbencev Evropske skupnosti.
črtano
Obrazložitev
Namen predloga spremembe je uskladiti besedilo s stališčem Parlamenta o ostalih skupnih tehnoloških pobudah, da se doseže usklajen in horizontalen pristop.
Predlog spremembe
23
Člen 9 – odstavek 3
Besedilo, ki ga predlaga Komisija
Predlog spremembe
3. Upravni odbor v dogovoru s Komisijo sprejme potrebne izvedbene ukrepe v skladu s členom 110 kadrovskih predpisov za uradnike Evropskih skupnosti in pogojev za zaposlovanje drugih uslužbencev Evropskih skupnosti .
3. Upravni odbor v dogovoru s Komisijo sprejme potrebne izvedbene ukrepe v zvezi z napotitvijo uradnikov Evropskih skupnosti.
Obrazložitev
Namen predloga spremembe je uskladiti besedilo s stališčem Parlamenta o ostalih skupnih tehnoloških pobudah, da se doseže usklajen in horizontalen pristop.
Predlog spremembe
24
Člen 10
Besedilo, ki ga predlaga Komisija
Predlog spremembe
Člen 10
črtano
Privilegiji in imunitete
Za Skupno podjetje GCV in njegove zaposlene velja Protokol o privilegijih in imunitetah Evropskih skupnosti.
Obrazložitev
Namen predloga spremembe je uskladiti besedilo s stališčem Parlamenta o ostalih skupnih tehnoloških pobudah, da se doseže usklajen in horizontalen pristop.
Predlog spremembe
25
Člen 13
Besedilo, ki ga predlaga Komisija
Predlog spremembe
Poročilo, ocena in razrešnica
Poročilo, ocena in razrešnica
1. Komisija Evropskemu parlamentu in Svetu vsako leto predloži poročilo o napredku, ki ga je doseglo Skupno podjetje GCV.
1. Komisija Evropskemu parlamentu in Svetu vsako leto predloži poročilo o napredku, ki ga je doseglo Skupno podjetje GCV. Poročilo vsebuje število predloženih predlogov, število predlogov, izbranih za financiranje, vrsto udeležencev (vključno z MSP) in nacionalne statistične podatke.
2. Komisija dve leti po ustanovitvi Skupnega podjetja GCV, vendar v vsakem primeru najpozneje leta 2010, izvede vmesno oceno Skupnega podjetja GCV ob pomoči neodvisnih strokovnjakov. Ta ocena zajema kakovost in učinkovitost Skupnega podjetja GCV in napredek v smeri zastavljenih ciljev. Komisija sklepne ugotovitve iz te ocene skupaj s svojimi pripombami predloži Evropskemu parlamentu in Svetu.
2. Komisija do najpozneje 31. decembra 2011 in 31. decembra 2014 predstavi vmesni oceni Skupnega podjetja GCV, izvedeni ob pomoči neodvisnih strokovnjakov. Ta ocena zajema kakovost in učinkovitost Skupnega podjetja GCV in napredek v smeri zastavljenih ciljev. Komisija sklepne ugotovitve iz te ocene skupaj s svojimi pripombami in po potrebi s predlogi za spremembo te uredbe predloži Evropskemu parlamentu in Svetu.
3. Komisija konec 2017 ob pomoči neodvisnih strokovnjakov izvede končno oceno Skupnega podjetja GCV. Rezultate končne ocene se predloži Evropskemu parlamentu in Svetu.
3. Komisija največ šest mesecev po koncu dejavnosti Skupnega podjetja GCV ob pomoči neodvisnih strokovnjakov izvede končno oceno Skupnega podjetja GCV. Rezultate končne ocene se predloži Evropskemu parlamentu in Svetu.
4. Razrešnico za izvrševanje proračuna Skupnega podjetja GCV da Evropski parlament na priporočilo Sveta , in sicer v skladu s postopkom, določenim v finančni uredbi Skupnega podjetja GCV .
4. Razrešnico za izvrševanje proračuna Skupnega podjetja GCV da Evropski parlament ob upoštevanju priporočila Sveta.
Obrazložitev
Po analogiji s sklepi trialoga z dne 7. marca 2007 o skupnem podjetju za ITER bi moral biti Evropski parlament v celoti in brezpogojno odgovoren za razrešnico za izvajanje proračuna Skupnega podjetja GCV.
Predlog spremembe
26
Člen 17
Besedilo, ki ga predlaga Komisija
Predlog spremembe
Pravice intelektualne lastnine
Pravice intelektualne lastnine
Skupno podjetje GCV sprejme pravila, ki urejajo uporabo in razširjanje rezultatov RTR&P , vključno z določbami v zvezi z uveljavljanjem , kjer je to primerno, pravic intelektualne lastnine iz dejavnosti RTR&P po tej uredbi . Ta pravila zagotavljajo uporabo in razširjanje rezultatov RTR &P .
Skupno podjetje GCV sprejme pravila, ki urejajo uporabo in razširjanje rezultatov raziskav na podlagi načel , vsebovanih v Uredbi (ES) št. 1906/2006 Evropskega parlamenta in Sveta z dne 18. decembra 2006 o določitvi pravil za udeležbo podjetij, raziskovalnih središč in univerz pri ukrepih v okviru Sedmega okvirnega programa in razširjanju rezultatov raziskav (2007–2013) 1 (v nadaljevanju „pravila za udeležbo v okviru sedmega okvirnega programa“) , ki zagotavljajo zaščito, kjer je to primerno, intelektualne lastnine , ki izhaja iz dejavnosti RTR po tej uredbi , in uporabo in razširjanje rezultatov raziskav .
1 UL L 391, 30.12.2006, str.1.
Obrazložitev
Ta skupna tehnološka pobuda je del sedmega okvirnega programa. Zato bi morala pravila o intelektualni lastnini temeljiti na načelih, določenih v pravilih za udeležbo v sedmem okvirnem programu.
Predlog spremembe
27
Predlog uredbe
Člen 19
Besedilo, ki ga predlaga Komisija
Predlog spremembe
Skupno podjetje GCV in Belgija skleneta sporazum o gostovanju v zvezi z namestitvijo pisarne, privilegiji in imunitetami ter drugo podporo, ki jo Belgija nudi Skupnemu podjetju GCV .
Skupno podjetje in Belgija skleneta gostiteljski sporazum o pomoči države gostiteljice v zvezi z namestitvijo pisarne, privilegiji in imunitetami ter drugo podporo, ki jo Belgija nudi skupnemu podjetju.
Obrazložitev
Treba je jasno določiti, da mora država gostiteljica katere koli agencije ali podobnega organa Skupnosti zagotoviti finančno in vso drugo pomoč, ki je potrebna za lažjo ustanovitev in delovanje organa Skupnosti.
Predlog spremembe
28
Predlog uredbe
Priloga – člen I.1 – odstavek 3
Besedilo, ki ga predlaga Komisija
Predlog spremembe
3. Skupno podjetje GCV se ustanovi z dnem objave te uredbe v Uradnem listu Evropske unije za začetno obdobje do 31.12.2017.
3. Skupno podjetje GCV se ustanovi z dnem objave te uredbe v Uradnem listu Evropske unije za začetno obdobje do 31.12.2017. Je organ, ustanovljen v skladu s členom 185 finančne uredbe in točko 47 medinstitucionalnega sporazuma z dne 17. maja 2006.
Predlog spremembe
29
Priloga – člen I.2
Besedilo, ki ga predlaga Komisija
Predlog spremembe
Cilji in glavna naloga
Glavna naloga in dejavnosti
1. Skupno podjetje GCV deluje v okviru 7OP z namenom omogočiti tehnologijam gorivnih celic in vodika preboj na trg in s tem omogočiti, da komercialne tržne sile zagotovijo znatne morebitne javne koristi.
1. Glavne naloge Skupnega podjetja GCV so:
2. Cilji vključujejo:
– umestiti Evropo na vodilni položaj na področju tehnologij gorivnih celic in vodika na svetovni ravni ;
a) zagotoviti vzpostavitev in učinkovito upravljanje skupne tehnološke pobude za gorivne celice in vodik ;
– doseči kritično maso raziskovalnih prizadevanj in dati industriji, javnim in zasebnim vlagateljem, oblikovalcem odločitev ter drugim zainteresiranim stranem zaupanje, da bodo začeli z dolgoročnimi programi;
b) doseči kritično maso raziskovalnih prizadevanj in dati industriji, javnim in zasebnim vlagateljem, oblikovalcem odločitev ter drugim zainteresiranim stranem zaupanje, da bodo začeli z dolgoročnimi programi;
– spodbujati nadaljnja industrijska, nacionalna in regionalna vlaganja na področju RTR&P;
c) spodbujati nadaljnja industrijska, nacionalna in regionalna vlaganja na področju RTR&P;
– vzpostaviti Evropski raziskovalni prostor s pomočjo tesnega sodelovanja z raziskavami na nacionalnih in regionalnih ravneh – ob upoštevanju subsidiarnosti;
– integrirati raziskave, razvoj in predstavitvene dejavnosti ter se osredotočiti na doseganje dolgoročne trajnosti in ciljev industrijske konkurenčnosti za stroške, uspešnost in trajnost ter odpraviti kritična tehnološka ozka grla;
d) integrirati raziskave, razvoj in predstavitvene dejavnosti ter se osredotočiti na doseganje dolgoročne trajnosti in ciljev industrijske konkurenčnosti za stroške, uspešnost in trajnost ter odpraviti kritična tehnološka ozka grla;
– spodbujati inovacije in pojav novih vrednostnih verig, vključno z MSP;
e) spodbujati inovacije in pojav novih vrednostnih verig, vključno z MSP;
– spodbujati sodelovanje med industrijo, univerzami in raziskovalnimi centri, tudi na področju temeljnih raziskav;
f) spodbujati sodelovanje med industrijo, univerzami in raziskovalnimi centri, tudi na področju temeljnih raziskav;
g) spodbujati udeležbo MSP v svojih dejavnostih, skladno s cilji v sedmem okvirnem raziskovalnem programu;
– spodbujati sodelovanje ustanov iz vseh , tudi novih držav članic in držav kandidatk ;
h) spodbujati sodelovanje ustanov iz vseh držav članic in pridruženih držav;
– izvesti široko zastavljeno socio-tehnološko-ekonomsko raziskavo za oceno in spremljanje tehnološkega napredka in netehničnih ovir za vstop na trg;
i) izvesti široko zastavljeno socio-tehnološko-ekonomsko raziskavo za oceno in spremljanje tehnološkega napredka in netehničnih ovir za vstop na trg;
– izvajati raziskave za podporo razvoja novih in za pregled obstoječih predpisov in standardov za odpravo umetnih ovir za vstop na trg in za podporo zamenljivosti, interoperabilnosti, čezmejne trgovine z vodikom in izvoznih trgov, ob zagotavljanju varnega delovanja in neomejenih inovacij;
j) izvajati raziskave za podporo razvoja novih in za pregled obstoječih predpisov in standardov za odpravo umetnih ovir za vstop na trg in za podporo zamenljivosti, interoperabilnosti, čezmejne trgovine z vodikom in izvoznih trgov, ob zagotavljanju varnega delovanja in neomejenih inovacij;
– zagotoviti javnosti zanesljive informacije, ki bodo izboljšale njeno ozaveščenost in pripomogle k temu, da bo spoznala, kako varen je vodik in kakšne koristi imajo nove tehnologije za okolje, zanesljivost dobave, stroške energije in zaposlovanje.
k) posredovati in razširjati dragocene informacije o svojih dejavnostih, zlasti MSP in raziskovalnim centrom, ter zagotoviti javnosti zanesljive informacije, ki bodo izboljšale njeno ozaveščenost in pripomogle k temu, da bo spoznala, kako varen je vodik in kakšne koristi imajo nove tehnologije za okolje, zanesljivost dobave, stroške energije in zaposlovanje.
3. Glavna naloga Skupnega podjetja GCV je zagotoviti vzpostavitev in učinkovito upravljanje skupne tehnološke pobude za gorivne celice in vodik.
4. To vključuje:
– pripravo in izvedbo večletnega načrta za raziskovalno dejavnost;
l) pripraviti in izvesti večletni načrt za raziskovalno dejavnost;
– dodelitev finančnih sredstev Skupnosti in aktivacijo sredstev iz zasebnega in javnega sektorja, potrebnih za izvajanje dejavnosti RTR&P ;
m) dodeliti finančna sredstva Skupnosti in aktivirati sredstva iz zasebnega in javnega sektorja, potrebna za izvajanje dejavnosti RTR ;
– zagotovitev dobrega delovanja dejavnosti RTR&P in dobrega finančnega upravljanja finančnih sredstev;
n) zagotoviti dobro delovanje dejavnosti RTR in dobro finančno upravljanje finančnih sredstev;
– sodelovanje s Skupino na visoki ravni držav članic in posvetovanja z njo;
– sodelovanje z Znanstvenim odborom in posvetovanja z njim;
– organizacijo letnih srečanj Generalne skupščine zainteresiranih strani;
– posredovanje in razširjanje informacij o projektih, vključno z nazivi udeležencev, rezultati dejavnosti RTR&P in zneskom finančnega prispevka Skupnega podjetja GCV;
o) posredovati in razširjati informacije o projektih, vključno z nazivi udeležencev, rezultati dejavnosti RTR in zneskom finančnega prispevka Skupnega podjetja GCV;
– obveščanje pravnih oseb , ki so s Skupnim podjetjem GCV sklenile sporazum o dodelitvi sredstev, o morebitnih možnostih za posojila pri Evropski investicijski banki, zlasti pri Skladu za financiranje na osnovi delitve tveganja, ustanovljenem po Sedmem okvirnem programu;
p) obveščati pravne osebe , ki so s Skupnim podjetjem GCV sklenile sporazum o dodelitvi sredstev, o morebitnih možnostih za posojila pri Evropski investicijski banki, zlasti pri Skladu za financiranje na osnovi delitve tveganja, ustanovljenem po Sedmem okvirnem programu;
– zagotovitev visoke ravni preglednosti in poštene konkurence pod enakimi pogoji dostopa za vse kandidate za raziskovalne in predstavitvene dejavnosti Skupnega podjetja GCV, ne glede na to, ali so člani raziskovalne skupine ali industrijske skupine (zlasti mala in srednje velika podjetja);
q) zagotoviti visoko raven preglednosti in poštene konkurence pod enakimi pogoji dostopa za vse kandidate za raziskovalne in predstavitvene dejavnosti Skupnega podjetja GCV, ne glede na to, ali so člani raziskovalne skupine ali industrijske skupine (zlasti mala in srednje velika podjetja);
– slediti mednarodnemu razvoju na tem področju in vključevanje v mednarodno sodelovanje, če je to primerno .
r) slediti mednarodnemu razvoju na tem področju in vključevanje v mednarodno sodelovanje, če je to primerno ;
s) razviti tesno sodelovanje in zagotoviti usklajevanje z okvirnim programom za raziskave ter z ostalimi dejavnostmi, organi in zainteresiranimi stranmi na ravni EU, na nacionalni in nadnacionalni ravni;
t) spremljati napredek pri doseganju ciljev Skupnega podjetja GCV;
u) opravljati vse druge dejavnosti za doseganje svojih ciljev.
Obrazložitev
Namen predloga spremembe je uskladiti besedilo z ostalimi skupnimi tehnološkimi pobudami, da se doseže usklajen in horizontalen pristop. Ena od pomembnih nalog skupne tehnološke pobude je spodbujati inovativnost malih in srednjih podjetij (MSP) ter ustanavljanje novih dejavnosti in podjetij.
Predlog spremembe
30
Priloga – člen I.3
Besedilo, ki ga predlaga Komisija
Predlog spremembe
Članice in interesne skupine
Člani
1. Ustanovni članici Skupnega podjetja GCV (v nadaljevanju „ustanovni članici“) sta:
1. Ustanovni članici Skupnega podjetja GCV (v nadaljevanju „ustanovni članici“) sta:
– Evropska skupnost, ki jo predstavlja Evropska komisija, in
a) Evropska skupnost, ki jo predstavlja Evropska komisija, in
– industrijska skupina evropske Skupne tehnološke pobude za gorivne celice in vodik Aisbl, ustanovljena po belgijski zakonodaji (v nadaljevanju „industrijska skupina“).
b) po sprejetju statuta industrijska skupina evropske Skupne tehnološke pobude za gorivne celice in vodik Aisbl, neprofitna organizacija, ustanovljena po belgijski zakonodaji , katere namen je prispevati k doseganju ciljev Skupnega podjetja GCV (v nadaljevanju „industrijska skupina“).
2. Industrijska skupina:
2. Industrijska skupina:
– je neprofitna organizacija, katere namen je prispevati k doseganju ciljev Skupnega podjetja GCV;
– je pravno ustanovljena po belgijski zakonodaji in deluje v skladu s svojimi registriranimi predpisi, ki so uradno sprejeti tako, da se nanašajo na skupno tehnološko pobudo;
– zagotovi, da je njen prispevek k finančnim sredstvom Skupnega podjetja GCV, v skladu s členom 5 te uredbe, plačan vnaprej kot prispevek v gotovini, ki krije 50 % upravnih odhodkov Skupnega podjetja GCV, in da je denar v proračun Skupnega podjetja GCV nakazan pred začetkom vsakega proračunskega leta;
– zagotovi, da je njen prispevek k finančnim sredstvom Skupnega podjetja GCV, v skladu z določbami te uredbe, plačan vnaprej kot prispevek v gotovini, ki krije 50 % upravnih odhodkov Skupnega podjetja GCV, in da je denar v proračun Skupnega podjetja GCV nakazan pred začetkom vsakega proračunskega leta;
– zagotovi, da je prispevek industrije k izvajanju dejavnosti RTR&P , ki jih financira Skupno podjetje GCV , dan v naravi in da krije vsaj 50 % skupnih stroškov projekta, izračunano na letni osnovi ;
– zagotovi, da je prispevek industrije k izvajanju dejavnosti RTR , ki jih financira Skupno podjetje GCV vsaj enak prispevku Skupnosti ;
– je odprta za članstvo katere koli zasebne pravne osebe (vključno z malimi in srednje velikimi podjetji), ki je ustanovljena v skladu z zakonodajo države članice , pridružene države ali države EGP in ima registrirani sedež, glavno upravo ali glavni kraj poslovanja na zgoraj omenjenem območju, pod pogojem, da je takšna zasebna pravna oseba dejavna na področju gorivnih celic in vodika v Evropi in je pripravljena prispevati k ciljem in finančnim sredstvom Skupnega podjetja GCV.
– je pod poštenimi in razumnimi pogoji odprta za članstvo katere koli zasebne pravne osebe (vključno z malimi in srednje velikimi podjetji in ustreznimi industrijskimi združenji za gorivne celice in vodik ), ki je ustanovljena v skladu z zakonodajo države članice ali pridružene države ali države in ima registrirani sedež, glavno upravo ali glavni kraj poslovanja na zgoraj omenjenem območju, pod pogojem, da je takšna zasebna pravna oseba dejavna na področju gorivnih celic in vodika v Evropi in je pripravljena prispevati k ciljem in finančnim sredstvom Skupnega podjetja GCV.
3. Raziskovalna skupina , ki zastopa neprofitne raziskovalne organizacije, univerze in raziskovalne centre, lahko postane članica po ustanovitvi Skupnega podjetja GCV, pod pogojem, da se ustanovi subjekt, ki zastopa raziskovalno skupnost . Vlogo za članstvo raziskovalne skupine obravnava in o njej odloča upravni odbor.
3. Raziskovalna skupina lahko postane članica po ustanovitvi Skupnega podjetja GCV, pod pogojem, da sprejme ta statut .
4. Raziskovalna skupina:
4. Raziskovalna skupina:
– je neprofitna organizacija, katere namen je prispevati k doseganju ciljev Skupnega podjetja GCV;
– je neprofitna organizacija, katere namen je prispevati k doseganju ciljev Skupnega podjetja GCV;
– je pravno ustanovljena po belgijski zakonodaji in deluje v skladu s svojimi registriranimi predpisi, ki so uradno sprejeti tako, da se nanašajo na skupno tehnološko pobudo;
– je pravno ustanovljena po belgijski zakonodaji in deluje v skladu s svojimi registriranimi predpisi, ki so uradno sprejeti tako, da se nanašajo na skupno tehnološko pobudo;
– zagotovi, da je njen prispevek k finančnim sredstvom Skupnega podjetja GCV plačan vnaprej kot prispevek v gotovini, ki krije 1/12 upravnih odhodkov Skupnega podjetja GCV, in da je denar v proračun Skupnega podjetja GCV nakazan pred začetkom vsakega proračunskega leta;
– zagotovi, da je njen prispevek k finančnim sredstvom Skupnega podjetja GCV plačan vnaprej kot prispevek v gotovini, ki krije 1/20 upravnih odhodkov Skupnega podjetja GCV, in da je denar v proračun Skupnega podjetja GCV nakazan pred začetkom vsakega proračunskega leta;
– je odprta za članstvo katere koli neprofitne raziskovalne organizacije, univerze ali raziskovalnega centra, ustanovljenega v državi članici, pridruženi državi ali državi kandidatki.
5. Ustanovna članica lahko svoje članstvo v Skupnem podjetju GCV prekine. V tem primeru delovanje Skupnega podjetja GCV preneha, kot je določeno v členu I.22.
5. Ustanovna članica lahko svoje članstvo v Skupnem podjetju GCV prekine. V tem primeru delovanje Skupnega podjetja GCV preneha, kot je določeno v členu I.22.
6. Raziskovalna skupina lahko svoje članstvo v Skupnem podjetju GCV prekine. Prekinitev članstva začne veljati in je nepreklicna šest mesecev po obvestilu ustanovnim članicam, pri čemer se članica v odhodu oprosti vseh obveznosti, razen tistih, ki jih Skupno podjetje GCV odobri pred prekinitvijo članstva.
6. Raziskovalna skupina lahko svoje članstvo v Skupnem podjetju GCV prekine. Prekinitev članstva začne veljati in je nepreklicna šest mesecev po obvestilu ustanovnim članicam, pri čemer se članica v odhodu oprosti vseh obveznosti, razen tistih, ki jih Skupno podjetje GCV odobri pred prekinitvijo članstva.
Obrazložitev
Namen predloga spremembe je uskladiti besedilo z ostalimi skupnimi tehnološkimi pobudami, da se doseže usklajen in horizontalen pristop. Pomembno je, da raziskovalna skupnost polno sodeluje v skupni raziskovalni pobudi, saj bi morale raziskave zlasti v začetnih fazah predstavljati pomemben del njenega bodočega delovnega programa. Da se raziskovalna skupnost pri sodelovanju v skupnem podjetju ne bi srečevala z nepotrebno visokimi ovirami, mora sorazmerno prispevati k tekočim stroškom.
Predlog spremembe
31
Priloga – člen I.4
Besedilo, ki ga predlaga Komisija
Predlog spremembe
Izvršilna organa Skupnega podjetja GCV sta upravni odbor in programska pisarna. Svetovalni organi Skupnega podjetja GCV so Skupina na visoki ravni držav članic, Generalna skupščina zainteresiranih strani in Znanstveni odbor.
1 . Svetovalni organi Skupnega podjetja GCV so :
(a) upravni odbor,
(b) izvršni direktor,
(b) Znanstveni odbor.
2. Kadar posebne naloge ne spadajo pod običajne pristojnosti teh organov, je pristojni organ zanje upravni odbor.
3. Skupina na visoki ravni držav članic in Generalna skupščina zainteresiranih strani sta zunanja svetovalna organa Skupnega podjetja GCV.
Obrazložitev
Namen predloga spremembe je uskladiti besedilo z ostalimi skupnimi tehnološkimi pobudami, da se glede določb v pravnem besedilu in statutu doseže usklajen in horizontalen pristop.
Predlog spremembe
32
Predlog uredbe
Priloga – člen I.5 – odstavek 2
Besedilo, ki ga predlaga Komisija
Predlog spremembe
2. Komisija v primeru, da se vzpostavi raziskovalna skupina, en sedež nameni njenemu predstavniku .
2. Komisija v primeru, da se vzpostavi raziskovalna skupina, vsaj en sedež nameni njenemu/im predstavniku/om .
Obrazložitev
En sedež v 12-članskem upravnem odboru ne more zagotoviti, da bodo znanstvene raziskave, na katerih temelji uspeh vodikove energije, dobile ustrezno pozornost in financiranje.
Predlog spremembe
33
Priloga – člen I.5 – odstavek 4
Besedilo, ki ga predlaga Komisija
Predlog spremembe
4. Upravni odbor izvoli predsednika. Predsednik se izvoli za obdobje dveh let .
4. Upravni odbor imenuje predsednika izmed predstavnikov industrijske skupine . Predsednik se imenuje za obdobje enega leta in se lahko enkrat ponovno imenuje . Za podpredsednika se imenujeta predstavnik MSP in predstavnik raziskovalne skupine.
Obrazložitev
Ker gre za pobudo, na čelu katere je industrija, bi bilo dobro izrecno navesti, da mora biti predsednik predstavnik industrijske skupine. Prav tako je za predsednika predviden sistem rotacije, da se onemogoči prevlada interesov posameznega sektorja. Besedilo se uporablja tudi za skupno tehnološko pobudo Čisto nebo. Pomembna vloga malih in srednjih podjetij (MSP) in raziskovalne skupnosti pa je institucionalizirana z imenovanjem njihovih predstavnikov za podpredsednika.
Predlog spremembe
34
Predlog uredbe
Priloga – člen I.5 – odstavek 8
Besedilo, ki ga predlaga Komisija
Predlog spremembe
8. Upravni odbor lahko za vsak primer posebej povabi opazovalce, ki nimajo glasovalne pravice, da prisostvujejo zasedanju, zlasti so to predstavniki regij in regulativnih organov.
8. Upravni odbor lahko za vsak primer posebej povabi opazovalce, ki nimajo glasovalne pravice, da prisostvujejo zasedanju, zlasti so to predstavniki regij in regulativnih organov ter ustreznih industrijskih združenj za gorivne celice in vodik .
Obrazložitev
Tudi združenja za gorivne celice in vodik morajo imeti možnost prisostvovati zasedanjem upravnega odbora kot opazovalci.
Predlog spremembe
35
Priloga – člen I.5 – odstavek 15 – alinea 4 a (novo)
Besedilo, ki ga predlaga Komisija
Predlog spremembe
– odobri razpise za zbiranje predlogov;
Obrazložitev
Medtem ko je izvršni direktor odgovoren za predlaganje razpisov za zbiranje predlogov, programska pisarna pa za upravljanje in objavo teh razpisov, mora končno odgovornost nositi upravni odbor.
Predlog spremembe
36
Predlog uredbe
Priloga – člen I.5 – odstavek 15 – alinea 6
Besedilo, ki ga predlaga Komisija
Predlog spremembe
– utemelji in odobri odstopanja od finančne uredbe Skupnega podjetja GCV v skladu s členom 8;
– po posvetovanju s Komisijo odobri finančna pravila Skupnega podjetja GCV v skladu s členom 8;
Obrazložitev
Glej predlog spremembe k uvodni izjavi 16.
Predlog spremembe
37
Predlog uredbe
Priloga – člen I.5 – odstavek 15 – alinea 6 a (novo)
Besedilo, ki ga predlaga Komisija
Predlog spremembe
– utemelji vse zahteve za odstopanje od Uredbe (ES, Euratom) št. 1243/2002, vsa odstopanja odobri po predhodnem soglasju Komisije in proračunski organ obvesti o vseh odobrenih odstopanjih;
Obrazložitev
Glej predlog spremembe k uvodni izjavi 16.
Predlog spremembe
38
Predlog uredbe
Priloga – člen I.6 – odstavek 6
Besedilo, ki ga predlaga Komisija
Predlog spremembe
6. Izvršni direktor je pravni zastopnik Skupnega podjetja GCV. Svoje naloge opravlja neodvisno in odgovarja upravnemu odboru.
6. Izvršni direktor je pravni zastopnik Skupnega podjetja GCV. Svoje naloge opravlja neodvisno , zlasti v zvezi z izbiro predlogov projektov in upravljanjem projektov, in odgovarja upravnemu odboru.
Obrazložitev
Čeprav mora izvršni direktor poročati upravnemu odboru, ne sme noben član upravnega odbora imeti neposrednega vpliva na izbiro projektov, zlasti kadar lahko izid nekega projekta neposredno ali posredno zadeva katerega od članov.
Predlog spremembe
39
Priloga – člen I.6 – odstavek 8
Besedilo, ki ga predlaga Komisija
Predlog spremembe
8. Izvršnega direktorja imenuje upravni odbor za začetno obdobje največ treh let, in sicer ga izbere s seznama kandidatov, ki jih predlaga Komisija . Po oceni uspešnosti dela izvršnega direktorja lahko upravni odbor njegov mandat podaljša, in sicer le enkrat in ne za več kot štiri leta.
8. Izvršnega direktorja imenuje upravni odbor za obdobje treh let na podlagi razpisa za prijavo interesa , objavljenega v Uradnem listu Evropske unije in drugem javno dostopnem periodičnem tisku ali na spletnih straneh . Po oceni uspešnosti dela izvršnega direktorja lahko upravni odbor njegov mandat podaljša, in sicer le enkrat in ne za več kot štiri leta , temu sledi razpis za prijavo interesa, objavljen na enak način .
Predlog spremembe
40
Predlog uredbe
Priloga – člen I.7 – odstavek 4
Besedilo, ki ga predlaga Komisija
Predlog spremembe
Znanstveni odbor opravlja naslednje naloge:
– poda mnenje o pomembnosti in napredku letnih dejavnosti RTR&P in priporoča spremembe;
– poda mnenje o znanstvenih prednostnih nalogah za večletni načrt dejavnosti RTR&P ;
– upravnemu odboru svetuje o znanstvenih dosežkih, opisanih v letnem poročilu o dejavnostih.
Znanstveni odbor ima naslednje naloge:
a) določa znanstvene prednostne naloge pri predlogih za letne in večletne načrte raziskovalnih dejavnosti;
b) poda mnenje o znanstvenih dosežkih, opisanih v letnem poročilu o dejavnostih ;
c) svetuje glede sestave odborov za medsebojne preglede.
Obrazložitev
Vlogo znanstvenega odbora pri odločanju o raziskovalnih prednostnih nalogah je treba okrepiti, da se prepreči premočen vpliv kratkoročnih tržnih interesov, kar bi lahko privedlo do tega, da bi EU postala ujetnica tehnologij, ki so dolgoročno manj trajnostne.
Predlog spremembe
41
Priloga – člen I.8 – odstavek 1
Besedilo, ki ga predlaga Komisija
Predlog spremembe
1. Celotni prispevek Skupnosti za Skupno podjetje GCV, ki krije upravne odhodke in odhodke iz poslovanja za dejavnosti RTR&P, ne presega 470 milijonov EUR iz Sedmega okvirnega programa. Po ocenah upravni odhodki ne bodo presegli 20 milijonov EUR.
1. Skupno podjetje GCV skupaj financirajo njegove članice s finančnimi prispevki, plačanimi v obrokih, in stvarnimi prispevki pravnih oseb, sodelujočih v dejavnostih. Tekoče stroške skupnega podjetja naj bi v enaki višini in v gotovini od začetka krila Skupnost in industrijsko združenje. Takoj ko postane raziskovalno združenje član skupnega podjetja, znaša njegov prispevek 1/20 upravnih odhodkov, prispevek Komisije k upravnim odhodkom pa se ustrezno zmanjša. Skupni prispevek Skupnosti Skupnemu podjetju GCV za kritje upravnih odhodkov ne presega 20 milijonov EUR. Če kateri koli del prispevka Skupnosti ni uporabljen, se nameni za dejavnosti Skupnega podjetja GCV.
Obrazložitev
Predlog spremembe
42
Predlog uredbe
Priloga – člen I.8 – odstavek 7
Besedilo, ki ga predlaga Komisija
Predlog spremembe
7. Zasebni sektor, zlasti člani industrijske skupine, k odhodkom iz poslovanja projekta prispevajo v naravi. Prispevki v naravi so najmanj enaki javnemu financiranju. Celotna raven prispevkov v naravi, izračunana na letni osnovi, se oceni enkrat letno. Prva ocena se izvede ob zaključku drugega proračunskega leta po začetku delovanja Skupnega podjetja GCV. Nato oceno vsako proračunsko leto izvede neodvisen organ. Rezultati ocene se Komisiji predložijo v štirih mesecih po zaključku proračunskega leta.
7. Zasebni sektor, zlasti člani industrijske skupine, k odhodkom iz poslovanja projekta prispevajo v naravi. Prispevki v naravi so najmanj enaki javnemu financiranju. V primeru, da Skupno raziskovalno središče Komisije sodeluje v projektih, se njegov stvarni prispevek ne šteje kot del prispevka Skupnosti. Celotna raven prispevkov v naravi, izračunana na letni osnovi, se oceni enkrat letno. Prva ocena se izvede ob zaključku drugega proračunskega leta po začetku delovanja Skupnega podjetja GCV. Nato oceno vsako proračunsko leto izvede neodvisen organ. Rezultati ocene se Komisiji predložijo v štirih mesecih po zaključku proračunskega leta.
Obrazložitev
Skupno raziskovalno središče bi lahko imelo pomembno vlogo pri oblikovanju raziskav na področju vodika in gorivnih celic. Njegovo sodelovanje ne sme pomeniti zmanjšanja predvidenega denarnega prispevka Skupnosti ali zvišanja stvarnih prispevkov industrije.
Predlog spremembe
43
Predlog uredbe
Priloga – člen I.9 – odstavek 3
Besedilo, ki ga predlaga Komisija
Predlog spremembe
3. Pravne osebe, ki želijo sodelovati pri projektu, oblikujejo konzorcij in imenujejo enega izmed članov za koordinatorja konzorcija. Običajno je koordinator član industrijske skupine ali član raziskovalne skupine, če je taka raziskovalna skupina ustanovljena. Izjeme potrdi upravni odbor.
3. Pravne osebe, ki želijo sodelovati pri projektu, oblikujejo konzorcij in imenujejo enega izmed članov za koordinatorja konzorcija.
Obrazložitev
Podjetja, ki sodelujejo v skupni tehnološki pobudi, ne smejo imeti nepoštene konkurenčne prednosti pri dostopanju do javnih sredstev in odločanju o vodenju projektov.
Predlog spremembe
44
Priloga – člen I.9 a (novo)
Besedilo, ki ga predlaga Komisija
Predlog spremembe
Člen I.9 a
Izvajanje dejavnosti RTR
1. Skupno podjetje GCV podpira dejavnosti RTR po odprtih in konkurenčnih razpisih za zbiranje predlogov, neodvisni oceni in sklenitvi sporazuma o dodelitvi sredstev in konzorcijskega sporazuma za vsak projekt.
2. V izjemnih primerih lahko Skupno podjetje GCV objavi javne razpise, če je to nujno za učinkovito zasledovanje ciljev raziskav.
3. Skupno podjetje GCV opredeli postopke in mehanizme za izvajanje, nadzor in preverjanje sporazumov o dodelitvi sredstev.
4. Sporazum o dodelitvi sredstev:
– zagotovi ustrezno ureditev za izvajanje dejavnosti RTR;
– zagotovi ustrezno finančno ureditev in pravila v zvezi s pravicami intelektualne lastnine v skladu s členom 17 te uredbe;
– ureja odnos med projektnim konzorcijem in Skupnim podjetjem GCV.
5. Konzorcijska pogodba se sklene med udeleženci projekta pred sklenitvijo sporazuma o dodelitvi sredstev. Konzorcijska pogodba:
– zagotovi ustrezno ureditev izvajanja sporazuma o dodelitvi sredstev;
– ureja odnos med udeleženci projekta, zlasti določbe o pravicah intelektualne lastnine.
Obrazložitev
Ena od najpomembnejših nalog skupnega podjetja je izvajati raziskovalne in razvojne dejavnosti. Zato bi bil primeren poseben člen z določbami, ki urejajo izvajanje teh dejavnosti.
Predlog spremembe
45
Priloga – člen I.10
Besedilo, ki ga predlaga Komisija
Predlog spremembe
Upravičenost do financiranja
Financiranje dejavnosti
1. Prispevek Skupnosti za Skupno podjetje GCV se uporabi za financiranje dejavnosti RTR&P po konkurenčnih razpisih za zbiranje predlogov.
1. Do financiranja so upravičeni naslednji subjekti:
a) pravne osebe, ki imajo sedež v državi članici ali pridruženi državi;
b) mednarodne organizacije, ki so pravne osebe na podlagi mednarodnega javnega prava, kot tudi specializirane agencije, ki so jih ustanovile takšne mednarodne organizacije;
c) pravne osebe iz tretjih držav, pod pogojem da upravni odbor njihovo udeležbo šteje za posebej koristno za projekt.
2. V izjemnih primerih lahko Skupno podjetje GCV objavi javne razpise , če je to nujno za učinkovito zasledovanje ciljev raziskav .
2. Stroški , nastali pri izvajanju dejavnosti RTR , so upravičeni do financiranja Skupnosti, če ne vključujejo davka na dodano vrednost .
3. Do takega financiranja so upravičene zasebne pravne osebe , ki izpolnjujejo vse naslednje pogoje:
3. Zgornje meje finančnega prispevka Skupnosti za projekte se uskladijo z mejami, določenimi v pravilih za udeležbo v okviru sedmega okvirnega programa. Kjer je za izpolnjevanje načel ustreznosti iz člena I.8 potrebno znižati financiranje , je znižanje pošteno in sorazmerno z zgoraj navedenimi zgornjimi mejami iz pravil za udeležbo v okviru sedmega okvirnega programa za vse kategorije udeležencev v vsakem posameznem projektu.
(a) imajo sedež v državi članici ali pa imajo registrirani sedež, glavno upravo ali glavni kraj poslovanja v državi, ki je pogodbenica Sporazuma o Evropskem gospodarskem prostoru ali ki je pridružena država ali država kandidatka;
(b) izvajajo zadevne dejavnosti na področju RTR&P, industrializacije ali uporabe za gorivne celice in/ali vodik in/ali imajo konkretne načrte, da jih bodo izvajale v bližnji prihodnosti v Evropski uniji ali v Evropskem gospodarskem prostoru.
4. Do financiranja so upravičeni tudi:
(a) neprofitni javni organi s sedežem v državi članici, pridruženi državi, državi kandidatki ali v EGP, vključno z srednješolskimi in visokošolskimi izobraževalnimi ustanovami;
(b) mednarodne organizacije, ki so po mednarodnem javnem pravu pravne osebe, ter specializirane agencije, ki jih ustanovijo te medvladne organizacije;
(c) pravne osebe iz tretjih držav, pod pogojem, da upravni odbor njihovo udeležbo šteje za posebej koristno za projekt.
Obrazložitev
Namen predloga spremembe je uskladiti besedilo z ostalimi skupnimi tehnološkimi pobudami, da se doseže usklajen in horizontalen pristop. Povezano s predlogom spremembe k členu 7.
Predlog spremembe
46
Predlog uredbe – akt o spremembi
Priloga – člen I.11 – odstavek 1
Besedilo, ki ga predlaga Komisija
Predlog spremembe
1. Finančne določbe Skupnega podjetja GCV temeljijo na načelih Uredbe št. 1605/2002 . Določbe lahko od Uredbe št. 1605/2002 odstopajo , kjer je to potrebno zaradi posebnih operativnih potreb Skupnega podjetja GCV, s tem pa se mora predhodno strinjati Komisija .
1. Finančna pravila, ki se uporabljajo za Skupno podjetje GCV , ne smejo odstopati od Uredbe (ES, Euratom) št. 2343/2002, razen če je to potrebno zaradi posebnih operativnih potreb . Za sprejetje katerih koli pravil , ki odstopajo od Uredbe Komisije (ES, Euratom) št. 2343/2002 , se zahteva predhodno soglasje Komisije . O takšnih odstopanjih se obvesti proračunski organ.
Obrazložitev
Glej predlog spremembe k uvodni izjavi 16.
Predlog spremembe
47
Predlog uredbe
Priloga – člen I.14 – odstavek 5
Besedilo, ki ga predlaga Komisija
Predlog spremembe
5. V dveh mesecih po koncu vsakega proračunskega leta se Komisiji in Računskemu sodišču Evropskih skupnosti („Računsko sodišče“) predloži začasni zaključni račun Skupnega podjetja. Računsko sodišče do 15. junija po koncu vsakega poslovnega leta, poda svoje pripombe na začasne računovodske izkaze skupnega podjetja. Letni računovodski izkazi za poslovno leto se naslednje leto pošljejo računovodji Komisije v skladu z roki, ki jih določa okvirna finančna uredba, tako da jih lahko računovodja Komisije konsolidira v letne računovodske izkaze ES. Letni zaključni račun Skupnega podjetja mora biti pripravljen in revidiran v skladu z računovodskimi pravili ES, kot jih je sprejel računovodja Komisije.
5. V dveh mesecih po koncu vsakega proračunskega leta se Komisiji in Računskemu sodišču Evropskih skupnosti („Računsko sodišče“) predloži začasni zaključni račun Skupnega podjetja. Računsko sodišče do 15. junija po koncu vsakega poslovnega leta, poda svoje pripombe na začasne računovodske izkaze skupnega podjetja. Letni računovodski izkazi za poslovno leto se naslednje leto pošljejo računovodji Komisije v skladu z roki, ki jih določa okvirna finančna uredba, tako da jih lahko računovodja Komisije konsolidira v letne računovodske izkaze ES. Letni računovodski izkazi in bilance stanja za predhodno leto se predložijo proračunskemu organu. Letni zaključni račun Skupnega podjetja mora biti pripravljen in revidiran v skladu z računovodskimi pravili ES, kot jih je sprejel računovodja Komisije.
Obrazložitev
Računovodske izkaze in bilance stanja je treba poslati v vednost obema vejama proračunskega organa.
Predlog spremembe
48
Predlog uredbe
Priloga – člen I.14 – odstavek 6
Besedilo, ki ga predlaga Komisija
Predlog spremembe
6. Razrešnico za izvrševanje proračuna da Evropski parlament na priporočilo Sveta , in sicer v skladu s postopkom, določenim v finančni uredbi Skupnega podjetja GCV .
6. Razrešnico za izvrševanje proračuna Skupnega podjetja GCV da Evropski parlament ob upoštevanju priporočila Sveta ; in sicer v skladu s postopkom, ki ga določajo pravila o financiranju Skupnega podjetja GCV :
Obrazložitev
Glej predlog spremembe k uvodni izjavi 15.
Predlog spremembe
49
Predlog uredbe
Priloga – člen I.16 – odstavek 1
Besedilo, ki ga predlaga Komisija
Predlog spremembe
1. Kadrovski viri se določijo v načrtu delovnih mest, ki se navede v letnem proračunu.
1. Kadrovski viri se določijo v načrtu delovnih mest, ki se navede v letnem proračunu in ki ga Komisija skupaj s predhodnim predlogom proračuna Evropske unije posreduje Evropskemu parlamentu in Svetu .
Obrazložitev
Kot pri že obstoječih skupnih podjetjih bi morala Komisija skupaj s predhodnim predlogom proračuna objaviti načrt delovnih mest skupnega podjetja GCV.
Predlog spremembe
50
Priloga – člen I.16 – odstavek 2
Besedilo, ki ga predlaga Komisija
Predlog spremembe
2. Zaposleni Skupnega podjetja GCV so začasni in pogodbeni delavci in imajo pogodbo za določen čas, ki jo je mogoče enkrat podaljšati za največ sedem let.
črtano
Obrazložitev
Namen predloga spremembe je uskladiti besedilo s stališčem Parlamenta o ostalih skupnih tehnoloških pobudah, da se doseže usklajen in horizontalen pristop.
Predlog spremembe
51
Priloga – člen I.19
Besedilo, ki ga predlaga Komisija
Predlog spremembe
Člen I.19
črtano
1. Skupno podjetje GCV podpira dejavnosti RTR&P po konkurenčnih razpisih za zbiranje predlogov, neodvisni oceni in sklenitvi sporazuma o dodelitvi sredstev in konzorcijskega sporazuma za vsak projekt.
2. Skupno podjetje GCV opredeli postopke in mehanizme za izvajanje, nadzor in preverjanje sporazumov o dodelitvi sredstev.
3. Sporazum o dodelitvi sredstev:
– zagotovi ustrezno ureditev izvajanja dejavnosti RTR&P;
– zagotovi ustrezno finančno ureditev in pravila v zvezi s pravicami intelektualne lastnine na podlagi načel iz člena I.24;
– ureja odnos med projektnim konzorcijem in Skupnim podjetjem GCV.
4. Konzorcijski sporazum:
– se sklene med udeleženci projekta pred sklenitvijo sporazuma o dodelitvi sredstev;
– zagotovi ustrezno ureditev izvajanja sporazuma o dodelitvi sredstev;
– ureja odnos med udeleženci projekta, zlasti določbe o pravicah intelektualne lastnine.
Obrazložitev
Besedilo tega člena je že vključeno v druge člene, zato se lahko črta.
OBRAZLOŽITEV
Vodik je najlažji kemični element, ki je v vesolju najbolj razširjen. Naši astronavti že 50 let uporabljajo zanesljive gorivne celice, ki jih poganja vodik. S tem predlogom se vodik vrača na Zemljo kot eden najpomembnejših stebrov evropske strategije v boju proti podnebnim spremembam in za tretjo industrijsko revolucijo.
Energija in podnebne spremembe so za EU med glavnimi prednostnimi nalogami. Evropski svet je lani zastavil visoke cilje, ki se bodo ob upoštevanju pred kratkim predstavljenih predlogov Komisije lahko ustrezno izvajali. Ob tem je treba poudariti, da je glavni navdih za vodikovo gospodarstvo v viziji, ki jo je na konferenci leta 2003 v svojem govoru predstavil nekdanji predsednik Evropske komisije: „Jasno je treba povedati, zakaj je evropski program za vodik resnično vizionarski. Mi smo razglasili za svoj cilj, da bomo do sredine stoletja postopno prešli na integrirano vodikovo gospodarstvo, ki bo temeljilo na obnovljivih virih energije.“
„Vodik, nosilec energije v prihodnosti“, govor predsednika Evropske komisije Romana Prodija, 16. junij 2003.
V skladu s to dolgoročno vizijo je Evropski parlament lani maja sprejel pisno izjavo
Pisna izjava o vzpostavitvi ekološkega vodikovega gospodarstva in tretji industrijski revoluciji v Evropi s partnerstvom zainteresiranih regij in mest, malih in srednjih podjetij in organizacij civilne družbe, Evropski parlament 16/2007, maj 2007. , v kateri je priporočil, naj se do leta 2025 v vseh državah članicah EU vzpostavi decentralizirana vodikova infrastruktura od spodaj navzgor kot eden od stebrov tretje industrijske revolucije.
Tehnološka platforma za vodik in gorivne celice je z razvojem agende strateškega raziskovanja (ki bi jo bilo treba upoštevati pri oblikovanju strateškega načrta za energetsko tehnologijo
Evropski strateški načrt za energetsko tehnologijo (načrt SET) – „Na poti k prihodnosti z nizkimi emisijami ogljika“, KOM(2007)723. ) odigrala pomembno vlogo pri usklajevanju evropskih prizadevanj za integrirano vodikovo gospodarstvo. Tehnološka platforma je razvila tudi izvedbeni načrt, s katerim naj bi tehnologije vodika in gorivnih celic dobile pomembno vlogo v novem energetskem modelu Evrope. V njem so določeni štirje inovacijski in razvojni ukrepi: prevoz na vodikov pogon, trajnostna proizvodnja vodika, gorivne celice in prvi trgi
https://www.hfpeurope.org/uploads/2097/HFP_IP06_FINAL_20APR2007.pdf .
Skupne tehnološke pobude (JTI) so bile zasnovane v sedmem okvirnem programu kot nov mehanizem za izvajanje dolgoročnih javno-zasebnih partnerstev na področju raziskav na evropski ravni za področja, ki imajo tak obseg ciljev, da zgolj ohlapno usklajevanje in podpora z rednimi instrumenti najbrž ne zadostuje. Štiri skupne tehnološke pobude že obstajajo: na področju inovativnih zdravil, vgrajenih sistemov, aeronavtike in nanoelektronike.
Ta predlog uvaja peto skupno tehnološko pobudo na področju gorivnih celic in vodika. Izbira tega področja je logična. Ob izzivih, kot so energetska varnost, blažitev podnebnih sprememb in trajnostni razvoj, mora EU spodbuditi razvoj in uporabo energetske tehnologije, ki bo čistejša in učinkovitejša glede pretvorbe, prometa in uporabe. Tehnologije gorivnih celic in vodika bi lahko veliko prispevale k temu. Gorivne celice so zelo tihi in izjemno učinkoviti pretvorniki energije, ki z elektrokemičnim postopkom gorivo in kisik pretvarjajo neposredno v električno energijo, toploto in vodo. Gorivne celice lahko delujejo na različna goriva, zato omogočajo raznovrstnost v mešanici energetskih virov za prevozna sredstva (ki so sedaj v 98 % odvisna od nafte), lažje vključevanje električne energije iz obnovljivih virov v energetski trg in ponujajo resnično čist pretvornik energije, kadar uporabljajo vodik.
Poleg okoljskih prednosti prinašajo tudi gospodarski potencial. Gorivne celice lahko odločilno vplivajo na gospodarsko konkurenčnost, saj se lahko uporabljajo za zelo različne porabnike energije, od prenosne elektronske opreme (npr. mobilni telefoni ali predvajalniki mp3) do avtomobilov na vodikov pogon. Poleg tega gre za tako imenovane „prodorne tehnologije“ in zgodnji udeleženci na trgu lahko ustvarijo velik dobiček v svetovnem merilu.
Vendar tehnologije s tega področja najbrž ne bodo tako hitro v prosti prodaji, kot bi bilo zaželeno. To je posledica pomanjkljivosti skupnega trga, povezanih z razvojem in sprejemanjem novih tehnologij, na primer učinki prelivanja znanja in sprejemanja, zunanji učinki omrežja in nepopolne informacije. Pomanjkljivosti so še izrazitejše, ker je uvajanje na trg dolgotrajno in ker je v tem sektorju potrebno veliko usklajevanja. Dejstvo, da nimamo dolgoročne, celostne javne strategije za raziskave in razvoj, evropsko industrijo odvrača od naložb. Tako zasebne naložbe v raziskave in razvoj v ZDA kar osemkrat presegajo tovrstne naložbe v Evropi. Posledično EU za pet let zaostaja za Japonsko in Severno Ameriko pri predstavitvi vozil na gorivne celice.
Zato je skupna tehnološka pobuda na tem področju več kot dobrodošla. Z združitvijo moči vseh zainteresiranih strani in z dolgoročno zavezo bo skupna tehnološka pobuda zagotovila racionalizirano in nerazdrobljeno izvajanje raziskovalnih in razvojnih dejavnosti, okrepitev podjetniških prizadevanj in osredotočenje na najobetavnejše aplikacije na tem inovativnem trgu. S tem bo pospešen prehod na trajnostno energetsko gospodarstvo, Evropi bo zagotovljena vodilna vloga v svetovnem tehnološkem razvoju, znatno se bo okrepila evropska konkurenčnost (zlasti malih in srednjih podjetij) in dolgoročno gledano se bomo s tem posvetili usmerjevalcem evropske energetske politike.
Poročevalec priznava izjemen pomen tej skupni tehnološki pobudi, ki je prvi korak k sprejetju smelejše vseevropske strategije, v kateri bodo gorivne celice in vodik umeščeni med osnovne tehnologije, ki v Evropi lahko odločilno prispevajo k energetski, transportni in okoljski politiki ter politiki trajnostne rasti. Ustanovitev industrijske skupine resno dokazuje zavzetost evropske industrije v tej smeri. Vendar sedanji predlog javnega proračuna nerealistično odraža prizadevanja, ki bodo potrebna za dosego ciljev skupne tehnološke pobude (tehnološka platforma je ocenila, da bi bilo v naslednjih osmih letih potrebnih 7,4 milijarde EUR)
https://www.hfpeurope.org/uploads/2097/HFP_IP06_FINAL_20APR2007.pdf , saj predlog znaša zgolj 470 milijonov EUR. Če želimo naše ambicije v celoti uresničiti, bi morali razmisliti o možnosti, da bi vmesni pregled sedmega okvirnega programa izkoristili za resno ponovno oceno evropskih finančnih obveznosti glede na dosežke skupne tehnološke pobude za vodik in splošni vpliv ter izglede za tehnologije gorivnih celic in vodika v Evropi.
Upoštevati je treba tudi, da lahko sektor vodika zagotovi prehod na nov ambiciozno zastavljen energetski model, ki ga Evropa predlaga svetu kot učinkovit instrument za boj proti podnebnim spremembam zgolj, če mu uspe preboj. Ta pa je možen samo z boljšo koordinacijo med vsemi drugimi nacionalnimi programi za gorivne celice in vodik ter vodilnimi inovativnimi tehnološkimi platformami ter s prizadevanji skupnega raziskovalnega središča na tem področju.
Poleg tega bi morali prednostno odpraviti obstoječe regulativne ovire in vzpostaviti jasen ureditveni okvir, ki bo zasebnemu sektorju omogočil primerne pogoje za naložbe. Zato je dobrodošlo, da Komisija istočasno s tem predlogom predlaga določitev varnostnih in tehničnih standardov za vozila na vodikov pogon in za infrastrukturo za oskrbovanje z vodikom, ki so nujni za čim hitrejšo uveljavitev.
Nenazadnje je treba poudariti, da je za pospešeno uvajanje na trg energetskih sistemov in vozil na osnovi vodika finančni vzvod pomemben za trge, ki hitro prevzemajo tehnologije. Dosežemo ga lahko zgolj s spodbudami, primerljivimi s tistimi, ki se že uporabljajo za obnovljive vire energije, in z optimalno uporabo obstoječih virov Evropske investicijske banke ter sredstev, ki so na voljo na regionalni in nacionalni ravni.
Namen nekaterih predlogov sprememb je okrepiti predlog:
1. še bolj bi se bilo treba osredotočiti na inovacijski potencial malih in srednjih podjetij ter na posebne ovire, s katerimi se srečujejo (na primer omejen dostop do raziskovalne infrastrukture). Zato sta vloga ter poseben položaj malih in srednjih podjetij posebej omenjena v ciljih in nalogah skupnega podjetja.
2. Pozornost bi bilo treba posvetiti velikemu pomenu raziskav, ki skušajo doseči v preboj. Kot je bilo omenjeno v izvedbenem načrtu, bi morale zlasti v začetku raziskave predstavljati pomemben del v dejavnostih skupne tehnološke pobude, saj je na področju raziskav še vedno treba doseči pomembne prodore. Ocenjeno je bilo, da je za raziskovalne in razvojne dejavnosti potrebna približno tretjina načrtovanih sredstev. Pri tem je pomembno tudi, da se raziskovalna skupnost v celoti vključi v dejavnosti skupne tehnološke pobude (tudi skupni raziskovalni center) in da lahko oblikuje raziskovalno skupino ter se pridruži skupnemu podjetju brez premagovanja previsokih ovir. Zato bi moral biti prispevek raziskovalne skupnosti k tekočim stroškom sorazmeren.
3. Poudariti je treba, da je to skupno podjetje. Javno-zasebno partnerstvo je zamišljeno tako, da Skupnost in industrija enakovredno sodelujeta in prispevata. Zato je treba neodvisno nadzorovati prispevke v naravi s strani industrije in s tem zagotoviti, da so dejansko enaki vsaj finančnemu prispevku Skupnosti. Skupnost mora obdržati predlagano pravico veta glede vseh odločitev, ki jih sprejme upravni odbor v zvezi z določitvijo prispevkov v naravi.
4. Da bi kar najbolj zmanjšali nepotrebno birokracijo in upravne stroške, je treba v polni meri izkoristiti delo, ki ga že opravljajo tehnološka platforma in obstoječi odbori ter strukture. Države članice bi lahko na primer vse delo predvidene skupine na visoki ravni držav članic zaupale ljudem, ki so že v programskih odborih za nadzor nad izvajanjem sedmega okvirnega programa. Poleg tega je ocenjeni odstotek tekočih stroškov (okoli 5 % vseh stroškov) precej visok. Kjer je to mogoče, bi bilo treba neuporabljena sredstva, namenjena tekočim stroškom, dodeliti odhodkom iz poslovanja.
5. Treba je jasno in natančno določiti pravni status tega skupnega podjetja, zlasti da se opredeli njegova odgovornost Evropskemu parlamentu kot eni od vej proračunskega organa.
6. Besedilo je usklajeno z besedilom ostalih skupnih tehnoloških pobud, da se doseže usklajen in horizontalen pristop. Zato se z nekaterimi predlogi sprememb deli pravnega besedila prestavijo v prilogo, kar bi tudi zmanjšalo nepotrebno podvojevanje besedila in pravno nedoslednost.
29.2.2008
MNENJE Odbora za proračun
za Odbor za industrijo, raziskave in energetiko
o predlogu Uredbe Sveta o ustanovitvi Skupnega podjetja za gorivne celice in vodik
( KOM(2007)0571 – C6‑0446/2007 – 2007/0211(CNS) )
Pripravljavka mnenja:
Jutta Haug
KRATKA OBRAZLOŽITEV
Predlog Komisije
Skupne tehnološke pobude se kot nov način oblikovanja javno-zasebnih partnerstev na področju raziskav na evropski ravni uvajajo s Sedmim okvirnim programom. Izhajajo predvsem iz dela evropskih tehnoloških platform. Obseg in področje delovanja evropskih tehnoloških platform sta včasih tako ambiciozna, da zahtevata mobilizacijo obsežnih javnih in zasebnih naložb ter znatnih raziskovalnih virov za izvajanje pomembnih elementov njihovih strateških raziskovalnih programov. Skupne tehnološke pobude se predlagajo kot učinkovito sredstvo za izpolnitev potreb teh maloštevilnih evropskih tehnoloških platform.
V posebnem programu „Sodelovanje“
UL L 400, 30.12.2006, str. 66-241. je opredeljenih šest področij, na katerih bi bile lahko skupne tehnološke pobude še posebej pomembne: vodik in gorivne celice, aeronavtika in zračni promet, inovativna zdravila, vgrajeni računalniški sistemi, nanoelektronika in GMES (globalno nadzorovanje okolja in varnosti).
Skupno podjetje za gorivne celice in vodik (GCV), ki izhaja iz tehnološke platforme za vodik in gorivne celice, prispeva k izvajanju akcijskega načrta okoljskih tehnologij, ki je v skladu s sporočilom Komisije KOM(2004)38 eden izmed njegovih prednostnih ukrepov.
Gorivne celice so zelo tihi in izjemno učinkoviti pretvorniki energije, ki lahko znatno zmanjšajo skupne emisije toplogrednih plinov in onesnaževal. Ponujajo fleksibilnost za mešanico energetskih virov, saj delujejo na vodik in druga goriva, kot so zemeljski plin, etanol in metanol.
Uvedba vodika kot fleksibilnega nosilca energije lahko pozitivno prispeva k energetski varnosti in stabilizira cene energije, saj ga je mogoče proizvesti iz katerega koli primarnega vira energije, kot tak pa lahko v promet, ki je sedaj 98-odstotno odvisen od nafte, prinese raznolikost. Uporabljati ga je mogoče v gorivnih celicah, ob gorenju pa proizvaja toploto in poganja turbine ali motorje z notranjim zgorevanjem za pogonsko ali električno energijo. Vodik lahko uporabljamo tudi kot sredstvo za shranjevanje energije. Na primer, ko je proizvodnja obnovljive električne energije večja od povpraševanja, je mogoče presežek energije uporabiti za proizvodnjo vodika z elektrolizo, s tem pa se pospešuje uvedba obnovljive električne energije na energetski trg.
Ta predlog Komisije se nanaša na ustanovitev Skupnega podjetja GCV v skladu s členom 171 Pogodbe. Podjetje bi bilo treba obravnavati kot organ Skupnosti in ga ustanoviti za obdobje do 31. decembra 2017. Svoj sedež bo imelo v Bruslju v Belgiji.
Finančne posledice
Po proračunski oceni znaša najvišji izdatek Skupnosti za Skupno podjetje GCV v začetnem obdobju (do leta 2017) 470 milijonov EUR in ga je treba dodeliti pred 31. decembrom 2013, ko se konča proračun sedmega okvirnega programa. Leta 2008 bo dodeljen začetni znesek v višini 30 milijonov EUR, od tega je 28,1 milijona za odhodke iz poslovanja in 1,9 milijona EUR za upravne odhodke.
Raziskovalne dejavnosti skupaj financirajo Skupnost, industrijsko združenje in sodelujoče univerze, javni raziskovalni centri itd., pri čemer Skupnost svoj delež prispeva v gotovini, udeleženci pa svoje deleže prispevajo v naravi v okviru projektov.
Upravne odhodke Skupnega podjetja GCV bi morali v enakih deležih in v gotovini od začetka kriti Skupnost in industrijska skupina. Če se ustanovi raziskovalna skupina in se želi pridružiti Skupnemu podjetju GCV, ima en sedež v upravnem odboru, za upravne odhodke pa prispeva 1/12 sredstev.
Prispevek Skupnosti bo izhajal iz naslednjih proračunskih vrstic posebnega programa „Sodelovanje“ iz sedmega okvirnega programa: energija; nanoznanosti, nanotehnologije, materiali in nove proizvodne tehnologije; promet (vključno z aeronavtiko); in okolje (vključno s podnebnimi spremembami) iz GD RTD ter promet iz GD TREN. Jasno je, da je operativne dodelitve Skupnega podjetja GCV treba obravnavati ločeno kot posamezne postavke v okviru proračunskih postavk sedmega okvirnega programa, ker predlog za ustanovitev skupnega podjetja GCV za razliko od predhodnih predlogov Komisije za ustanovitev skupnih podjetij ne vključuje namena ustanoviti ločene proračunske vrstice za „operativne“ odhodke tega skupnega podjetja. V tem predlogu je omenjena le posebna vrstica za upravne odhodke (08 01 04 20).
Predlog Komisije vsebuje naslednji profil odhodkov:
v milijonih EUR (na tri decimalna mesta natančno)
Oddelek
2008
2009
2010
2011
2012
2013
Skupaj
Odhodki iz poslovanja
Odobritve
za prevzem obveznosti (OPO)
8.1
a
28.100
70.300
90.100
106.800
73.800
80.900
450.000
Odobritve plačil
b
28.100
70.300
90.100
106.800
73.800
80.900
450.000
Upravni odhodki, vključeni v referenčni znesek
Tehnična in upravna pomoč (NS) Stroški osebja + 50 %
8.2.4
c
1.900
2.700
3.400
4.190
3.705
4.105
20.000
REFERENČNI ZNESEK SKUPAJ
Odobritve za prevzem obveznosti
a+c
30.000
73.000
93.500
110.990
77.505
85.005
470.000
Odobritve plačil
b+c
30.000
73.000
93.500
110.990
77.505
85.005
470.000
Ocena
Predlogi sprememb pripravljavke mnenja temeljijo predvsem na dveh pomislekih:
1) Skupno podjetje se ustanovi za začetno obdobje, ki se konča 31. decembra 2017 (in se lahko celo podaljša do kasnejšega datuma), medtem ko večletni finančni okvir pokriva samo obdobje do leta 2013. Zato je treba vse zahteve po sredstvih Skupnosti za Skupno podjetje GCV po letu 2013 na novo oceniti v okviru pogajanj za novi finančni okvir.
Čeprav predlog spada v razdelek 1a, katerega zgornje meje so vse nižje, se v sedanjem obdobju sklada z večletnim finančnim okvirom preprosto zato, ker bo potrebni prispevek EU vzet iz sedmega okvirnega programa in je bil kot tak že vključen v finančni program Komisije.
Pripravljavka mnenja bi kljub temu rada poudarila, da ni mogoče določiti finančnih obveznosti po sedanjem večletnem finančnem okviru (predlogi spremembe 1, 2, 6 in 10).
2) Po zgledu pogajanj o skupnem podjetju ITER v začetku leta 2007, ki so privedla do zaključkov, sprejetih na trialogu 7. marca 2007, je treba Skupno podjetje GCV obravnavati kot agencijo v smislu člena 185 finančne uredbe, zato mora v njeno financiranje privoliti proračunski organ (predlogi sprememb 3–5, 7–9 in 11–16).
PREDLOGI SPREMEMB
Odbor za proračun poziva Odbor za industrijo, raziskave in energetiko kot pristojni odbor, da v svoje poročilo vključi naslednje predloge sprememb:
Predlog spremembe
1
Osnutek zakonodajne resolucije
Odstavek 1 a (novo)
Osnutek zakonodajne resolucije
Predlog spremembe
1a. meni, da mora biti referenčni znesek, naveden v zakonodajnem predlogu, usklajen z zgornjo mejo razdelka 1a sedanjega večletnega finančnega okvira 2007–2013 in z določbami točke 47 medinstitucionalnega sporazuma z dne 17. maja 2006; ugotavlja, da bo ocena kakršnega koli financiranja po letu 2013 podana v okviru pogajanj o naslednjem finančnem okviru;
Predlog spremembe
2
Osnutek zakonodajne resolucije
Odstavek 1 b (novo)
Osnutek zakonodajne resolucije
Predlog spremembe
1b. poudarja, da mnenje Odbora za proračun ne vpliva na izid postopka iz točke 47 medinstitucionalnega sporazuma z dne 17. maja 2006, ki se uporablja za ustanovitev Skupnega podjetja za gorivne celice in vodik;
Predlog spremembe
3
Predlog uredbe
Navedbi 1 a in 1 b (novo)
Besedilo, ki ga predlaga Komisija
Predlog spremembe
Ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (finančna uredba), zlasti njenega člena 185,
ob upoštevanju medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju², zlasti točke 47 tega sporazuma,
________________________________
1 UL L 248, 16.9.2002, str. 1. Uredba, kakor je bila nazadnje spremenjena z Uredbo (ES) št. 1525/2007 (UL L 343, 27.12.2007, str. 9).
2 UL C 139, 14.6.2006, str. 1.
Obrazložitev
Po analogiji s sklepi trialoga z dne 7. marca 2007 o skupnem podjetju ITER je treba tudi skupno podjetje GCV obravnavati kot agencijo Skupnosti za namene uporabe točke 47 medinstitucionalnega sporazuma. To mora biti razvidno iz pravne podlage, ki je navedena v uredbi.
Predlog spremembe
4
Predlog uredbe
Uvodna izjava 15
Besedilo, ki ga predlaga Komisija
Predlog spremembe
(15) Skupno podjetje GCV mora biti organ, ki ga ustanovi Skupnost, razrešnico za izvrševanje proračuna pa mora dati Evropski parlament na priporočilo Sveta. Vendar pa je treba upoštevati posebnosti, ki izhajajo iz narave JTI kot javno-zasebnega partnerstva in zlasti iz prispevka zasebnega sektorja v proračun.
(15) Skupno podjetje GCV mora biti organ, ki ga ustanovi Skupnost, razrešnico za izvrševanje proračuna pa mora dati Evropski parlament ob upoštevanju priporočila Sveta.
Obrazložitev
Po analogiji s sklepi trialoga z dne 7. marca 2007 o skupnem podjetju ITER bi moral biti Evropski parlament v celoti in brezpogojno odgovoren za razrešnico za izvajanje proračuna skupnega podjetja GCV.
Predlog spremembe
5
Predlog uredbe
Uvodna izjava 16
Besedilo, ki ga predlaga Komisija
Predlog spremembe
(16) Skupno podjetje GCV mora po predhodnem posvetovanju s Komisijo sprejeti posebne finančne določbe na podlagi načel Uredbe Sveta (ES, Euratom) št. 1605/2002 z dne 25 . junija 2002 o finančni uredbi, ki se uporablja za splošni proračun Evropskih skupnosti. Pri teh določbah je treba upoštevati posebne operativne potrebe, ki izhajajo zlasti iz potrebe po združitvi financiranja Skupnosti in zasebnega financiranja.
(16) Finančna pravila, ki se uporabljajo za Skupno podjetje GCV , ne smejo odstopati od Uredbe Komisije (ES, Euratom) št. 2343/2002 z dne 23 . decembra 2002 o okvirni finančni uredbi za organe iz člena 185 finančne uredbe 1 , razen če je to posebej potrebno za njegove operativne potrebe, zlasti za potrebo po združitvi financiranja Skupnosti in zasebnega financiranja. Za sprejetje vseh pravil, ki odstopajo od Uredbe Komisije (ES, Euratom) št. 2343/2002, je treba zahtevati predhodno privolitev Komisije. O takšnih odstopanjih je treba obvestiti proračunski organ.
1 UL L 357, 31.12.2002, str. 72; popravek v UL L 2 7.1.2003, str. 39.
Obrazložitev
Odstopanj od Uredbe(ES, Euratom) št. 2343/2002 bi moralo biti čim manj. Skupno podjetje mora dokazati, da brez teh odstopanj ne more jamčiti za svoje ustrezno delovanje v okvirih uredbe o njegovi ustanovitvi.
Predlog spremembe
6
Predlog uredbe
Člen 1 – dstavek 1
Besedilo, ki ga predlaga Komisija
Predlog spremembe
1. Za izvajanje skupne tehnološke pobude (v nadaljevanju „JTI“) za „gorivne celice in vodik“ se ustanovi skupno podjetje (v nadaljevanju „Skupno podjetje GCV“) v smislu člena 171 Pogodbe ES za obdobje do 31. decembra 2017. To obdobje se lahko podaljša z revizijo te uredbe.
1. Za izvajanje skupne tehnološke pobude (v nadaljevanju „JTI“) za „gorivne celice in vodik“ se ustanovi skupno podjetje (v nadaljevanju „Skupno podjetje GCV“) v smislu člena 171 Pogodbe ES za obdobje do 31. decembra 2017. To obdobje se lahko podaljša z revizijo te uredbe. Skupno podjetje GCV je organ, ustanovljen v skladu s členom 185 finančne uredbe in točko 47 medinstitucionalnega sporazuma z dne 17. maja 2006.
Obrazložitev
Glej predlog spremembe o navedbah sklicevanja.
Predlog spremembe
7
Predlog uredbe
Člen 8 – odstavek 1
Besedilo, ki ga predlaga Komisija
Predlog spremembe
1. Finančne določbe Skupnega podjetja GCV temeljijo na načelih Uredbe št. 1605/2002. Določbe lahko od Uredbe št. 1605/2002 odstopajo , kjer je to potrebno zaradi posebnih operativnih potreb Skupnega podjetja GCV, s tem pa se mora predhodno strinjati Komisija .
1. Finančna pravila, ki se uporabljajo za Skupno podjetje GCV , ne smejo odstopati od Uredbe ES, Euratom) št. 2343/2002 , razen če je to posebej potrebno za njegove operativne potrebe in če je Komisija za to izdala predhodno soglasje. O takšnih odstopanjih se obvesti proračunski organ .
Obrazložitev
Glej predlog spremembe k uvodni izjavi 16.
Predlog spremembe
8
Predlog uredbe
Člen 13 – odstavek 4
Besedilo, ki ga predlaga Komisija
Predlog spremembe
4. Razrešnico za izvrševanje proračuna Skupnega podjetja GCV da Evropski parlament na priporočilo Sveta , in sicer v skladu s postopkom, določenim v finančni uredbi Skupnega podjetja GCV .
4. Razrešnico za izvrševanje proračuna Skupnega podjetja GCV da Evropski parlament ob upoštevanju priporočila Sveta.
Obrazložitev
Glej predlog spremembe k uvodni izjavi 15.
Predlog spremembe
9
Predlog uredbe
Člen 19
Besedilo, ki ga predlaga Komisija
Predlog spremembe
Skupno podjetje GCV in Belgija skleneta sporazum o gostovanju v zvezi z namestitvijo pisarne , privilegiji in imunitetami ter drugo podporo , ki jo Belgija nudi Skupnemu podjetju GCV .
Skupno podjetje GCV in Belgija skleneta gostiteljski sporazum o pomoči države gostiteljice glede namestitve pisarn , privilegijev in imunitet ter druge podpore , ki jo bo zagotovila Belgija skupnemu podjetju.
Obrazložitev
Treba je jasno določiti, da mora država gostiteljica katere koli agencije ali podobnega organa Skupnosti zagotoviti finančno in vso drugo pomoč, ki je potrebna za lažjo ustanovitev in delovanje organa Skupnosti.
Predlog spremembe
10
Predlog uredbe
Priloga – člen I.1 – odstavek 3
Besedilo, ki ga predlaga Komisija
Predlog spremembe
3. Skupno podjetje GCV se ustanovi z dnem objave te uredbe v Uradnem listu Evropske unije za začetno obdobje do 31.12.2017.
3. Skupno podjetje GCV se ustanovi z dnem objave te uredbe v Uradnem listu Evropske unije za začetno obdobje do 31.12.2017. Je organ, ustanovljen v skladu s členom 185 finančne uredbe in točko 47 medinstitucionalnega sporazuma z dne 17. maja 2006.
Obrazložitev
Glej predlog spremembe o navedbah sklicevanja.
Predlog spremembe
11
Predlog uredbe
Priloga – člen I.5 – odstavek 15 – alinea 6
Besedilo, ki ga predlaga Komisija
Predlog spremembe
– utemelji in odobri odstopanja od finančne uredbe Skupnega podjetja GCV v skladu s členom 8;
– po posvetovanju s Komisijo odobri finančna pravila Skupnega podjetja GCV v skladu s členom 8;
Obrazložitev
Glej predlog spremembe k uvodni izjavi 16.
Predlog spremembe
12
Predlog uredbe
Priloga – člen I.5 – odstavek 15 – alinea 6 a (novo)
Besedilo, ki ga predlaga Komisija
Predlog spremembe
– utemelji vse zahteve za odstopanje od Uredbe (ES, Euratom) št. 1243/2002, vsa odstopanja odobri po predhodnem soglasju Komisije in proračunski organ obvesti o vseh odobrenih odstopanjih;
Obrazložitev
Glej predlog spremembe k uvodni izjavi 16.
Predlog spremembe
13
Predlog uredbe – akt o spremembi
Priloga – člen I.11 – odstavek 1
Besedilo, ki ga predlaga Komisija
Predlog spremembe
1. Finančne določbe Skupnega podjetja GCV temeljijo na načelih Uredbe št. 1605/2002. Določbe lahko od Uredbe št. 1605/2002 odstopajo , kjer je to potrebno zaradi posebnih operativnih potreb Skupnega podjetja GCV , s tem pa se mora predhodno strinjati Komisija .
1. Finančna pravila, ki se uporabljajo za Skupno podjetje GCV , ne smejo odstopati od Uredbe (ES, Euratom) št. 2343/2002 , razen če je to potrebno za njegove posebne operativne potrebe. Za sprejetje katerih koli pravil , ki odstopajo od Uredbe Komisije (ES, Euratom) št. 2343/2002, se zahteva predhodno soglasje Komisije . O takšnih odstopanjih se obvesti proračunski organ.
Obrazložitev
Glej predlog spremembe k uvodni izjavi 16.
Predlog spremembe
14
Predlog uredbe
Priloga – člen I.14 – odstavek 5
Besedilo, ki ga predlaga Komisija
Predlog spremembe
5. V dveh mesecih po koncu vsakega proračunskega leta se Komisiji in Računskemu sodišču Evropskih skupnosti („Računsko sodišče“) predloži začasni zaključni račun Skupnega podjetja. Računsko sodišče do 15. junija po koncu vsakega poslovnega leta , poda svoje pripombe na začasne računovodske izkaze skupnega podjetja. Letni računovodski izkazi za poslovno leto se naslednje leto pošljejo računovodji Komisije v skladu z roki, ki jih določa okvirna finančna uredba, tako da jih lahko računovodja Komisije konsolidira v letne računovodske izkaze ES. Letni zaključni račun Skupnega podjetja mora biti pripravljen in revidiran v skladu z računovodskimi pravili ES, kot jih je sprejel računovodja Komisije.
5. V dveh mesecih po koncu vsakega proračunskega leta se Komisiji in Računskemu sodišču Evropskih skupnosti („Računsko sodišče“) predloži začasni zaključni račun Skupnega podjetja. Računsko sodišče do 15. junija po koncu vsakega poslovnega leta poda svoje pripombe na začasne računovodske izkaze skupnega podjetja. Letni računovodski izkazi za poslovno leto se naslednje leto pošljejo računovodji Komisije v skladu z roki, ki jih določa okvirna finančna uredba, tako da jih lahko računovodja Komisije konsolidira v letne računovodske izkaze ES. Letni računovodski izkazi in bilance stanja za predhodno leto se predložijo proračunskemu organu. Letni zaključni račun Skupnega podjetja mora biti pripravljen in revidiran v skladu z računovodskimi pravili ES, kot jih je sprejel računovodja Komisije.
Obrazložitev
Računovodske izkaze in bilance stanja je treba poslati v vednost obema vejama proračunskega organa.
Predlog spremembe
15
Predlog uredbe
Priloga – člen I.14 – odstavek 6
Besedilo, ki ga predlaga Komisija
Predlog spremembe
6. Razrešnico za izvrševanje proračuna da Evropski parlament na priporočilo Sveta , in sicer v skladu s postopkom, določenim v finančni uredbi Skupnega podjetja GCV .
6. Razrešnico za izvrševanje proračuna Skupnega podjetja GCV da Evropski parlament ob upoštevanju priporočila Sveta ; in sicer v skladu s postopkom, ki ga določajo pravila o financiranju Skupnega podjetja GCV :
Obrazložitev
Glej predlog spremembe k uvodni izjavi 15.
Predlog spremembe
16
Predlog uredbe
Priloga – člen I.16 – odstavek 1
Besedilo, ki ga predlaga Komisija
Predlog spremembe
1. Kadrovski viri se določijo v načrtu delovnih mest, ki se navede v letnem proračunu.
1. Kadrovski viri se določijo v načrtu delovnih mest, ki se navede v letnem proračunu in ki ga Komisija skupaj s predhodnim predlogom proračuna Evropske unije posreduje Evropskemu parlamentu in Svetu .
Obrazložitev
Kot pri že obstoječih skupnih podjetjih bi morala Komisija skupaj s predhodnim predlogom proračuna objaviti načrt delovnih mest skupnega podjetja GCV.
POSTOPEK
Naslov
Ustanovitev skupnega podjetja za gorivne celice in vodik
Referenčni dokumenti
KOM(2007)0571 – C6-0446/2007 – 2007/0211(CNS)
Pristojni odbor
ITRE
Mnenje pripravil
Datum razglasitve na zasedanju
BUDG
10.12.2007
Pripravljavec/-ka mnenja
Datum imenovanja
Jutta Haug
20.9.2004
Datum sprejetja
28.2.2008
Izid končnega glasovanja
+:
–:
0:
15
0
0
Poslanci , navzoči pri končnem glasovanju
Richard James Ashworth , Reimer Böge, Valdis Dombrovskis, Ingeborg Gräßle, Catherine Guy-Quint, Jutta Haug, Monica Maria Iacob-Ridzi, Anne E. Jensen, Vladimír Maňka, Jan Mulder, Cătălin-Ioan Nechifor, Theodor Dumitru Stolojan, László Surján, Helga Trüpel, Ralf Walter
POSTOPEK
Naslov
Ustanovitev skupnega podjetja za gorivne celice in vodik
Referenčni dokumenti
KOM(2007)0571 – C6-0446/2007 – 2007/0211(CNS)
Datum posvetovanja z EP
30.11.2007
Pristojni odbor
Datum razglasitve na zasedanju
ITRE
10.12.2007
Odbori, zaprošeni za mnenje
Datum razglasitve na zasedanju
BUDG
10.12.2007
CONT
10.12.2007
ENVI
10.12.2007
Odbori, ki niso podali mnenja
Datum sklepa
CONT
12.11.2007
ENVI
27.11.2007
Poročevalec/-ka
Datum imenovanja
Pia Elda Locatelli
18.12.2007
Obravnava v odboru
29.1.2008
6.3.2008
Datum sprejetja
8.4.2008
Izid končnega glasovanja
+:
–:
0:
50
0
0
Poslanci , navzoči pri končnem glasovanju
Šarūnas Birutis , Jan Březina, Jerzy Buzek, Jorgo Chatzimarkakis, Giles Chichester, Dragoş Florin David, Pilar del Castillo Vera, Den Dover, Nicole Fontaine, Adam Gierek, András Gyürk, Fiona Hall, David Hammerstein, Rebecca Harms, Erna Hennicot-Schoepges, Mary Honeyball, Ján Hudacký, Romana Jordan Cizelj, Anne Laperrouze, Pia Elda Locatelli, Eugenijus Maldeikis, Angelika Niebler, Reino Paasilinna, Atanas Paparizov, Francisca Pleguezuelos Aguilar, Anni Podimata, Miloslav Ransdorf, Vladimír Remek, Herbert Reul, Teresa Riera Madurell, Mechtild Rothe, Paul Rübig, Andres Tarand, Britta Thomsen, Catherine Trautmann, Claude Turmes, Nikolaos Vakalis, Adina-Ioana Vălean, Alejo Vidal-Quadras
Namestniki , navzoči pri končnem glasovanju
Etelka Barsi-Pataky , Ivo Belet, Zdzisław Kazimierz Chmielewski, Robert Goebbels, Satu Hassi, Gunnar Hökmark, Pierre Pribetich, Vittorio Prodi, Esko Seppänen, Peter Skinner, Silvia-Adriana Ţicău
