10.5.2010 B7-0263/2010 PREDLOG RESOLUCIJE v skladu s členom 120 poslovnika
o kazenskem sodišču Evropske unije
Salvador Garriga Polledo
PE441.843v01-00 B7‑0263/2010 Predlog resolucije Evropskega parlamenta o kazenskem sodišču Evropske unije
Evropski parlament ,
– ob upoštevanju člena 120 svojega poslovnika,
A. ker je število kaznivih dejanj, ki zadevajo ozemlja več držav v Evropski uniji, naraslo,
B. ker zaradi tega prihaja do sporov glede pristojnosti sodišč različnih držav članic,
C. ker so bile izkušnje s poenotenjem regionalnih pravosodnih oblasti na področju kazenskega prava v eno samo na nacionalni ravni za določena kazniva dejanja v več državah članicah pozitivne,
D. ker bi ustanovitev kazenskega sodišča Evropske unije olajšala reševanje sporov glede pristojnosti sodišč posameznih držav članic in sodbam v primerih kaznivih dejanj, ki zadevajo ozemlja več držav, dala posebno učinkovitost,
1. poziva k ustanovitvi kazenskega sodišča Evropske unije;
2. poziva k temu, da sodni procesi v primerih določenih kaznivih dejanj, ki zadevajo ozemlja več držav, potekajo na omenjenem evropskem sodišču;
3. poziva države članice Evropske unije, naj nacionalne pristojnosti na podlagi prava pogodb prenesejo na omenjeno kazensko sodišče Evropske unije.
