VPRAŠANJE ZA USTNI ODGOVOR Z RAZPRAVO O-0008/05
v skladu s členom 108 Poslovnika
predložitev:
Karl-Heinz Florenz
, v imenu Odbora za okolje, javno zdravje in varnost hrane
za Komisijo
Zadeva: Financiranje politike ohranjanja narave in zlasti omrežja Natura 2000
Da bi uresničili cilje omrežja, je potrebno zagotoviti primernost možnosti za financiranje, kot je poudarjeno v Sporočilu o financiranju programa Natura 2000 ( KOM(2004)0431 končno).
Kako lahko EK pojasni obstoječi politični razkorak med okoljskimi prednostnimi nalogami za obdobje 2007-2012, opredeljenimi v zgoraj omenjenem Sporočilu (in v Sporočilu o izvajanju akcijskih načrtov za ohranjanje biotske raznovrstnosti) na eni strani in nasprotovanjem Komisije glede oblikovanja finančnega instrumenta, posebej namenjenega financiranju omrežja Natura 2000, na drugi strani?
Glede na to, da se bodo cilji v zvezi z ohranjanjem narave potegovali za sredstva veliko drugimi cilji iz regionalnih skladov in sklada za razvoj podeželja, kako lahko EK zagotovi, da bodo prednostni cilji za izboljšanje ohranjanja biotske raznovrstnosti bolje uresničeni z možnostjo integracije kot s pomočjo posebnega okoljevarstvenega sklada?
Ker so pretekle izkušnje pokazale, da uporaba strukturnih skladov ne primerno upošteva okoljevarstvenih ciljev, ali Komisija ne meni, da bi potrebovali posebni instrument oziroma, da je vsaj potrebno okrepiti predlog LIFE+, da bi povečali posebne možnosti financiranja za omrežje Natura 2000?
