Vprašanje za ustni odgovor O-000244/2011
za Komisijo
Člen 115 poslovnika
Maria Da Graça Carvalho
,
Bendt Bendtsen
,
Paul Rübig
,
Krišjānis Kariņš
,
Pilar del Castillo Vera
,
Romana Jordan Cizelj
v imenu skupine PPE
Fiona Hall
,
Sir Graham Watson
v imenu skupine ALDE
Claude Turmes
v imenu skupine Verts/ALE
Anni Podimata
,
Jo Leinen
,
Teresa Riera Madurell
,
Silvia-Adriana Ţicău
,
Britta Thomsen
v imenu skupine S&D Zadeva: Program Inteligentna energija - Evropa (IEE) znotraj večletnega finančnega okvira
Evropska unija je oblikovala ambiciozen nabor zakonodajnih in strateških odločitev, s katerimi naj bi EU postala konkurenčna, trajnostna in vključujoča. Vendar sta za vsako politično področje nujna vključenost in aktiviranje interesnih skupin na terenu, potrebni pa so tudi mehanizmi za reševanje netehničnih vprašanj in odstranjevanje tržnih ovir.
Prav pri tem sta program Inteligentna energija – Evropa (IEE) ter izvajalska agencija EACI dosegla izjemen uspeh in dodano vrednost na področju obnovljive energije in energetske učinkovitosti. Vendar bi bile številne dejavnosti s področja obnovljive energije in energetske učinkovitosti nemogoče brez sofinanciranja programa IEE, to pa bi za prihodnjo energetsko politiko EU ter razvoj inovativnih trgov in novih delovnih mest pomenilo veliko izgubo.
Ker odločno podpiramo ambiciozno, širše zastavljeno in zagotovljeno nadaljevanje izjemno pomembnega programa Inteligentna energija – Evropa, želimo, da Komisija odgovori na naslednja vprašanja:
- S katerimi ukrepi namerava Komisija zagotoviti, da bosta program IEE in njegova izvedbena agencija EACI dobila njima namenjeno in vidno mesto?
- Kako bo Komisija izboljšala naslednika programa IEE?
- Iz katerega dela večletnega finančnega okvira se bo program financiral?
- Kako se bo oblikoval institucionalni okvir za naslednika IEE?
