P6_TA(2004)0046
Prihodnje predsedniške volitve v Ukrajini
B6-0095 , 0096 , 0102 , 0103 , 0106 in 0109/2004
Resolucija Evropskega parlamenta o prihodnjih predsedniških volitvah v Ukrajini
Evropski parlament
, –
ob upoštevanju svojih prejšnjih resolucij o Ukrajini,
–
ob upoštevanju zlasti resolucije o Ukrajini, ki je bila sprejeta 11. marca 2004 Sprejeta besedila, P5_TA(2004)0185.
,
–
ob upoštevanju Sporazuma o partnerstvu in sodelovanju med Evropskimi skupnostmi in njihovimi državami članicami na eni strani in Ukrajino na drugi strani UL L 49, 19.2.1998, str. 3.
, ki je začel veljati 1. marca 1998,
–
ob upoštevanju skupne strategije Evropskega sveta 1999/877/SZVP o Ukrajini UL L 331, 23.12.1999, str. 1.
, ki jo je Evropski svet sprejel 11. decembra 1999 v Helsinkih,
–
ob upoštevanju končne izjave in priporočil parlamentarnega odbora za sodelovanje med EU in Ukrajino z dne 16.-17. februarja 2004,
–
ob upoštevanju sporočila Komisije z dne 12. maja 2004 o evropski sosedski politiki ( KOM(2004)0373 ),
–
ob upoštevanju skupne izjave vrha Ukrajina - Evropska unija z dne 8. julija 2004 v Haagu,
–
ob upoštevanju izjave predsedstva v imenu Evropske unije o prihodnjih volitvah in svobodi medijev v Ukrajini,
–
ob upoštevanju začasne izjave mednarodne misije za opazovanje volitev na dolgi rok v Ukrajini,
–
ob upoštevanju svojega sklepa o napotitvi ad hoc delegacije za opazovanje poteka volitev,
–
ob upoštevanju člena 103(4) svojega Poslovnika,
A.
ker evropska sosedska politika EU priznava evropske težnje Ukrajine in se zaveda pomembnosti Ukrajine kot ključnega soseda in strateškega partnerja z globokimi zgodovinskimi, kulturnimi in ekonomskimi povezavami z državami članicami EU,
B.
ker se v okviru te evropske sosedske politike pripravlja akcijski načrt, ki naj bi vseboval predloge, katerih namen je spodbujanje političnih in institucionalnih reform, ki bodo omogočile postopno vključitev Ukrajine v politike in programe EU,
C.
z opozarjanjem na dejstvo, da se pristno in uravnovešeno partnerstvo lahko razvije le na osnovi skupnih vrednot in standardov, predvsem v zvezi z demokracijo, pravno državo in spoštovanjem človekovih pravic,
D.
ker bodo 31. oktobra 2004 v Ukrajini potekale predsedniške volitve, z možnostjo izvedbe drugega kroga 21. novembra 2004,
E.
ker bodo te volitve predstavljale nedvoumen preizkus pripravljenosti ukrajinskih oblasti, da se zavežejo izvajati Evropske vrednote in standarde,
F.
ker resnično svobodne in pravične volitve zahtevajo obdobje politične kampanje, izvedene v okolju, v katerem niti administrativni ukrepi niti nasilje, ustrahovanje ali odvzem prostosti s strani organov, odgovornih za izvedbo predpisov in varnost, ne ovirajo strank in kandidatov pri predstavitvi svojih stališč državljanom, vključno z javnimi srečanji in z neoviranim dostopom do televizije (zlasti do programov državne televizije, ki pokrivajo celotno državo), radija, tiska in interneta brez diskriminacije,
G.
ker se dan volitev približuje, vzdušje v zvezi z volilno kampanjo pa postaja vsak dan bolj napeto in sama kampanja gre v vedno večje skrajnosti,
H.
ob upoštevanju masovnih demonstracij za svobodne in pravične volitve, ki so potekale v Kijevu in v drugih ukrajinskih mestih v soboto 23. oktobra 2004,
I.
ker so nacionalni in mednarodni opazovalci zaznali veliko primerov udejstvovanja državne uprave v prid sedanjega predsednika vlade, g. Janukoviča, in proti njegovemu glavnemu tekmecu, g. Jušenku,
J.
ker se je v mnogih ukrajinskih volilnih okrožjih dogajalo, da so si državni uradniki in državni uradi prizadevali ovirati svobodo združevanja, svobodo govora in svobodno ter pravično politično kampanjo, ne da bi jih ukrajinska vlada obsodila ali ukrepala, da bi stanje popravila,
K.
ker je ukrajinska vlada resno obtožena, da je uporabila radijske ter televizijske medije in upravno državo ter regionalne vire, vključno z zaposlenimi, za podporo kampanje enega predsedniškega kandidata ter tako resno ogrozila politično nepristranskost javne uprave in kršila ukrajinsko zakonodajo,
L.
ker je ukrajinska tajna služba začela preiskavo zaradi terorizma proti pro-opozicijski študentski skupini Pora in je vdrla v pisarne te organizacije v Kijevu ter aretirala več njenih članov; ker so se aktivisti Pore v drugih ukrajinskih mestih večkrat pritožili zaradi nadlegovanja in pretepanja s strani policije,
1.
poudarja pomen dodatno okrepljenega odnosa med EU in Ukrajino ter potrjuje potrebo po sodelovanju za prispevanje k večji stabilnosti, varnosti in blaginji na evropskem kontinentu in v izogib novim delitvam;
2.
izraža močno in nenehno podporo prizadevanjem ukrajinskega ljudstva, da v Ukrajini vzpostavi popolnoma delujočo demokracijo, pravno državo in spoštovanje človekovih pravic;
3.
poudarja, da so prihodnje volitve, in zlasti spoštovanje mednarodnih standardov za demokratična pravila med potekom volitev, zelo pomembne za prihodnji razvoj odnosov med Ukrajino in Evropsko unijo;
4.
izraža svoje globoko razočaranje zaradi dosedanjega poteka kampanje za ukrajinske predsedniške volitve in poziva ukrajinsko vlado, da v tej zvezi izpolni svoje obveznosti, kakor je določeno s strani Sveta Evrope in Organizacije za varnost in sodelovanje v Evropi (OVSE);
5.
poziva ukrajinske oblasti, naj ustavijo sedanje kršitve demokratičnih postopkov, da bi lahko volivci svobodno izbirali, in naj zagotovijo, da vladni uradniki na vseh ravneh prenehajo nadlegovati in ustrahovati kandidate, člane opozicijskih strank in neodvisne medijske organizacije;
6.
močno obsoja nasilne in diskriminacijske napade tajne službe in drugih policijskih enot na študentsko skupino Pora ter na njene člane;
7.
vztraja, da ne sme biti nobenega vmešavanja v obravnavo volilnih sporov s strani sodišč in da se sodnikom zagotovi ustrezno usposabljanje v zvezi z volilnim pravom;
8.
pozdravlja obvezo ukrajinske vlade, da domačim in mednarodnim opazovalcem dovoli spremljati volitve in da zagotovi neoviran dostop do volilnega procesa iz kateregakoli vidika, vključno z nemotenim dostopom do dogodkov javne kampanje, kandidatov, medijev, glasovanja, prikaza volilnih izidov in obravnav sporov ter pritožb v zvezi z volitvami;
9.
močno poziva Svet in Komisijo, naj uporabita vsa razpoložljiva sredstva, da bi se zagotovili vsi pogoji, ki so potrebni za svoboden in pravičen potek volitev v Ukrajini, in poudarja potrebo po resni ponovni proučitvi dvostranskega odnosa v primeru, da bi velike goljufije zares omadeževale volitve;
10.
poziva Komisijo, naj v akcijski načrt sosedske politike vključi ukrepe za okrepitev ukrajinske civilne družbe;
11.
zavezuje se, da bo nenehno podpiral in pomagal ukrajinskemu ljudstvu pri vzpostavitvi svobodnega in odprtega demokratičnega sistema, pri njegovem oblikovanju cvetočega tržnega gospodarstva in pri prevzemu, s strani njegove države, mesta, ki ji po pravici pripada v evropski skupnosti demokratičnih držav;
12.
naroči svojemu predsedniku, naj to resolucijo posreduje Svetu, Komisiji, generalnemu sekretarju Sveta Evrope, generalnemu sekretarju OVSE, vodji ODIHR pri OVSE ter vladi, predsedniku in parlamentu Ukrajine.
