VPRAŠANJE ZA USTNI ODGOVOR Z RAZPRAVO O-0107/09/rev.1
v skladu s členom 115 Poslovnika
predložila
Malcolm Harbour
,
Andreas Schwab
,
Evelyne Gebhardt
,
Cristian Silviu Buşoi
,
Heide Rühle
,
Adam Bielan
in
Kyriacos Triantaphyllides
, v imenu Odbora za notranji trg in varstvo potrošnikov
za Svet
Zadeva: Izvajanje direktive 2006/123/ES
Če se bo direktiva o storitvah na notranjem trgu (2006/123/ES ) izvajala ustrezno, bodo lahko podjetja izkoristila prednosti enotnega trga, potrošniki bodo zaščiteni in uvedeni bodo socialni zaščitni ukrepi. Poenostavljeno bo delovanje nacionalnih uprav, postopki bodo hitrejši in prijaznejši državljanom, konkurenca na enotnem trgu pa bo dobila nove spodbude.
Najpomembnejša vidika direktive o storitvah sta določba o tem, da morajo države članice pregledati svojo nacionalno zakonodajo, kar med drugim vključuje postopek medsebojnega ocenjevanja, in določba o odprtju točk „vse na enem mestu“ v vseh državah članicah.
Ali lahko Svet posreduje informacije o naslednjem:
Ali so države članice že dokončale pregled zakonodaje in v kolikšni meri je to prispevalo k uspešnemu prenosu direktive o storitvah?
Koliko držav članic bo vzpostavilo delujoče točke „vse na enem mestu“ do izteka roka za prenos direktive in ali bodo te točke omogočale učinkovito izvedbo postopkov za ustanovitev podjetij, vključno z informacijami o socialnih in delavskih pravicah in zahtevah?
Ali lahko Svet glede na zgornje odgovore pojasni še naslednje:
Ali bodo vse države članice ujele rok za prenos direktive 28. decembra 2009?
Kateri so bili največji izzivi za države članice pri prenosu direktive, zlasti kar zadeva socialne storitve?
Kako so bile udeležene interesne skupine?
UL L 376, 27.12.2006, str. 36.