Galileo, evropski odgovor na GPS, rabi več denarja
Raziskave in inovacije
2010-06-07 - 13:13
Projekt Galileo vodi Evropska vesoljska agencija (ESA) Galileo bo bolj natančen kot ameriški GPS Civilni projekt, vendar z možnostjo vojaške uporabe Stroški finančne in gospodarske krize so vse večji, kar pomeni, da se s težavami pri pridobivanju denarja soočajo tudi projekti, kot je Galileo. Gre za evropski satelitsko-navigacijski sistem, ki bi državam Evropske unije omogočil, da prekinejo svojo odvisnost od ameriškega GPS. Čeprav se projekt že približuje zaključni fazi, pa bo za njegov uspešni zaključek potrebnega še nekaj denarja.
Tako so 1. junija evropski poslanci skupaj s predstavniki Evropske komisije v odboru Evropskega parlamenta za raziskave govorili o tem, kako daleč je projekt Galileo in koliko denarja še potrebuje.
V orbito kmalu prvi sateliti
V tem trenutku se gradijo nadzorni centri, ki bodo upravljali z 18 sateliti sistema Galileo. V Zemljini orbiti naj bi začeli krožiti leta 2014. Čeprav mora Galileo razpolagati s 30 sateliti (trije od slednjih naj bi bili nadomestni), da pokrije celotno Zemljino površino, je denarja dovolj le za 18. Velik strošek je tudi vzdrževanje.
Herbert Reul (EPP, DE), predsedujoči odboru, je ob tem menil, da so vlaganja v Galileo dobra ideja, tako z gospodarskega ko političnega vidika. "Vse več storitev temelji na satelitski navigaciji, npr. na področjih, kot so promet, kmetijstvo in gradbeništvo," je pojasnil poslanec.
Je pa Raul opozoril, da mora Evropska komisija bdeti nad financami projekta, pri čemer ne bi smelo prihajati do prekoračitve predvidenih stroškov, kakor se je to dogajalo v preteklosti.
Kaj prinaša Galileo?
Ker imajo ZDA možnost, da same odločijo od tem, kako natančne podatke bo njihov GPS posredoval svojim strankam, se je EU odločila, da bo vzpostavila svoj satelitsko-navigacijski sistem, tako da bi lahko imela dostop do najbolj natančnih podatkov v vsakem trenutku.
Galileo bo prinesel večjo natančnost, kot njegova konkurenta, ameriški GPS in ruski GLONASS (združljiv bo evropski sistem z obema), kar je izjemnega pomena v letalstvu, pa tudi v kmetijstvu in okoljevarstvenih dejavnostih. Gre za nadzor nad uporabo in širjenjem različnih kemikalij, merjenje višine morske gladine, raziskave morskih tokov in topljenja ledu.
Metri in centimetri
Za uporabnike, ki bodo storitve sistema Galileo pripravljeni plačati, bo ta lokacijo na Zemljini površini lahko določil do centimetra natančno, brezplačno pa bo dostopna natančnost do enega metra. Posebni signali bodo na voljo za policijske in reševalne službe, predvidena pa je tudi možnost vojaške uporabe.
Projekt Galileo je načeloma civilne narave, njegovo vojaško uporabo pa morata odobriti Svet EU in Parlament.
20100604STO75551 Galileo pripravljen na izstrelitev Poslanci za začetek delovanja sistema Galileo v letu 2013 ESA o projektu Galileo Srečanje odbora EP ta raziskave o projektu Galileo (posnetek)
SL
1
PHOTO
20100602PHT75471.jpg
SL
4
LINK
http://www.esa.int/esaNA/galileo.html
SL
5
LINK
/wps-europarl-internet/frd/vod/player?category=COMMITTEE&eventCode=20100601-0900-COMMITTEE-ITRE&format=wmv&byLeftMenu=researchcommittee&language=sl#anchor1
-//EP//TEXT IM-PRESS 20070615STO07872 0 NOT XML V0//SL
-//EP//TEXT IM-PRESS 20080422IPR27268 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
