Razlitje nafte v Mehiškem zalivu: Kaj se lahko nauči Evropa?
Okolje
2010-06-24 - 17:47
Naftna vrtina Deepwater Horizon britanskega podjetja BP v ameriških vodah Mehiškega zaliva je krivec za največjo ekološko katastrofo v ZDA doslej. ©BELGA_UPI_eyevine Evropska komisija bo predlagala začasno zaustavitev novih projektov črpanja Treba se je osredotočiti na obnovljive vire energije Iz naftnega vrelca 1500 metrov pod gladino Mehiškega zaliva se tudi po več poskusih njegovega zaprtja v morje izliva na tisoče sodčkov nafte na dan. Razsežnost ekološke katastrofe, ki presega vse dosedanje nesreče tako v ameriških kot evropskih morjih, je močno zaskrbela evropske poslance. Na julijsko plenarno zasedanje so tako povabili tudi evropskega komisarja za energijo Güntherja Oettingerja, ki se je zavzel za začasno zaustavitev novih projektov črpanja.
Evropa ni neposredno primerljiva z ZDA
Oettinger je tako poslancem v sredo, 7. julija, razložil, da se bo v naslednjem tednu Evropska komisija sestala s predstavniki naftnih družb in oblastmi držav EU, ki so odgovorne za zagotavljanje varnosti pri črpanju nafte in plina. Pri tem namerava Komisija slednjim predlagati začasno ustavitev novih projektov za črpanje energentov iz morskega dna, še posebej v primerih, ko gre za težko dostopne zaloge in je črpanje zaradi tega bolj nevarno.
Razprave se je udeležil tudi Paul Magnette, belgijski minister za energijo, ki je poslance opomnil, da ima EU strožja pravila na področju črpanja, večina črpalnih ploščadi pa nafto in plin pridobiva v bolj plitkih vodah in bližje obali kot v ZDA.
Evropska agencija?
Po besedah Oettingerja bo Komisija skoraj zagotovo zahtevala uvedbo obveznega zavarovanja za primer nesreč z negativnim vplivom na okolje. To je podprla tudi evropska komisarka za ribištvo Maria Damanaki, ki se je zavzela za strogo spoštovanje načela "onesnaževalec plača".
Komisar Oettinger je tudi opozoril, da je sicer zagotavljanje varnosti v pristojnosti oblasti posamezne države, vendar bi bilo treba razmisliti tudi o evropski agenciji, ki bi skrbela za varno delovanje črpalnih ploščadi.
Tudi poslanci za evropsko rešitev
Evropski parlament je sicer enkrat svojo zaskrbljenost zaradi vpliva energetskih sistemov na okolje že izrazil. Nemški poslanec Jo Leinen (S&D) je tako v razpravi v odboru Evropskega parlamenta za okolje 22. junija vprašal, zakaj se Komisija ni odzvala na poročilo Parlamenta o okoljskih posledicah plinovoda Nord Stream, ki bo pod Baltikom povezal Rusijo in Nemčijo. "Menim, da so lobiji danes bolj pomembni kot skrb za okolje," je dodal.
"Podjetja mislijo, da varnost ni prednostna naloga. Ne vemo, kakšen je v resnici položaj v Evropi," pa je opozoril Bart Staes (Zeleni, BE) . Evropska agencija za morsko varnost, ki je bila ustanovljena po nesrečah tankerjev v evropskih vodah sicer dela dobro, vendar bi veljalo razmisliti o širitvi njenega mandata tudi na naftne vrtine, je še dejal Staes.
Vse bolj nevarno iskanje nafte
Corinne Lepage (ALDE, FR) je dodala, da je nafte vse manj in da jo zato podjetja iščejo v vse bolj nevarnih okoljih. Dejala je tudi, da bi morali premisliti o pravilih, v skladu s katerimi se podeljujejo licence za črpanje nafte in poudarila, da se je treba otresti odvisnosti od nje.
S tem se je strinjal tudi Peter Liese (EPP, DE) , rekoč, da je nesreča v Mehiškem zalivu samo še eden izmed razlogov, da EU nafto pusti za seboj. "Vlagati moramo v obnovljive vire energije, čeprav obstajajo težave. O njih moramo govoriti, ampak posledice naftnih nesreč lahko vidite," je dejal.
20100618STO76331 Odbor EP za okolje, javno zdravje in varnost hrane Razlitje nafte Deepwater Horizon (Wikipedia) Zemljevid naftnih vrtin v Severnem morju
SL
1
PHOTO
20100621PHT76367.jpg
SL
2
LINK
/activities/committees/homeCom.do;jsessionid=EE7830F147459A022784708039D2C8F5.node2?language=SL&body=ENVI
SL
3
LINK
http://en.wikipedia.org/wiki/Deepwater_Horizon_oil_spill
SL
4
LINK
http://www.foodandwaterwatch.org/wp-content/uploads/2010/06/northsea.png
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
