USTNO VPRAŠANJE H-0208/10
v času vprašanj, na delnem zasedanju maja 2010
v skladu s členom 116 Poslovnika
predložil
Czesław Adam Siekierski
za Komisijo
Zadeva: Razmere v evroobmočju; vprašanje Grčije
Težave, s katerimi se v zadnjem času sooča Grčija, razkrivajo, do česa pripelje opustitev ali zanemarjanje strogega finančnega nadzora v evroobmočju. Finančna in gospodarska kriza je za sistem skupne evropske valute največji izziv doslej. V celoti je razkrila nepravilnosti, ki se jih je dlje časa prikrivalo. Pakt stabilnosti in rasti, s katerim naj bi zagotovili izpolnjevanje konvergenčnih meril, so nacionalni organi pa tudi organi Unije nedopustno zanemarjali. Pomanjkanje discipline in ustreznega sistema kazni je privedlo do krize skupne valute.
Ali lahko Komisija odgovori na sledeči vprašanji? Ali namerava sprejeti ukrepe, s katerimi bi zagotovili dosledno izpolnjevanje Pakta stabilnosti in rasti v evroobmočju, da bi v prihodnje preprečili nastanek podobnih razmer? Kakšne ukrepe natančno namerava sprejeti?
