A7-0030/2010
12.3.2010
***I
POROČILO
o predlogu odločbe Evropskega parlamenta in Sveta o smernicah Skupnosti za razvoj vseevropskega prometnega omrežja (prenovitev)
(KOM(2009)0391 – C7‑0111/2009 – 2009/0110(COD))
Odbor za promet in turizem
Poročevalec:
Brian Simpson
(Prenovitev – člen 87 poslovnika)
PE 430.973v03-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................4
OBRAZLOŽITEV.......................................................................................................................6
PRILOGA: PISMO ODBORA ZA PRAVNE ZADEVE...........................................................7
PRILOGA: MNENJE POSVETOVALNE DELOVNE SKUPINE PRAVNIH SLUŽB EVROPSKEGA PARLAMENTA, SVETA IN KOMISIJE 9
POSTOPEK..............................................................................................................................10
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu odločbe Evropskega parlamenta in Sveta o smernicah Skupnosti za razvoj vseevropskega prometnega omrežja (prenovitev)
( KOM(2009)0391 – C7‑0111/2009 – 2009/0110(COD) )
(Redni zakonodajni postopek – prenovitev)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2009)0391 ),
– ob upoštevanju člena 251(2) in člena 156(1) Pogodbe ES, na podlagi katerih je Komisija Parlamentu podala predlog ( C7-0111/2009 ),
– ob upoštevanju sporočila Komisije Evropskemu parlamentu in Svetu z naslovom „Posledice začetka veljavnosti Lizbonske pogodbe za še nedokončane medinstitucionalne postopke odločanja“ ( KOM(2009)0665 ),
– ob upoštevanju členov 294(3) in 172(1) Pogodbe o delovanju Evropske unije,
– ob upoštevanju mnenja Evropskega ekonomsko-socialnega odbora z dne 4. novembra 2009
Še ni objavljeno v Uradnem listu. ;
– ob upoštevanju posvetovanja z Odborom regij,
– ob upoštevanju Medinstitucionalnega sporazuma z dne 28. novembra 2001 o bolj sistematičnem ponovnem sprejemu pravnih aktov
UL C 77, 28.3.2002, str. 1. ,
– ob upoštevanju pisma Odbora za pravne zadeve Odboru za promet in turizem z dne 11. decembra 2009 v skladu s členom 87(3) poslovnika,
– ob upoštevanju členov 87 in 55 poslovnika,
– ob upoštevanju poročila Odbora za promet in turizem ( A7–0030/2010 ),
A. ker obravnavani predlog po mnenju posvetovalne delovne skupine pravnih služb Evropskega parlamenta, Sveta in Komisije ne določa bistvenih sprememb, razen tistih, ki so v njem opredeljene kot take, in ker je predlog, kar zadeva kodifikacijo nespremenjenih določb prejšnjih aktov in omenjenih sprememb, zgolj kodifikacija obstoječih besedil brez vsebinskih sprememb,
1. sprejme v nadaljevanju podano mnenje, ob upoštevanju priporočil posvetovalne delovne skupine pravnih služb Evropskega parlamenta, Sveta in Komisije;
2. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali ga nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu, Komisiji in parlamentom držav članic.
Predlog spremembe
1
Predlog odločbe
Uvodna izjava 19
Besedilo, ki ga predlaga Komisija
Predlog spremembe
(19) Pri Komisiji naj bo ustanovljen odbor z nalogami, ki vključujejo pomoč Komisiji, kadar preverja izvajanje in razvijanje smernic predvidenih s to odločbo.
(19) Določiti je treba odbor , ki bo pristojen predvsem za pomoč Komisiji, kadar preverja izvajanje in razvijanje smernic , predvidenih s to odločbo.
Predlog spremembe
2
Predlog odločbe
Uvodna izjava 20
Besedilo, ki ga predlaga Komisija
Predlog spremembe
(20) Zaradi jasnosti bi bilo treba v Prilogo I Odločbe zemljevidom za 15 držav, ki so bile članice Evropske unije pred njeno širitvijo 1. maja 2004, dodati zemljevide za 10 držav članic, vključenih v Akt o pristopu iz leta 2003, ter rok za oblikovanje načrta za vseevropsko prometno omrežje prestaviti z leta 2010 na 2020 . Ta sprememba je predvidena v členu 1(15) Odločbe št. 884/2004/ES in se mora izvesti.
(20) Zaradi jasnosti bi bilo treba Prilogo I Odločbe št. 1692/96/ES nadomestiti z novo prilogo, ki bo vsebovala zemljevide vseh držav članic; s tem bi zagotovili, da bodo zemljevidi, ki jih ta odločba, kot je bila nazadnje spremenjena z Uredbo (ES) št. 1791/2006, že vsebuje, dopolnjeni z zemljevidi iz akta o pristopu iz leta 2003. Poleg tega je ciljni datum za načrt leto 2020 za vse države članice.
OBRAZLOŽITEV
Tehnično gledano gre pri predlogu za kodifikacijo zakonodajnega besedila
Odločba združuje in razveljavlja Odločbo št. 1692/96/ES, Odločbo št. 1346/2001/ES, Odločbo št. 884/2004/ES Evropskega parlamenta in Sveta, Akt o pristopu iz leta 2003, Prilogo II, točko 8.F, v Uredbi Sveta (ES) št. 1791/2006 pa samo točko 6(D) Priloge. , vendar jo je bila Komisija kljub temu prisiljena izvesti v postopku prenovitve , saj so v prilogi manjše spremembe.
Potrebna sprememba je, da se v Prilogi I k odločbi vsebovani zemljevidi 15 držav članic, ki so bile članice Evropske unije pred širitvijo 1. maja 2004, dopolnijo z zemljevidi 10 držav članic iz akta o pristopu iz leta 2003. Zaradi jasnosti se predlaga, da se Priloga I h kodificiranemu besedilu nadomesti z novo Prilogo I, ki bo vključevala zemljevide 27 držav članic Evropske unije. Hkrati se za vse države članice spremeni letnica na 2020, kar je v skladu s členom 1(1) Odločbe št. 884/2004/ES.
Glede na to, da je predlog tehnične narave, so se koordinatorji odločili, da bodo poročilo predložili predsedujočemu, saj je prava revizija smernic še v pripravi in bo nared šele proti koncu naslednjega leta.
Svet je dosegel dogovor o besedilu in na srečanju 18. decembra sprejel splošni pristop. Sledil je Komisiji in besedila ni bistveno spreminjal, ampak je zgolj vnesel manjše spremembe v uvodne izjave (glej predloga sprememb) in nekaj tehničnih popravkov zemljevidov
V Zvezku II:
1) Točka 2.1 („Danska, Nemčija, Luksemburg, Nizozemska, Avstrija“ se izbrišejo zaradi uskladitve z ustreznim zemljevidom)
2) Točka 6.1 („Danska, Nemčija, Luksemburg, Nizozemska, Avstrija“ se dodajo zaradi uskladitve z ustreznim zemljevidom)
3) Zemljevid 2.27 („Londonderry“, ki se nahaja med Newcastlom in Leedsom, se izbriše).
V Zvezku IV:
1) Zemljevid 5.1 (Baltsko morje): „Kristianstad“ se nadomesti z „Landskrona“;
2) Zemljevid 5.7 (Ciper): zaradi doslednosti se „Pristanišče Larnaka“ nadomesti z „Larnaka“.
V Zvezku V:
1) Zemljevid 6.0 (Evropa): Letališče v Tallinu se označi kot vozlišče Skupnosti zaradi uskladitve z zemljevidom 6.4.
2) Zemljevid 6.4 (Estonija): Letališče v Tallinu se označi kot vozlišče Skupnosti . .
Po teh pravnih in političnih zagotovilih poročevalec predlaga, da se besedilo odobri, vključno z manjšimi spremembami in popravki, ki jih je predlagal Svet, ter da se zadeva zaključi s soglasjem v prvi obravnavi.
PRILOGA: pismo odbora za pravne zadeve
Predmet : Predlog odločbe Evropskega parlamenta in Sveta o smernicah Skupnosti za razvoj vseevropskega prometnega omrežja
KOM(2009)0391 z dne 27. 7. 2009 – 2009/0110(COD)
Spoštovani gospod predsednik,
Odbor za pravne zadeve, ki mu imam čast predsedovati, je preučil omenjeni predlog v skladu s členom 87 poslovnika Evropskega parlamenta, ki določa prenovitev pravnih aktov.
Tretji odstavek tega člena se glasi:
„Če odbor, pristojen za pravne zadeve, meni, da predlog ne vsebuje vsebinskih sprememb, razen tistih, ki so bile opredeljene kot take, o tem obvesti pristojni odbor.
V tem primeru so, poleg pogojev iz členov 156 in 157, v pristojnem odboru dopustni predlogi sprememb le, če zadevajo tiste dele predloga, ki vsebujejo spremembe.
Vendar, če namerava pristojni odbor predložiti tudi predloge sprememb za kodificirane dele predloga v skladu s točko 8 Medinstitucionalnega sporazuma, o tem nemudoma obvesti Svet in Komisijo, slednja pa še pred glasovanjem v skladu s členom 54 odbor obvesti o svojem stališču glede predlogov sprememb in o tem, ali namerava umakniti predlog za prenovitev.“
Na podlagi mnenja pravne službe Evropskega parlamenta, katere predstavniki so se udeležili sestankov posvetovalne skupine za proučitev prenovljenega predloga, in v skladu s priporočili poročevalca Odbor za pravne zadeve meni, da zadevni predlog ne določa bistvenih sprememb, razen tistih, ki so v zadevnem predlogu ali v mnenju pravne službe opredeljene kot take, in da je predlog, kar zadeva kodifikacijo nespremenjenih določb prejšnjih aktov z omenjenimi spremembami, zgolj kodifikacija obstoječih besedil brez vsebinskih sprememb.
Poleg tega je Odbor za pravne zadeve v skladu s členom 87 ugotovil, da so tehnične prilagoditve, ki jih je v svojem mnenju predlagala zgoraj omenjena delovna skupina, potrebne za zagotovitev skladnosti predloga s pravili prenovitve.
Potem ko je Odbor za pravne zadeve na seji 11. novembra 2009 proučil zadevo in o njej glasoval z 19 glasovi za in brez vzdržanih glasov
Klaus-Heiner Lehne (Chairman), Raffaele Baldassarre, Sebastian Valentin Bodu, Antonio López-Istúriz White, Tadeusz Zwiefka, Luigi Berlinguer, Lidia Joanna Geringer de Oedenberg, Bernhard Rapkay, Evelyn Regner, Alexandra Thein, Diana Wallis, Cecilia Wikström, Jiří Maštálka, Francesco Enrico Speroni, Kurt Lechner, Sergio Gaetano Cofferati, Edit Herczog, Edvard Kožušník, Sajjad Karim. , vašemu odboru kot pristojnemu odboru priporoča, naj predlog prouči ob upoštevanju njegovih predlogov in v skladu s členom 87.
S spoštovanjem,
Klaus-Heiner LEHNE
Priloga: mnenje posvetovalne delovne skupine.
PRILOGA: MNENJE POSVETOVALNE DELOVNE SKUPINE PRAVNIH SLUŽB EVROPSKEGA PARLAMENTA, SVETA IN KOMISIJE
MNENJE
V VEDNOST EVROPSKEMU PARLAMENTU
SVETU
KOMISIJI
Predlog odločbe Evropskega parlamenta in Sveta o smernicah Skupnosti za razvoj vseevropskega prometnega omrežja
KOM(2009)0391 z dne 27. 7. 2009 – 2009/0110(COD)
V skladu z Medinstitucionalnim sporazumom z dne 28. novembra 2001 o bolj sistematičnem ponovnem sprejemu pravnih aktov, zlasti točko 9, se je posvetovalna delovna skupina, ki jo sestavljajo pravne službe Evropskega parlamenta, Sveta in Komisije, sestala 8. septembra 2009, da bi proučila omenjeni predlog Komisije.
Delovna skupina je po proučitvi
Svetovalna skupina je imela na voljo nemško, angleško in francosko različico predloga, svoje delo pa je opravila na podlagi francoske različice, saj je bila francoščina izvorni jezik delovnega dokumenta. predloga odločbe Evropskega parlamenta in Sveta, namenjene prenovitvi Odločbe št. 1692/96/ES Evropskega parlamenta in Sveta z dne 23. julija 1996 o smernicah Skupnosti za razvoj vseevropskega prometnega omrežja, soglasno ugotovila, da:
(1) bi bilo treba besedilo uvodne izjave spremeniti tako, da bi se glasilo: „Pri Komisiji naj bo ustanovljen odbor z nalogami, ki vključujejo pomoč Komisiji, kadar preverja izvajanje in razvijanje smernic predvidenih s to odločbo“.
(2) V drugem stavku člena 10(3) je treba sklic na Direktivo 2001/16/ES Evropskega parlamenta in Sveta nadomestiti s sklicem na Direktivo 2008/57/ES Evropskega parlamenta in Sveta.
Delovna skupina je po proučitvi delovnega dokumenta soglasno sklenila, da predlog ne vsebuje bistvenih sprememb, razen tistih, ki so kot takšne opredeljene v samem besedilu ali v tem mnenju. V zvezi s kodifikacijo nespremenjenih določb iz predhodnega akta s temi vsebinskimi spremembami je tudi sklenila, da predlog vsebuje le kodifikacijo brez vsebinskih sprememb zadevnih aktov.
POSTOPEK
Naslov
Smernice Skupnosti za razvoj vseevropskega prometnega omrežja (prenovitev)
Referenčni dokumenti
KOM(2009)0391 – C7-0111/2009 – 2009/0110(COD)
Datum predložitve EP
27.7.2009
Pristojni odbor
Datum razglasitve na zasedanju
TRAN
14.9.2009
Odbori, zaprošeni za mnenje
Datum razglasitve na zasedanju
JURI
14.9.2009
Poročevalec/-ka
Datum imenovanja
Brian Simpson
3.9.2009
Obravnava v odboru
25.1.2010
22.2.2010
Datum sprejetja
23.2.2010
Izid končnega glasovanja
+:
–:
0:
37
1
0
Poslanci, navzoči pri končnem glasovanju
Magdalena Alvarez, Inés Ayala Sender, Georges Bach, Izaskun Bilbao Barandica, Antonio Cancian, Michael Cramer, Christine De Veyrac, Saïd El Khadraoui, Ismail Ertug, Carlo Fidanza, Knut Fleckenstein, Jacqueline Foster, Mathieu Grosch, Dieter-Lebrecht Koch, Werner Kuhn, Eva Lichtenberger, Marian-Jean Marinescu, Vilja Savisaar, Olga Sehnalová, Brian Simpson, Dirk Sterckx, Silvia-Adriana Ţicău, Giommaria Uggias, Peter van Dalen, Dominique Vlasto
Namestniki, navzoči pri končnem glasovanju
Charalampos Angourakis, Jean-Paul Besset, Philip Bradbourn, Derk Jan Eppink, Tanja Fajon, Michael Gahler, Anne E. Jensen, Petra Kammerevert, Bogdan Kazimierz Marcinkiewicz, Dominique Riquet, Anna Rosbach, Corien Wortmann-Kool, Janusz Władysław Zemke
Datum predložitve
12.3.2010
