Evropski poslanci zahtevajo pojasnila glede skrivnih zaporov agencije CIA
Temeljne pravice
2006-09-15 - 13:39
So v Evropi res zapori agencije CIA?
Potem, ko je ameriški predsednik George Bush priznal, da je agencija CIA v Evropi organizirala skrivne zaporov za osumljene teroriste, so evropski poslanci zahtevali pojasnila glede morebitne vpletenosti vlad držav članic EU v nezakonita pridržanja osumljencev. Poslance smo povprašali, kakšno je njihovo stališče v luči novih informacij.
Zaradi sumov, da je ameriška obveščevalna agencija CIA uporabila evropske države za prevoz ter nezakonita pridržanja osumljenih teroristov, je Evropski parlament januarja ustanovil začasni odbor, ki preiskuje morebitno vpletenost držav članic EU v te aktivnosti. Ob peti obletnici terorističnih napadov 11. septembra je ameriški predsednik Bush izjavil, da je program agencije CIA rešil življenja nedolžnih ljudi in pomagal preprečiti nove napade. Povedal je še, da lokacije zaporov ostajajo skrivnost in zanikal, da bi agenti med zaslišanji mučili osumljence.
Premik v parlamentarni preiskavi
Bushevo priznanje pomeni premik v preiskavi. "Zdaj se nam ni treba več spraševati, ali skrivni zapori obstajajo, temveč bomo ugotavljali, v katerih državah in s soglasjem katerih vlad so bili organizirani ter koliko zapornikov je bilo v njih pridržanih. Predvsem pa nas zanima, kaj se je z njimi zgodilo," je prepričan italijanski socialdemokrat Giovanni Claudio Fava, poročevalec preiskovalnega odbora. Dodal je, da bi "če bi bilo mogoče, pred odbor najraje povabil predsednika Busha, ki je doslej še najbolj verodostojna priča glede obstoja skrivnih zaporov agencije CIA". Carlos Coelho, portugalski poslanec Evropske ljudske stranke in so-predsednik odbora, je dejal: "Številni so nam očitali, da naša preiskava temelji na lažeh, zdaj pa imamo dokaz, da smo imeli prav."
Vendar pa vsi poslanci nimajo takšnega mnenja o teži izjav predsednika ZDA. Italijanski poslanec Evropske ljudske stranke Jas Gawronski poudarja, da "George Bush ni priznal ničesar in ničesar ni obžaloval. Vse, kar je povedal, je, da so zapori agencije CIA obstajali in bodo še naprej, ter da bodo aretirane osumljene teroriste vanje tudi zaprli".
Dosedanje ugotovitve začasnega odbora
Začasni odbor za preiskavo domnevne uporabe evropskih držav za prevoz in nezakonito pridržanje ujetnikov s strani obveščevalne agencije CIA (kratica odbora je TDIP) je julija izdal vmesno poročilo o izsledkih preiskave na polovici svojega mandata. Resolucija Evropskega parlamenta navaja, da je bila agencija CIA v nekaterih primerih neposredno odgovorna za "za nezakonita prijetja, odstranitve, ugrabitve in pridržanja oseb" v Evropi, ter kritizira vpletenost in sokrivdo določenih držav članic EU. Parlament pa je tudi dodal, da "začasni odbor še ni odkril nobenega dokaza o obstoju skrivnih zaporov na ozemlju EU".
Kaj je odbor TDIP?
Na januarskem plenarnem zasedanju je parlament ustanovil začasni odbor, v katerem so poslanci iz vseh političnih skupin. Odbor ima za nalogo, da ugotovi, če so na ozemlju EU delovali skrivni centri za pridržanje ameriške obveščevalne agencije CIA in domnevno vpletenost vlad držav članic ali kandidatk za vstop EU pri "izrednih izročitvah". Začasni odbor se je, odkar je predsednik Bush priznal obstoj skrivnih zaporov, prvič sestal, v četrtek, 14. septembra, na seji pa je sodeloval tudi španski zunanji minister Miguel Angel Moratinos. Končno poročilo naj bi odbor pripravil do februarja 2007
20060913STO10607 Poziv članicam EU naj razkrijejo vpletenost v delovanje skrivnih zaporov agencije CIA Resolucija Evropskega parlamenta o domnevni uporabi evropskih držav za prevoz in nezakonito pridržanje ujetnikov s strani ameriške obveščevalne agencije CIA ob nedokončanem delu začasnega odbora CIA v nekaterih primerih "neposredno odgovorna" za nezakonite dejavnosti v Evropi, meni parlament Parlament preiskuje domnevne dejavnosti agencije CIA v Evropi Začasni odbor EP o domnevni uporabi evropskih držav za prevoz in nezakonito pridržanje ujetnikov s strani obveščevalne agencije CIA
SL
1
PHOTO
20060913PHT10593.jpg
SL
6
LINK
/activities/expert/committees/presentation.do?committee=2073&language=SL
-//EP//TEXT IM-PRESS 20060908IPR10498 0 NOT XML V0//SL
-//EP//TEXT TA P6-TA-2006-0316 0 NOT XML V0//SL
-//EP//TEXT IM-PRESS 20060706STO09670 0 NOT XML V0//SL
-//EP//TEXT IM-PRESS 20060308STO05902 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
