USTNO VPRAŠANJE H-0291/09
v času vprašanj, na delnem zasedanju septembra 2009
v skladu s členom 116 Poslovnika
predložil
Tadeusz Zwiefka
za Komisijo
Zadeva: Zaključki drugega zasedanja pododbora EU-Egipt za "politične zadeve: človekove pravice in demokracija - mednarodna in regionalna vprašanja" v zvezi s TV al-Manar z dne 7. in 8. julija 2009
Z oddajanjem nezakonitega terorističnega medija TV al-Manar v Evropi, kar omogoča egiptovski satelitski ponudnik Nilesat, se še naprej neposredno krši akcijski načrt EU in Egipta ter ogroža evropska varnost z radikalizacijo. Komisija je v svojem odgovoru na vprašanje H-0011/09 izjavila , da je pododbor EU-Egipt za politične zadeve „ustrezni mehanizem“ za obravnavo vprašanja v zvezi z oddajanjem TV al-Manar prek Nilesata. Ali je Komisija z Egiptom obravnavala vprašanje oddajanja TV al-Manar na drugem zasedanju pododbora EU-Egipt za „politične zadeve: človekove pravice in demokracija – mednarodne in regionalne zadeve“ dne 7. in 8. julija 2009? Ali bi Komisija lahko opisala, kakšne obveze je Egipt prevzel, da bi ustavil oddajanje TV al-Manar prek Nilesata?
