Vprašanje za čas za vprašanja H-0425/2010
za Svet
Delno zasedanje: september II 2010
Člen 116 poslovnika
Olle Schmidt
(ALDE) Zadeva: Položaj romske manjšine v Evropi in prost pretok državljanov EU
Diskriminacija romske manjšine je zelo razširjen evropski problem, ki ima dolgo zgodovino. Ali lahko Svet zagotovi, da bo položaj romske manjšine v Evropi obravnavan na ravni EU in da bo Svet iskal evropsko rešitev namesto nacionalnih?
Komisija navaja, da morajo biti vse deportacije državljanov EU v okviru notranjega trga opravljene po posamičnih primerih, da ne bi ovirali prostega pretoka državljanov. Ali se Svet s tem strinja? Če se strinja, ali je francoski izgon 79 Romov kršitev tega temeljnega pravila Skupnosti?
Ali bo Svet glede na zadnje dogodke razpravljal o vprašanju prostega pretoka državljanov?
Ali bodo o sklepih sestanka notranjih ministrov Francije, Belgije, Nemčije, Italije, Španije, Združenega kraljestva in Grčije o priseljevanju, ki bo 6. septembra v Parizu, razpravljale vse države članice EU?
