Iran: "Ljudi ne smemo pustiti samih"
Volitve 2009
Institucije
2009-06-23 - 18:34
Demonstranti na ulicah Teherana, 10. junij ©BELGA/EPA/HANIF/DEMOTIX IMAGES Dogodki iz Teherana zadnjih deset dni so pritegnili pozornost svetovne javnosti. Več sto tisoč prebivalcev je odšlo na ceste in protestiralo proti izidom predsedniških volitev. Iran so pretresle največje demonstracije, kot jih ne pomnimo od revolucije leta 1979. Zahod je obsodil uporabo nasilja proti demonstrantom in omejevanje svobode medijev. "Naša moralna dolžnost je, da si ne zatiskamo oči pred tem, kar se dogaja," je ob tem dejal predsednik Evropskega parlamenta Hans-Gert Pöttering.
Koliko ljudi je v demonstracijah izgubilo življenje, se ni znano, vendar je za smrt študentke Nede Salehi Agha-Soltan na posnetku, ki je zaokrožil po svetovnem spletu, izvedela svetovna javnost, ker je dodatna motivacija opoziciji na demonstracijah proti predsedniku Mahmudu Ahmadinedžadu.
Voditelji EU obsodili napad na medije
Na zasedanju Evropskega sveta 18. in 19. junija v Bruslju so voditelji EU ostro obsodili uporabo nasilja na protestih, ki so zahtevali življenja mnogih demonstrantov.
Predsednik EP Hans-Gert Pöttering je v svojem govoru na srečanju na vrhu EU izrazil globoko zaskrbljenost zaradi stopnjujočega se nasilja v Iranu. Po njegovih besedah gre za nov dokaz brezpravne države, zlasti zaradi prepovedi svobode izražanja in svobode do demonstracij.
Voditelji EU so v svoji deklaraciji o Iranu obsodili tudi napade na novinarje, medije in demonstrante, kar je v nasprotju z relativno odprtim in spodbudnim obdobjem, ki je v Iranu vladalo pred volitvami.
Po mnenju predsednice delegacije EP za odnose z Iranom, nemške poslanke Angelike Beer iz skupine Zelenih je deklaracija Evropskega sveta pomanjkljiva. Prepričana je, da bi Evropski parlament in Evropska unija morala podpreti ponovne volitve v Iranu, kot jih zahtevajo iranska opozicija in ljudje na ulicah.
Podpredsednica delegacije za odnose z Iranom, avstrijska socialdemokratka Christa Prets, je ob tem povedala, da upa, da bodo demonstranti odločno vztrajali. "Po tem, kar se je zgodilo, nič več ne more biti tako, kot je bilo nekoč. Vlada ne bo mogla več dolgo kljubovati pritisku svojih državljanov in mednarodne javnosti."
Trenutni položaj v Iranu je po njenem mnenju brezizhoden, zato bi moral alatola Ali Hamanej spoznati, da so rešitev le nove volitve z novimi kandidati.
"Iran je na razpotju"
Predsednik EP Pöttering je ob tem poudaril, da te impresivne mobilizacije civilne družbe na cestah Teherana in v drugih iranski mestih ni mogoče ignorirati. "Nepriznavanje uradnih volilnih izidov ni omejeno le na majhno elito. To gibanje usmerjajo reformatorji in je deležno obsežne vsesplošne ljudske podpore."
Po mnenju poslanke Beerove se Iran nahaja na razpotju: prišlo bo ali do pokola ali do novega Irana, ki se bo odprl svetu. "Najbolj me skrbi, da bodo ljudje, ki demonstrirajo za svojo svobodo, žrtve hudega nasilja, strah me je celo pokola," je se dodala.
Zato po njenem mnenju ljudi ne moremo pustiti samih, mednarodna skupnost pa bi morala podpreti civilno družbo v Iranu.
Prelivanje krvi skrbi tudi poslanko Pretsovo, ki je pozvala k mednarodnim sankcijam zoper iransko vlado, če bo ta še naprej streljala na lastne ljudi.
20090619STO57314 Izjava Evropskega sveta o Iranu (glej aneks 8) Govor predsednika Pötteringa na zasedanju Evropskega sveta Delegacija EP za odnose z Iranom
SL
1
PHOTO
20090611PHT57040.jpg
SL
2
LINK
http://www.consilium.europa.eu/uedocs/cms_data/docs/pressdata/en/ec/108622.pdf
SL
3
LINK
/president/defaulten.htm?speeches
SL
4
LINK
/activities/delegations/homeDel.do;jsessionid=82F853A1A3860DB81979B861080D54D0.node1?language=SL&body=D-IR
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
