A7-0348/2011
13. 10. 2011
***I
POROČILO
o predlogu direktive Evropskega parlamenta in Sveta o uskladitvi zaščitnih ukrepov za varovanje interesov družbenikov in tretjih oseb, ki jih države članice zahtevajo od gospodarskih družb v pomenu drugega odstavka člena 54 Pogodbe o delovanju Evropske unije, glede ustanavljanja delniških družb ter ohranjanja in spreminjanja njihovega kapitala, zato da se oblikujejo zaščitni ukrepi z enakim učinkom v vsej Skupnosti (prenovitev)
(KOM(2011)0029 – C7‑0037/2011 – 2011/0011(COD))
Odbor za pravne zadeve
Poročevalec:
Klaus-Heiner Lehne
(Prenovitev – člen 87 poslovnika)
PE 460.779v02-00
Oznake postopkov
* Postopek posvetovanja
*** Postopek odobritve
***I Redni zakonodajni postopek (prva obravnava)
***II Redni zakonodajni postopek (druga obravnava)
***III Redni zakonodajni postopek (tretja obravnava)
(Vrsta postopka je odvisna od pravne podlage, ki je predlagana v osnutku akta.)
Spremembe osnutka akta
Pri spremembah, ki jih predlaga Parlament, je spremenjeno besedilo k osnutku akta označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del osnutka akta s predlaganimi popravki, ki se upoštevajo pri pripravi končnega besedila (na primer očitne napake ali izpustitve v zadevni jezikovni različici). O teh popravkih odločajo pristojne tehnične službe.
Glava vsakega predloga spremembe k obstoječemu aktu, ki se ga želi spremeniti z osnutkom akta, vsebuje še tretjo in četrto vrstico. Tretja vrstica navaja obstoječi akt, četrta pa zadevno določbo tega akta. Besedilo, ki povzema določbo obstoječega akta, ki jo Parlament želi spremeniti, medtem ko v osnutku akta ni bila spremenjena, je označeno s krepkim tiskom . Morebitni izbrisi tovrstnega besedila so označeni z [...] .
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
PRILOGA: MNENJE POSVETOVALNE SKUPINE PRAVNIH SLUŽB EVROPSKEGA PARLAMENTA, SVETA IN KOMISIJE 8
POSTOPEK..............................................................................................................................10
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu direktive Evropskega parlamenta in Sveta o uskladitvi zaščitnih ukrepov za varovanje interesov družbenikov in tretjih oseb, ki jih države članice zahtevajo od gospodarskih družb v pomenu drugega odstavka člena 54 Pogodbe o delovanju Evropske unije, glede ustanavljanja delniških družb ter ohranjanja in spreminjanja njihovega kapitala, zato da se oblikujejo zaščitni ukrepi z enakim učinkom v vsej Skupnosti (prenovitev)
( KOM(2011)0029 – C7‑0037/2011 – 2011/0011(COD) )
(Redni zakonodajni postopek – prenovitev)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2011)0029 ),
– ob upoštevanju člena 294(2) in člena 50(2)(g) Pogodbe o delovanju Evropske unije, na podlagi katerih je Komisija Parlamentu podala predlog ( C7‑0037/2011 ),
– ob upoštevanju člena 294(3) Pogodbe o delovanju Evropske unije,
– ob upoštevanju mnenja Evropskega ekonomsko-socialnega odbora z dne 15. marca 2011
UL C 132, 3.5.2011, str. 113. ;
– ob upoštevanju Medinstitucionalnega sporazuma z dne 28. novembra 2001 o bolj sistematični uporabi prenovitve pravnih aktov,
– ob upoštevanju členov 87 in 55 svojega poslovnika,
– ob upoštevanju poročila Odbora za pravne zadeve ( A7-0348/2011 ),
A. ker po mnenju posvetovalne skupine pravnih služb Evropskega parlamenta, Sveta in Komisije predlog ne predvideva bistvenih sprememb, razen tistih, ki so v njem opredeljene kot take, in ker je ta predlog, kar zadeva kodifikacijo nespremenjenih določb prejšnjih obstoječih besedil skupaj z njihovimi spremembami, zgolj kodifikacija obstoječih besedil brez vsebinskih sprememb,
1. sprejme v nadaljevanju podano mnenje iz prve obravnave, ob upoštevanju priporočil posvetovalne skupine pravnih služb Evropskega parlamenta, Sveta in Komisije;
2. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali ga nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji ter nacionalnim parlamentom.
Predlog spremembe
1
Predlog direktive
Navedba sklicevanj 1
Besedilo, ki ga predlaga Komisija
Predlog spremembe
ob upoštevanju Pogodbe o delovanju Evropske unije , in zlasti člena 50(2)(g) Pogodbe ,
ob upoštevanju Pogodbe o delovanju Evropske unije in zlasti njenega člena 50(1) in (2)(g) ,
Obrazložitev
Pravna podlaga, na osnovi katere Evropski parlament in Svet sprejemata direktive po rednem zakonodajnem postopku, je navedena v členu 50(1) PDEU. Ta odstavek je torej treba navesti.
Predlog spremembe
2
Predlog direktive
Člen 6
Besedilo, ki ga predlaga Komisija
Predlog spremembe
Člen 6
Člen 6
1. Zakonodaja držav članic zahteva, da je za ustanovitev družbe ali pridobitev dovoljenja za začetek opravljanja dejavnosti vpisan minimalni kapital, katerega znesek ni manjši od 25000 EUR.
1. Zakonodaja držav članic zahteva, da je za ustanovitev družbe ali pridobitev dovoljenja za začetek opravljanja dejavnosti vpisan minimalni kapital, katerega znesek ni manjši od 25 000 EUR.
2. Evropski parlament in Svet na predlog Komisije vsakih pet let pregleda in, če je treba, revidira v prvem odstavku v evrih izražene zneske, ob upoštevanju gospodarskih in denarnih gibanj v Uniji in trendov, ki dajejo možnost izbire oblike družb iz Priloge I samo velikim in srednjim družbam.
2. Evropski parlament in Svet skladno s členom 50(1) in (2)(g) Pogodbe o delovanju Evropske unije (PDEU) na predlog Komisije vsakih pet let pregledata in, če je treba, revidirata v prvem odstavku v evrih izražene zneske, ob upoštevanju gospodarskih in denarnih gibanj v Uniji in trendov, ki dajejo možnost izbire oblike družb iz Priloge I samo velikim in srednjim družbam.
Obrazložitev
Predlog Komisije v uvodni izjavi 14 določa, da je treba, upoštevajoč sodbo Sodišča v zadevi C-133/06
Sodba Sodišča z dne 6. maja 2008 v zadevi C-133/06 Parlament proti Svetu [2008], ZOdl. I-3189. , ta člen na novo napisati zato, da se umakne obstoječa sekundarna pravna podlaga in da se pristojnost pregleda in po potrebi revizije zneska iz člena 1 podeli obema institucijama, Evropskemu parlamentu in Svetu. V priloženem mnenju posvetovalne delovne skupine je priporočilo, da se obstoječa sekundarna pravna podlaga nadomesti z rednim zakonodajnim postopkom. Predlagani predlog spremembe gre v to smer.
PRILOGA: MNENJE POSVETOVALNE SKUPINE PRAVNIH SLUŽB EVROPSKEGA PARLAMENTA, SVETA IN KOMISIJE
posvetovalna skupina
pravnih služb
Bruselj, 5. julij 2011
MNENJE
V VEDNOST EVROPSKEMU PARLAMENTU
SVETU
KOMISIJI
Predlog direktive Evropskega parlamenta in Sveta o uskladitvi zaščitnih ukrepov za varovanje interesov družbenikov in tretjih oseb, ki jih države članice zahtevajo od gospodarskih družb v pomenu drugega odstavka člena 54 Pogodbe o delovanju Evropske unije, glede ustanavljanja delniških družb ter ohranjanja in spreminjanja njihovega kapitala, zato da se oblikujejo zaščitni ukrepi z enakim učinkom v vsej Skupnosti
KOM(2011) 29 končno z dne 1. februarja 2011 – 2011/0011 (COD)
Posvetovalna skupina, sestavljena iz predstavnikov pravnih služb Evropskega parlamenta, Sveta in Komisije, se je ob upoštevanju Medinstitucionalnega sporazuma z dne 28. novembra 2001 o bolj sistematičnem ponovnem sprejemu pravnih aktov in zlasti odstavka 9 sestala 11. februarja, 17. marca in 18. maja 2011, da bi med drugim preučila omenjeni predlog Komisije.
Na teh srečanjih
Posvetovalna skupina je imela na voljo angleško, francosko in nemško jezikovno različico predloga, svoje delo pa je opravila na osnovi angleške različice, saj je bila to izvirna jezikovna različica obravnavanega besedila. je posvetovalna skupina po pregledu predloga soglasno ugotovila, da bi za pravilen prikaz vsebinske spremembe, ki jo predlaga Komisija (ta obsega predlagano nadomestilo sekundarne pravne podlage z rednim zakonodajnim postopkom), v osnutku preoblikovanega besedila, v členu 6(2), namesto besed „Evropski parlament in Svet na predlog Komisije“ bilo primerno uporabiti naslednje besedilo: „Evropski parlament in Svet po rednem zakonodajnem postopku in po posvetovanju z Ekonomsko-socialnim odborom“.
Glede načina, kako označiti vsebinske spremembe v osnutku preoblikovanega besedila, so vse tri pravne službe mnenja, da bi bilo treba spremembo v členu 6(2), kot jo predlaga Komisija, označiti tako, da se besede „Svet na predlog Komisije“ (ki se pojavijo v obstoječem besedilu člena 6(3) Direktive št. 77/91/EGS) prečrta z dvojno črto in označi s sivo osenčeno pisavo, novo besedilo „Evropski parlament in Svet po rednem zakonodajnem postopku in po posvetovanju z Ekonomsko-socialnim odborom“ pa označi s sivo osenčeno pisavo.
Pravna služba Sveta pa meni, da bi bilo treba s sivo osenčeno pisavo označiti tudi preostalo nespremenjeno besedilo v členu 6(2) predloga, saj sta vsebina ukrepov, ki bodo sprejeti skladno z omenjenimi določbami, in predvideni postopek za njihovo sprejetje neločljivo povezana. Politična izbira zakonodajalca torej v tem primeru ne more biti omejena le na postopkovni vidik omenjene določbe, temveč mora obsegati tudi vsebino teh ukrepov.
Ob upoštevanju zgornjega odklonilnega mnenja Sveta je posvetovalna skupina po preučitvi predloga sklenila, da ta ne vsebuje vsebinskih sprememb, razen tistih, ki so kot takšne opredeljene v samem predlogu ali v tem mnenju. Posvetovalna skupina je v zvezi s kodifikacijo nespremenjenih določb iz predhodnega akta z navedenimi vsebinskimi spremembami tudi sklenila, da predlog vsebuje zgolj kodifikacijo obstoječih besedil brez vsebinskih sprememb.
C. PENNERA H. PRAVNA MERILA L. ROMERO REQUENA
Pravni svetovalec Pravni svetovalec Direktor
POSTOPEK
Naslov
Uskladitev zaščitnih ukrepov, ki se zahtevajo od gospodarskih družb v pomenu drugega odstavka člena 54 Pogodbe o delovanju Evropske unije (prenovitev)
Referenčni dokumenti
KOM(2011)0029 – C7-0037/2011 – 2011/0011(COD)
Datum predložitve EP
1.2.2011
Pristojni odbor
Datum razglasitve na zasedanju
JURI
14.2.2011
Poročevalec/-ka
Datum imenovanja
Klaus-Heiner Lehne
28.2.2011
Obravnava v odboru
11.4.2011
Datum sprejetja
11.10.2011
Izid končnega glasovanja
+:
–:
0:
24
0
0
Poslanci, navzoči pri končnem glasovanju
Raffaele Baldassarre, Luigi Berlinguer, Sebastian Valentin Bodu, Françoise Castex, Christian Engström, Marielle Gallo, Lidia Joanna Geringer de Oedenberg, Sajjad Karim, Klaus-Heiner Lehne, Antonio Masip Hidalgo, Jiří Maštálka, Alajos Mészáros, Bernhard Rapkay, Evelyn Regner, Francesco Enrico Speroni, Dimiter Stojanov (Dimitar Stoyanov), Diana Wallis, Rainer Wieland, Cecilia Wikström, Tadeusz Zwiefka
Namestniki, navzoči pri končnem glasovanju
Kurt Lechner, Eva Lichtenberger, Toine Manders
Namestniki (člen 187(2)), navzoči pri končnem glasovanju
Giuseppe Gargani
Datum predložitve
13.10.2011
