Politična skupina v Evropskem parlamentu - kaj je to?
Institucije
2006-04-06 - 16:56
Kaj in "kdo" so politične skupine EP
Je izraz politična skupina zavajajoč? Želite enkrat za vselej priti zadevi do dna? Zdaj imate priložnost. Do konca aprila bomo objavili serijo člankov o sedmih političnih skupinah Evropskega parlamenta, njihovi zgodovini, voditeljih in programih. Začenjamo s splošno predstavitvijo skupin in njihove vloge znotraj EU.
Sistem političnih skupin Evropskega parlamenta je poseben in zelo svojevrsten. Evropski poslanci, ki prihajajo iz različnih političnih strank iz vse Evrope, se ne združujejo glede na državo, iz katere so, ampak v nadnacionalne skupine, v katerih zastopajo skupne interese. V največja skupini, skupini Evropske ljudske stranke in Evropskih demokratov (EPP-ED), je tako 264 poslancev iz vseh 25 držav članic.
V Evropskem parlamentu je trenutno sedem političnih skupin in 43 samostojnih poslancev. Pogoj za ustanovitev politične skupine je, da je v njej vsaj 19 poslancev iz najmanj petih držav.
Središče parlamentarne moči
Politične skupine so motor Evropskega parlamenta: odločajo, katere zadeve bodo na dnevnem redu plenarnega zasedanja, lahko vlagajo dopolnila k poročilom, o katerih se glasuje in pred zasedanji oblikujejo stališča o posameznih temah. Vendar poslanci niso zavezani k tem stališčem in lahko glasujejo po svoji vesti.
Pomembno vlogo imajo "koordinatorji skupin", ki so odgovorni za spremljanje posameznih področij in usklajeno glasovanje v parlamentarnih odborih. Vsaka politična skupina imenuje svojega predsednika ali so-predsedujoča poslanca. Vpliv skupin se kaže tako, da predlagajo kandidate za odgovorne položaje znotraj parlamenta: predsednika, podpredsednike, predsednike odborov in kvestorje.
V naslednjih tednih bomo podrobneje predstavili vsako od političnih skupin, informacije o njih pa so na voljo tudi na spletni strani. Članki o skupinah bodo objavljeni po naslednjem vrstnem redu:
17. februar: Skupina Evropske ljudske stranke in Evropskih demokratov
24. februar: Skupina socialdemokratov v Evropskem parlamentu
3. marec: Skupina zavezništva liberalcev in demokratov za Evropo
10. marec: Skupina Zelenih/Evropske svobodne zveze
24. marec: Konfederalna skupina Evropske združene levice – Zelene nordijske levice
31. marec: Skupina neodvisnosti/demokracije
21. april: Skupina združenje za Evropo narodov
20060210STO05137 Spletne strani političnih skupin EP
SL
1
PHOTO
20060210PHT05139.jpg
SL
2
LINK
/groups/default_sl.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
