P6_TA-PROV(2006)0530
Imenovanje člana Komisije iz Romunije
B6-0645/2006
Sklep Evropskega parlamenta o potrditvi imenovanja novega člana Komisije iz Romunije Leonarda ORBANA
Evropski parlament
, -
ob upoštevanju Akta o pogojih pristopa Romunije, zlasti člena 45 Akta,
-
ob upoštevanju kandidature, ki jo je država pristopnica posredovala za imenovanje Leonarda ORBANA kot člana Komisije,
-
ob upoštevanju predstavitve kandidata z dne 27. novembra 2006,
-
ob upoštevanju namere Sveta, da v medsebojnem soglasju s predsednikom Komisije z dnevom pristopa 1. januarjem 2007 imenuje novega člana Komisije, kakor je to navedeno v pismu, ki ga je Svet dne 31. oktobra 2006 naslovil na predsednika Evropskega parlamenta,
–
ob upoštevanju Protokola o širitvi Evropske unije, priloženega Pogodbi o EU, in pogodb o ustanovitvi Evropskih skupnosti, zlasti člena 4(4) Protokola,
-
ob upoštevanju člena 99 svojega Poslovnika,
A.
glede na določila tretjega pododstavka drugega odstavka člena 214 Pogodbe o ustanovitvi Evropske skupnosti,
B.
glede na ugotovitve s predstavitve predlaganega komisarja iz Republike Romunije, ki jih je povzel in ocenil v pismu, katerega je predsednik pristojnega parlamentarnega odbora skupaj s priporočilom za Konferenco predsednikov naslovil na predsednika Evropskega parlamenta,
C.
glede na nujno potrebo po tem, da se v okviru evropskega ustavnega procesa uporabi postopek iz odstavka 2 in 3 člena 4 zgoraj navedenega protokola o širitvi v zvezi s sestavo nove Komisije po novembru 2009;
1.
potrdi imenovanje novega člana Komisije Leonarda ORBANA za preostanek mandata do dne 31. oktobra 2009;
2.
naroči svojemu predsedniku, naj to priporočilo posreduje Svetu, Komisiji in vladam držav članic.
