2.2.2005
PREDLOG RESOLUCIJE
v skladu s členom 113 Poslovnika,
ki ga vlaga Cristiana Muscardini
o opredelitvi kaznivega dejanja terorizma in o usklajevanju postopkov za njegovo kaznovanje
Predlog resolucije Evropskega parlamenta o opredelitvi kaznivega dejanja terorizma in o usklajevanju postopkov za njegovo kaznovanje
Evropski parlament ,
–
ob upoštevanju člena 113 svojega Poslovnika,
A.
ker je boj proti terorizmu in organiziranemu kriminalu eden izmed skupnih ciljev Evropske unije,
B.
ker je bil uveden evropski priporni nalog za uspešnejši boj in kaznovanje določenih kaznivih dejanj,
C.
ker v nekaterih državah članicah Evropske unije živijo aktivisti terorističnih organizacij, ki so v preteklosti že delovale in bi lahko vzpostavile sinergijo z novimi terorističnimi organizacijami,
D.
ker nekatere evropske države odrekajo ali odlašajo z izročitvijo zgoraj omenjenih teroristov izvorni državi in v nekaterih primerih dovolijo pobeg, kljub pravnomočnim razsodbam,
E.
ker je usklajevanje na področju kazenskega prava za teroristične zločine neodložljivo in nujno potrebno za pospeševanje sodelovanja med policijskimi organi držav članic in za večjo uspešnost Europola,
1.
poziva Komisijo in Svet, naj ocenita potrebo po usklajevanju kazenskega prava držav članic, da bi s pravne plati opredelili kaznivo dejanje terorizma in postopkovna pravila za boj proti terorizmu.
