Kjer je dim... tam je tudi prepoved
Javno zdravje
2006-05-23 - 15:40
Pasivno kajenja zahteva na leto 79 tisoč žrtev
Prepoved kajenja v gostinskih lokalih na Irskem, Malti, Švedskem in v Italiji je za obiskovalce nekadilce vdih svežega zraka. Irska je bila prva med državami EU, ki je uvedla splošno prepoved kajenja v vseh zaprtih delovnih prostorih. Druge so ji sledile leta 2005, ostale pa se pripravljajo, da se jim pridružijo. Glavni namen zakona je varovanje tretjih oseb - pasivnih kadilcev - predvsem zaposlenih, pred škodljivimi vplivi tobačnega dima.
Poročilo z naslovom "Dvigovanje dimne zavese - 10 razlogov za Evropo brez tobačnega dima" ugotavlja, da v EU zaradi pasivnega kajenja letno umre več kot 79 tisoč ljudi. Gre za prvi poskus izračuna števila žrtev, ki jih povzroči pasivno kajenje, poročilo pa prinaša tudi predloge ukrepanja, ki so izvedljivi in imajo podporo javnosti. Poziva k sprejetju zakonodaje, ki bi prepovedala kajenje v vseh zaprtih javnih prostorih in na delovnih mestih, tudi v barih in restavracijah.
Dokument je pripravilo združenje Smoke free Partnership , ki združuje več vseevropskih in nacionalnih organizacij za raziskavo raka ter bolezni srca in ožilja, v Evropskem parlamentu pa sta ga predstavila poslanka britanskih liberalnih demokratov Liz Lyne in Adamos Adamou, ciprski poslanec Napredne stranke delovnih ljudi. "Osnovni namen poročila in njegove predstavitve je spodbuda za oblikovanje priporočil o nekadilski zakonodaji," je pojasnil poslanec Adamou.
Ocene kažejo, da v Evropi pasivno kajenje v gospodinjstvih vsako leto zahteva 72 tisoč žrtev, pasivno kajenje na delovnih mestih pa je vzrok za še dodatnih 7000 smrtnih primerov. Še posebej so ogroženi zaposleni v restavracijah, gostilnah, barih, pubih in nočnih klubih. Na leto jih povprečno umre 325 ali eden vsak dan šestdnevnega delovnega tedna.
Profesor John Britton z Univerze v Nottinghamu, predstavnik združenja, je bil zelo kritičen do odnosa, ki ga ima tobačna industrija do zakajenih delovnih mest: "Prezračevanje ni učinkovito, prav tako nene prostovoljni ukrepi. Edina rešitev je popolna prepoved kajenja in uspehi so dokaz, da so enostavne rešitve najbolj učinkovite."
Nevarnost "postranskega dima"
Tobak je največji vir snovi, ki onesnažujejo zrak v zakajenih prostorih. Okoli 85 odstotkov dima v teh prostorih je takoimenovani "postranski dim", tisti, ki se kadi iz cigarete med posameznimi vdihi kadilca. Vse kaže, da je še bolj strupen od dima, ki ga v svoja pljuča potegne kadilec, saj prižgana cigareta, ki jo kadilec drži v roki ali je odložena na pepelniku, tli pri nižji temperaturi in tako v dimu sprošča v okolje drugačno razmerje kemikalij z večjo količino strupenih snovi.
Profesor Konrad Jamrozik z Univerze v Queenslandu je dejal, da so "ocene smrtnosti zaradi pasivnega kajenja zelo skromne. Zajemajo smrti zaradi bolezni srca in ožilja, srčnih infarktov, raka na pljučih in nekaterih bolezni dihal, ne zajemajo pa smrti otrok zaradi omenjenih bolezni in smrti odraslih zaradi drugih bolezni, povezanih s kajenjem, na primer pljučnice."
Parlamentarci so prepričani, da ima vsakdo pravico do dihanja čistega zraka zato se zavzemajo za stroge ukrepe, kot sta prepoved kajenja na delovnem mestu in prepoved prodaje cigaret v avtomatih. Svojo pozornost so usmerili na spodbujanje zavesti javnosti in zahtevajo, da pravila o omejevanju oglaševanja tobačnih izdelkov veljajo za vse medije, ne samo za televizijo.
20060515STO08171 Poročilo o konvenciji Svetovne zdravstvene organizacije o omejevanju porabe tobačnih izdelkov Evropska direktiva o oglaševanju in sponzorstvu tobačnih izdelkov Evropska direktiva o proizvodnji in prodaji tobačnih izdelkov Prvo poročilo o uporabi Direktive o tobačnih izdelkih Resolucija EP o preprečevanju kajenja in omejevanju porabe tobačnih izdelkov HELP - za življenje brez tobaka Dvigovanje dimne zavese - 10 razlogov za Evropo brez tobačnega dima
SL
1
PHOTO
20060512PHT08059.jpg
SL
3
LINK
http://eur-lex.europa.eu/LexUriServ/LexUriServ.do?uri=CELEX:32003L0033:SL:HTML
SL
4
LINK
http://europa.eu.int/eur-lex/pri/en/oj/dat/2001/l_194/l_19420010718en00260034.pdf
SL
5
LINK
http://ec.europa.eu/comm/health/ph_determinants/life_style/Tobacco/Documents/com_2005_339_sl.pdf
SL
7
LINK
http://sl.help-eu.com/pages/index-19.html
SL
8
LINK
http://www.ersnet.org/ers/show/default.aspx?id_attach=13509
-//EP//TEXT REPORT A5-2004-0226 0 NOT XML V0//SL
-//EP//TEXT TA P5-TA-2002-0559 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
