USTNO VPRAŠANJE H-0319/09
v času vprašanj, na delnem zasedanju oktobra 2009
v skladu s členom 116 Poslovnika
predložil
Nikolaos Chountis
za Svet
Zadeva: Turško nadlegovanje zračnih plovil Evropske agencije za upravljanje in operativno sodelovanje na zunanjih mejah držav članic (Frontex)
Od maja 2009 do danes je bilo ugotovljenih šest primerov turškega nadlegovanja z letali ali radijskimi sporočili, uperjenih proti zračnim plovilom Evropske agencije za upravljanje in operativno sodelovanje na zunanjih mejah držav članic. (Frontex). Zadnji tak dogodek je bil 8. septembra 2009, ko je Frontexov helikopter z dvema letonskima pilotoma letel z otoka Kos na otok Samos. Med poletom nad otokom Pharmakonisi so ga s turškega radarja v Datçi radijsko nadlegovali z zahtevo, naj se umakne z območja in predloži načrt leta.
Ali je bil Svet obveščen o tem dogodku? Kaj meni o tem? Kakšne ukrepe proti Turčiji bo sprejel?
