Povzetek sredinih predstavitev: Andor, Barnier, Geoghegan-Quinn, Potočnik
Predstavitve
Institucije
2010-01-18 - 12:20
Andor, Barnier, Geoghegan-Quinn, Potočnik Tretji dan predstavitev so na vprašanja poslancev Evropskega parlamenta o prednostnih nalogah odgovarjali kandidati za komisarje za zaposlovanje, notranji trg, raziskave in okolje. László Andor je kot svojo prednostno nalogo označil preprečevanje izgub delovnih mest v času krize, Michel Barnier pa je pozval k pametni in učinkoviti regulaciji evropskega finančnega sektorja.
Máire Geoghegan-Quinn je poudarila vlogo inovacij v politiki EU, Janez Potocnik pa se je osredotočil na izvajanje okoljske zakonodaje.
Andor: „Izogniti se želim novim izgubam delovnih mest v EU”
Kriza, ki jo doživljamo, je najbolj resna gospodarska kriza po veliki depresiji. Prizadeti so bili najbolj ranljivi . „ Izogniti se želim novim izgubam delovnih mest v EU,” je dejal László Andor, madžarski kandidat za komisarja za zaposlovanje in socialne zadeve.
Med svojimi prednostnimi nalogami je naštel evropsko strategijo 2020 (postlizbonski program), staranje prebivalstva, boj proti revščini, direktivo o delovnem času in prenovo strukturnih skladov, s katero bi poenostavili upravljanje.
Na vprašanja o svojem nasprotovanju Maastrichtski pogodbi in zvezi Nato je Andor dejal, da so te izjave precej pretirane in da vseh vprašanj ni mogoče obravnavati v tako kratkem času.
Barnier: „Notranju trg so državljani in podjetja”
Zagon notranjega trga in boljša regulacija finančnih storitev so bile glavne točke, ki jih je izpostavil Michel Barnier, francoski kandidat za komisarja za notranji trg in storitve. Poslanci iz odborov za industrijo in ekonomske zadeve so ga spraševali o socialni razsežnosti enotnega trga in njegovih zamislih za ureditev evropskega finančnega trga na dolgi rok.
Barnier je v svoji uvodni predstavitvi poudaril, da namerava povrniti zaupanje državljanov v evropski projekt, in sicer namerava poskrbeti, da bodo bistvo notranjega trga ljudje, ki se z njim srečujejo vsak dan: državljani, potrošniki in podjetja.
Glede ureditve finančnih storitev je dejal, da se moramo iz krize nekaj naučiti in da je za evropski finančni sektor koristna pametna in učinkovita regulacija. Na izražene dvome o njegovi nepristranskosti na tem področju je dejal: „Nobenih ukazov ne bom sprejemal iz Pariza ali Londona ali od koderkoli drugje”.
Geoghegan-Quinn: inovacije zadevajo vsa področja politike EU
Evropska unija mora postati resnična unija inovacij, je dejala irska kandidatka za komisarko za raziskave, inovacije in znanost Máire Geoghegan-Quinn. Poudarila je, da bo njena naloga postaviti raziskave, inovacije in znanost v jedro politik Evropske unije. Kot tri prednostne naloge za svoj mandat je omenila dokončanje Evropskega raziskovalnega prostora, reševanje perečih vprašanj, kot so podnebne spremembe, in oblikovanje kulture raziskav in inovacij.
Glede financiranja je nekdanja članica Evropskega računskega sodišča dejala, da „so raziskave, ne glede na to kakšne so, lahko vedno koristne in se lahko vedno uporabijo” ter da bo sedmi okvirni raziskovalni program podpiral vse vrste raziskav. Ena izmed njenih prednostnih nalog bo tudi poenostavitev birokratskih postopkov za zasebna podjetja, ki želijo sodelovati v tem programu.
„„Ustvariti moramo ozračje, ki bo spodbujalo raziskovalce, da se pridružijo sistemu, da v njem ostanejo, in da imajo možnost delovanja v 27 državah članicah,” je dejala.
Potočnik: „Z naložbami v okolje bomo poskrbeli za delovna mesta“
Učinkovitost virov, biotska raznovrstnost ter uspešno uvajanje in izvajanje obstoječe okoljske zakonodaje so osrednja vprašanja za Slovenca Janeza Potočnika, kandidata za komisarja za okolje. Evropski poslanci so ga spraševali o vodni politiki, izvajanju uredbe REACH, nanotehnologiji, direktivi o tleh in programu Natura 2000.
V uvodnem govoru je Potočnik povedal, da želi okolje uvrstiti „visoko na seznam političnih nalog“ in zagotoviti, „da se bo gospodarstvo razvijalo z roko v roki z njim“. Menil je še, da je potreben holističen pristop, saj se mnoga področja prekrivajo.
Izvajanje obstoječe zakonodaje je za Potočnika prav tako pomembno, saj „je treba v celoti spoštovati, kar je bilo sprejeto“.
20100108STO66997 Sporočila za javnost Spletne strani predstavitev Europarltv Flickr
SL
1
EUROPARL-TV
http://europarltv.europa.eu/swf/EmbedPlayer.swf?vid=de9908c9-b566-4492-8c92-3228db3b4e56&cid=0c8dedcf-1098-46c9-9b85-6f2b0f0b120d&lang=sk&bitrate=512&loop=off&autoplay=off&startVolume=medium&showTitle=on&showBottom=on
SL
2
LINK
/hearings//press_service/default.htm;jsessionid=9FA50ADAD9BAA4E79233CD61C5486FB3?language=SL
SL
3
LINK
/hearings/default.htm?language=SL
SL
4
LINK
http://www.europarltv.europa.eu/ParliamentLive.aspx
SL
5
LINK
http://www.flickr.com/photos/european_parliament/sets/72157623020237893/show/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
