Pred potovanjem je dobro poznati svoje pravice
Promet
2010-07-12 - 16:59
Je karta veljavna? Potniki so upravičeni do povrnitve stroškov vozovnice v primeru daljših zamud. ©BELGA_NOVOSTI_Oleg Makarov Pravice potnikov na vlakih in letalih zelo podobne Na avtobusih in ladjah bodo strožja pravila v veljavi z letom 2012 Bližajo se poletne počitnice in marsikdo se bo na lepše odpravil z javnimi prevoznimi sredstvi. Seveda so vedno možni zapleti, zaradi česar je Evropska komisija pripravila priročnik o pravicah, ki jih v Evropski uniji uživajo potniki na letalih in vlakih. Evropski parlament pa je na julijskem plenarnem zasedanju tistim, ki potujejo z avtobusi in ladjami, dal več pravic v primeru zamud in ostalih nevšečnosti.
Z ladjo, avtobusom ...
Poslanci so se tako odločili, da bodo z letom 2012 potniki na ladjah in trajektih imeli pravico do povrnitve stroškov vozovnice ali prevoza v drugo pristanišče, če bo zamuda večja od ure in pol ali če bo vožnja odpovedana.
V primeru znatnih zamud (npr. ene ure za potovanje, ki traja štiri ure) bodo potniki upravičeni še do dodatne odškodnine v višini 25 odstotkov cene vozovnice, za daljše zamude pa tudi do odškodnine v višini 50 odstotkov. V kolikor bo moral potnik noč preživeti na kopnem, bodo morale ladijske družbe kriti stroške prenočitve in prehrane.
Podobne pravice bodo imeli tudi avtobusni potniki, pri čemer velja opozoriti, da pogajanja o teh pravicah še potekajo, poleg Parlamenta jih morajo namreč potrditi še države EU.
... ali letalom
Tudi letalski potniki so razmeroma dobro zavarovani. Če je let prepoln, odpovedan ali zamuja več kot pet ur, morate zahtevati povrnitev stroškov potovanja ali preusmeritev na drugo letališče. V primeru, da se ne morete vkrcati, ste upravičeni do dodatne odškodnine v višini od 125 do 600 evrov.
Letalska družba mora pri tem glede na okoliščine poskrbeti za hrano, komunikacijska sredstva in v nekaterih primerih tudi za hotel. Če vam izgubijo ali poškodujejo prtljago, si lahko obetate do 1200 evrov odškodnine.
Preden kupite letalsko vozovnico je dobro tudi preveriti, ali ni letalska družba na črnem seznamu EU, kamor oblasti uvrščajo tiste družbe, ki letijo z nevarnimi letali. Dobro je tudi vedeti, da mora biti cena letalske vozovnice vključno z vsemi taksami vidna takoj na začetku postopka rezervacije.
Na vlakih podobne pravice
V kolikor vozovnice za vlak niste mogli kupiti na spletu ali na železniški postaji, jo lahko dobite na vlaku. Če ima ta več kot uro zamude, ste upravičeni do povrnitve stroškov vozovnice, preusmeritve in dodatne odškodnine.
Zgodi se, da se prtljaga na vlaku poškoduje, čeprav niste nič krivi. V tem primeru lahko pričakujete odškodnino do 1300 evrov za posamezen kos. Če se zgodi nesreča, ste vi in vaša družina upravičeni do odškodnine.
Pa srečno pot.
20100709STO78531 Pravice potnikov: poslanci zahtevajo strožja pravila Kakšne so vaše potniške pravice? (Evropska komisija) Črna lista letalskih prevoznikov
SL
1
PHOTO
20100702PHT77590.jpg
SL
3
LINK
http://ec.europa.eu/transport/publications/doc/apr_leaflet_sl.pdf
SL
4
LINK
http://ec.europa.eu/transport/air-ban/doc/list_en.pdf
-//EP//TEXT IM-PRESS 20100625FCS76850 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
