USTNO VPRAŠANJE H-0040/10
v času vprašanj, na delnem zasedanju februarja 2010
v skladu s členom 116 Poslovnika
predložil
Pat the Cope Gallagher
za Komisijo
Zadeva: Pomoč v hrani - predelani ribji izdelki v pločevinkah
Predelani ribji izdelki v pločevinkah so bogati z beljakovinami in imajo dolg rok uporabnosti. Takšne izdelke je mogoče dobaviti v kratkem času in so že bili učinkovito uporabljeni v podobnih kriznih razmerah s pomanjkanjem hrane, kot vladajo po potresu na Haitiju.
Ali Komisija vključuje predelane ribje izdelke v pločevinkah kot pomoč v hrani v kriznih razmerah? Če jih ne, ali bi Komisija preučila možnost vključitve predelanih ribjih izdelkov v pločevinkah kot del nujne pomoči EU ljudem na Haitiju?
