A7-0013/2011
1.2.2011
***
PRIPOROČILO
o osnutku sklepa Sveta o sklenitvi Protokola med Evropsko unijo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko skupnostjo in Švicarsko konfederacijo o merilih in mehanizmih za določitev države, odgovorne za obravnavo prošnje za azil, vložene v državi članici ali v Švici
((06242/2010 – C7‑0140/2010 – 2006/0252(NLE))
Odbor za državljanske svoboščine, pravosodje in notranje zadeve
Poročevalka: Monika Hohlmeier
PE 452.676v03-00
Oznake postopkov
* Postopek posvetovanja
*** Postopek odobritve
***I Redni zakonodajni postopek (prva obravnava)
***II Redni zakonodajni postopek (druga obravnava)
***III Redni zakonodajni postopek (tretja obravnava)
(Vrsta postopka je odvisna od pravne podlage, ki je predlagana v osnutku akta.)
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
IZID KONČNEGA GLASOVANJA V ODBORU.....................................................................8
OSNUTEK ZAKONODAJNE RESOLUCIJE EVROPSKEGA PARLAMENTA
o osnutku sklepa Sveta o sklenitvi Protokola med Evropsko unijo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko skupnostjo in Švicarsko konfederacijo o merilih in mehanizmih za določitev države, odgovorne za obravnavo prošnje za azil, vložene v državi članici ali v Švici
(06242/2010 – C7‑0140/2010 – 2006/0252(NLE) )
(Odobritev)
Evropski parlament,
– ob upoštevanju osnutka sklepa Sveta (06242/2010),
– ob upoštevanju osnutka protokola med Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko skupnostjo in Švicarsko konfederacijo o merilih in mehanizmih za določitev države, odgovorne za obravnavo prošnje za azil, vložene v državi članici ali v Švici (16470/06),
– ob upoštevanju zahteve za odobritev, ki jo je Svet vložil v skladu s členom 78(2)(e) in členom 218(6), drugi pododstavek, točka (a), Pogodbe o delovanju Evropske unije ( C7–0140/2010 ),
– ob upoštevanju svojega mnenja z dne 8. julija 2008
UL C 294E, 3.12.2009, str.100. o predlogu Komisije ( KOM(2006)0754 ),
– ob upoštevanju člena 81 in člena 90(8) svojega poslovnika,
– ob upoštevanju priporočila Odbora za državljanske svoboščine, pravosodje in notranje zadeve ( A7–0013/2011 ),
1. odobri sklenitev protokola;
2. naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic, Švice in Kneževine Lihtenštajn.
OBRAZLOŽITEV
Sporazum s Švicarsko konfederacijo o merilih in mehanizmih za določitev države, odgovorne za obravnavo prošnje za azil, vložene v državi članici ali v Švici („dublinski sporazum s Švico“), ki je bil sklenjen 26. oktobra 2004, določa, da je pridružitev Lihtenštajna k dublinskemu pravnemu redu možna s sklenitvijo protokola. Za pretok oseb med Švico in Lihtenštajnom že desetletja velja politika odprtih meja.
Leta 2001 je Lihtenštajn izrazil zanimanje, da bi se pridružil Švici kot pogodbenica k dublinskemu sporazumu. Vendar pa v pogajanja s Švico ni bil vključen, ker ni bilo sklenjenega sporazuma o obdavčitvi prihrankov med Evropsko skupnostjo in Lihtenštajnom.
V vmesnem času je bil potem ta sporazum med Evropsko skupnostjo in Lihtenštajnom sprejet in je že začel veljati. Lihtenštajn je 10. junija 2005 potrdil svojo željo po pridružitvi k dublinskemu pravnemu redu.
Svet je 27. februarja 2006 pooblastil Komisijo za začetek pogajanj z Lihtenštajnom in Švico. Pogajanja so bila zaključena 21. junija 2006 in osnutek protokola o pristopu Lihtenštajna k dublinskemu sporazumu s Švico je bil parafiran.
Posvetovanja v Evropskem parlamentu
Pravna podlaga predloga Evropske komisije z dne 4. decembra 2006 za protokol o pridružitvi Lihtenštajna je bil prvi pododstavek člena 300(3) Pogodbe o ustanovitvi Evropske skupnosti, ki je predvideval posvetovanje z Evropskim parlamentom.
Evropski parlament je v svojem mnenju z dne 8. julija 2008 o predlogu Komisije podal zahtevek za spremembo pravne podlage za sklep Sveta. Zastopal je stališče, da mora sklep Sveta temeljiti na drugem pododstavku člena 300(3), ki določa privolitev Parlamenta (in ne posvetovanje z njim).
Ne glede na to, da je Svet 28. februarja 2008 s pridržkom podpisal protokol, ta sprva zaradi različnih mnenj v zvezi s pravnimi podlagami ni bil sklenjen.
Z začetkom veljavnosti Lizbonske pogodbe dne 1. decembra 2009 je Evropsko skupnost nadomestila Evropska unija, poleg tega pa je to prineslo tudi spremembe v postopku za sklenitev pridružitvenega sporazuma.
V skladu s točko (a) drugega pododstavka člena 218(6) Pogodbe o delovanju Evropske unije je sedaj za sklenitev pridružitvenega sporazuma vedno potrebna odobritev Evropskega parlamenta. V smislu te določbe Evropski parlament ponovno obravnava predlog za sklep Sveta o sklenitvi protokola o pristopu Lihtenštajna k dublinskemu sporazumu s Švico.
Mnenje poročevalke
Poročevalka pozdravlja ponovno obravnavo osnutka za sklep Sveta s strani Evropskega parlamenta in s tem nadaljevanje pogajanj za pridružitev Lihtenštajna k dublinskemu sporazumu s Švico. Kot je Parlament zahteval že v prvi obravnavi, je za sklenitev tega protokola z Lihtenštajnom potrebna odobritev Evropskega parlamenta.
Poročevalka sklenitev protokola podpira. Ker so bila pogajanja z Lihtenštajnom uspešno zaključena in je pravna podlaga zdaj spremenjena, poročevalka priporoča, da se osnutek sklepa odobri.
IZID KONČNEGA GLASOVANJA V ODBORU
Datum sprejetja
26.1.2011
Izid končnega glasovanja
+:
–:
0:
42
4
3
Poslanci, navzoči pri končnem glasovanju
Sonia Alfano, Roberta Angelilli, Rita Borsellino, Emine Bozkurt, Simon Busuttil, Philip Claeys, Carlos Coelho, Agustín Díaz de Mera García Consuegra, Cornelia Ernst, Tanja Fajon, Kinga Göncz, Nathalie Griesbeck, Sylvie Guillaume, Ágnes Hankiss, Anna Hedh, Salvatore Iacolino, Sophia in ‘t Veld, Teresa Jiménez-Becerril Barrio, Timothy Kirkhope, Juan Fernando López Aguilar, Clemente Mastella, Véronique Mathieu, Louis Michel, Claude Moraes, Antigoni Papadopulu (Antigoni Papadopoulou), Georgios Papanikolau (Georgios Papanikolaou), Carmen Romero López, Judith Sargentini, Birgit Sippel, Csaba Sógor, Renate Sommer, Rui Tavares, Wim van de Camp, Daniël van der Stoep, Axel Voss, Renate Weber, Tatjana Ždanoka
Namestniki, navzoči pri končnem glasovanju
Edit Bauer, Ioan Enciu, Monika Hohlmeier, Stanimir Ilchev, Ádám Kósa, Wolfgang Kreissl-Dörfler, Jean Lambert, Petru Constantin Luhan, Norica Nicolai, Raül Romeva i Rueda, Ernst Strasser, Marie-Christine Vergiat
