23.9.2009 B7-0080/2009 PREDLOG RESOLUCIJE v skladu s členom 120 poslovnika
o osvoboditvi islamskih žensk v Evropi in burki
Cristiana Muscardini
PE428.684v01-00 B7‑0080/2009 Predlog resolucije Evropskega parlamenta o osvoboditvi islamskih žensk v Evropi in burki
Evropski parlament ,
– ob upoštevanju svojih prejšnjih resolucij na to temo,
– ob upoštevanju člena 120 svojega poslovnika,
A. ker je preveč islamskih žensk podrejenih svojim možem, kar je v nasprotju z načelom enakosti med spoloma, ki vlada v naših državah,
B. ker obsoja nasilna dejanja proti hčeram, v nekaterih primerih celo umor, če se družijo ali zaročijo z mladimi Evropejci (samo v Italiji je bilo storjenih 37 umorov),
C. ker so mnogi imami skrajneži, ki v svojih pridigah opravičujejo nasilje ter razglašajo obvezno popolno zakritost žensk in uporabo burke, medtem ko so v zmernih muslimanskih državah v šolah, na univerzah in delovnih mestih opustili zakrivanje z rutami,
D. ker je treba na ozemlju Unije zagotoviti priznavanje temeljnih pravic, tudi enakosti med moškimi in ženskami,
E. ker je treba za vselej sprejeti načelo o svobodi vere in izražanja, ki je vsečloveška dediščina,
F. ker je treba zagotoviti javni red in varnost,
1. poziva Komisijo, naj v skladu z načelom enakosti na ozemlju Unije predlaga prepoved zakrivanja obraza, ker je simbol podrejenosti in pokorščine ter v očitnem neskladju z zakoni, ki določajo prepoznavnost oseb.
