Nas bodo zasuli kupi smeti?
Okolje
2007-02-13 - 17:55
Vsak Evropejec letno pusti za seboj okoli pol tone odpadkov
Evropska unija na leto proizvede okoli 3,5 ton odpadkov na prebivalca. V povprečju vsak Evropejec letno za sabo pusti 528 kg komunalnih odpadkov. Ta številka, ki je pred desetimi leti znašala okoli 460 kg, v mnogih državah še zmeraj raste. Evropski poslanci bodo v ponedeljek na plenarnem zasedanju razpravljali o dveh poročilih, ki jih je odbor za okolje pripravil na temo ravnanja z odpadki.
Čeprav se 33 odstotkov komunalnih odpadkov reciklira in kompostira ter 18 odstotkov sežiga, se jih še zmeraj skoraj polovica kopiči na odlagališčih. Kako lahko preprečimo, da nas ne zasujejo tone odpadkov?
Petstopenjska hierarhija ravnanja z odpadki
Evropski parlament opredeljuje ravnanje z odpadki v petih kategorijah, od najbolj do najmanj škodljive za okolje:
preprečevanje in zmanjševanje nastajanja odpadkov;
ponovna uporaba odpadkov;
recikliranje odpadkov;
drugi postopki predelave (na primer pridobivanje energije s sežiganjem odpadkov);
varno in okolju prijazno odstranjevanje odpadkov.
Zakaj recikliramo?
Vsak od nas lahko z ločenim zbiranjem odpadkov, ki so s tem delno pripravljeni za reciklažo, pomembno vpliva k zmanjšanju onesnaževanja okolja.
Za vsako tono papirja, ki je namesto iz lesa proizveden iz starega papirja, se energetska poraba zmanjša najmanj za četrtino, onesnaženost v zraku pa za 75 odstotkov. Stopnja recikliranja se v državah članicah razteza od 28 do 53 odstotkov za papir in karton ter od 21 do 70 odstotkov za steklo. Vendar se to močno razlikuje od države do države. Nekatere države reciklirajo le 10 odstotkov odpadkov, medtem ko okolju prijazne države tudi do 65 odstotkov.
Predlogi Evropskega parlamenta
Danes bosta na dnevnem redu plenarnega zasedanja dve poročili odbora za okolje: prvo obravnava predlog direktive o odpadkih in predlaga ciljne vrednosti za količine odpadkov v Uniji do leta 2010, drugo pa je odgovor na dolgoročno strategijo Komisije o preprečevanju in recikliranju odpadkov.
Poročevalka Caroline Jackson iz Evropske ljudske stranke v poročilu o predlogu za direktivo o odpadkih predlaga, da:
naj države članice količine odpadkov v letu 2008 do leta 2012 ne povečajo
naj se spodbuja ponovna uporaba in recikliranje odpadkov in se drastično zmanjša odlaganje odpadkov
naj se ohrani sedanja petstopenjska hierarhija ravnanja z odpadki
Poročevalec Johannes Blokland iz Skupine neodvisnost/demokracija se v poročilu o recikliranju odpadkov zavzema za prepoved odlaganja vseh odpadkov od leta 2020, ki jih je možno reciklirati. Evropsko komisijo poziva, da oblikuje konkretne ukrepe za preprečevanje nastajanja in odlaganja odpadkov ter do leta 2008 predlagala seznam pokazateljev, s pomočjo katerih bodo države članice lahko spremljale in ocenjevale napredek svojih programov.
Prenos razprave si lahko v živo ogledate na naši spletni strani v ponedeljek zvečer, glasovanje pa v torek ob 13 uri.
20070209STO02961 Oglejte si prenos razprave v živo Evropska politika ravnanja z odpadki Sporočilo tiskovne službe o ravnanju z odpadki Odbor za okolje, javno zdravje in varnost hrane Analiz glasovanja
SL
1
PHOTO
20070212PHT02988.jpg
SL
2
LINK
/eplive/public/freetext_page_webstreaming/default/default_sl.htm
SL
5
LINK
/activities/expert/committees/presentation.do?committee=2353&rewritten&language=SL
-//EP//TEXT IM-PRESS 20070130BRI02590 ITEM-006-SL NOT XML V0//SL
-//EP//TEXT IM-PRESS 20061127IPR00318 0 NOT XML V0//SL
-//EP//TEXT IM-PRESS 20070208IPR02886 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
