Torek na plenarnem zasedanju: Pöttering za vrednote, reforme in dialog
Institucije
2007-02-14 - 17:52
Hans-Gert Pöttering in nekdanji predsedniki Parlamenta
Evropske vrednote, reforme in medkulturni dialog – to so prednostne naloge naslednjih dveh let in pol, ki jih je predsednik Hans Gert Pöttering predstavil v svojem včerajšnjem govoru. Med drugim se je zavzel za strpnost med državljani in jasnejše sprejemanje odločitev na evropski ravni. Države članice poziva, da si prizadevajo za skupno energijsko politiko in politiko priseljevanja. Druge teme razprav so bile pravice in položaj turških žensk ter ravnanje z odpadki.
Včerajšnjega plenarnega zasedanja so se udeležili tudi nemška zvezna kanclerka Angela Merkel, predsednik Komisije José Manuel Barroso in deset nekdanjih predsednikov Parlamenta. G. Pöttering je konec hladne vojne in zmago nad delitvijo Evrope označil za čudež svoje generacije in dejal, da moramo biti Evropejci ponosni na svojo dediščino.
Pöttering je poudaril, da evropske vrednote temeljijo na človekovem dostojanstvu. Zato je dolžnost Parlamenta, da brani človekovo dostojanstvo in človekove pravice po vsem svetu. Poudaril je tudi nagrado Sakharov, nagrado za svobodo misli, ki jo podeljuje Parlament, in odločno nasprotovanje Parlamenta do smrtne kazni.
Glede spodbujanja delovnih mest in socialne varnosti v Evropi je dejal, da Evropa potrebuje zaledje, ki ga lahko oblikuje s krepitvijo konkurenčnosti in vzdrževanjem socialnega modela.
Predsednik je svoje kolege pozval, naj si prizadevajo za oblikovanje enostavnejše in učinkovitejše zakonodaje. Pri tem si morajo zastaviti vprašanje, ali zakonodaja služi ljudem in okolju. Ponovno je zagotovil svojo zavezanost k evropski ustavi. Z veseljem pa pričakuje "Izjavo o prihodnosti Evrope", ki bo zaznamovala 50. obletnico podpisa Rimske pogodbe.
Poslance je v imenu strpnosti pozval k dialogu med kulturami in verstvi, ki so znak pristnosti Evrope.
Angela Merkel: Evropska unija mora imeti v svetu široko podobo
Predsedujoča Svetu EU, nemška zvezna kanclerka Angela Merkel, je zgodovino Evropskega parlamenta označila za zgodbo o uspehu. Poudarila je pomen in vlogo, ki jo Evropska unija mora imeti na svetovnem prizorišču. "Predstavljate si pol milijarde državljanov v Evropi, ki se sooča z vprašanji miru in varnosti, socialne zaščite in konkurenčnosti v globalnem svetu, zato je še toliko bolj pomembno, da ne pozabimo na širšo sliko - vlogo Evrope v svetu," je prepričana Merklova.
Predsednik Evropske ljudske stranke Joseph Daul se je zavzel za močno in odločno Evropsko unijo, ki je odprta v svet. Meni, da je treba prepoznati mir in blaginjo, ki jo je prinesla Evropska unija, pa čeprav si državljani, zlasti mladi, želijo več svobode, varnosti, zaščite, pobirati sadove dela, uživati skupne vrednote naše kulture.
Predsednik skupine socialdemokratov Martin Schulz je poudaril kulturno in gospodarsko sodelovanje, ki je Evropo vodilo do uspeha. Meni, da je ideja Evrope v iskanju odgovorov v medkulturnem dialogu.
Graham Watson iz skupine liberalnih demokratov je dejal, da se mora Evropska unija soočiti z novimi izzivi, to so hitro rastoče svetovno prebivalstvo in priseljevanje, energetski viri ter podnebne spremembe. Dejal je, da so se institucije EU na ta vprašanja pogosto odzvale nejasno in da mora Evropski parlament postati gonilo evropske integracije.
Evropski poslanci za zmanjšanje odpadkov
Parlament je na včerajšnjem zasedanju glasoval o dveh poročilih na temo ravnanja z odpadki. Britanska poročevalka Caroline Jackson iz skupine krščanskih demokratov je predstavila poročilo o novi direktivi, ki jo je predlagala Komisija. Sprejeto poročilo poudarja zmanjšanje odpadkov in recikliranje ter zahteva zavezujoče cilje za stabilizacijo proizvodnje odpadkov do leta 2012. Prav tako podpira pet obstoječih načel za ravnanje z odpadki: preprečevanje, ponovna uporaba, recikliranje, drugi postopki predelave in varno odstranjevanje odpadkov. Poslanci so se zavzeli za več recikliranja, saj se v EU reciklira le tretjina odpadkov.
Drugo poročilo, ki so ga včeraj sprejeli poslanci, je pripravil nizozemski poročevalec Johannes Blokland. Poročilo navaja ukrepe za industrijske in komunalne odpadke, zlasti v povezavi z odlagališči za odpadke. Zavzema se za oceno obstoječe zakonodaje o sežiganju odpadkov in kritično obravnava odlaganje odpadkov namesto reciklaže ali ponovne uporabe odpadkov.
Poslanci se zavzemajo za večje pravice žensk v Turčiji
Poslanci so včeraj sprejeli tudi poročilo o zavzemanju za pravice žensk v Turčiji. Poročilo sicer ugotavlja, da je novi kazenski zakonik iz leta 2005 pravice žensk deloma izboljšal, vendar pa so določena področja ostala nedotaknjena.
V jugovzhodnem delu Turčije se denimo rojstva deklic še zmeraj ne registrirajo, kar ima lahko kasneje v življenju resne posledice za njihov pravni status. Poleg tega je vključevanje turških žensk v politično življenje še zelo nizko, prav tako tudi stopnja zaposlenosti, ki je le 25 odstotna.
20070209STO02965 Govor predsednika Pötteringa Evropska politika ravnanja z odpadki Pravice žensk v Turčiji Prenos plenarnega zasedanja v živo
SL
1
PHOTO
20070213PHT03126.jpg
SL
5
LINK
/eplive/public/freetext_page_direct/20061020FTX11890-2101/default_sl.htm
-//EP//TEXT IM-PRESS 20070208IPR02888 0 NOT XML V0//SL
-//EP//TEXT IM-PRESS 20070208IPR02886 0 NOT XML V0//SL
-//EP//TEXT IM-PRESS 20070208IPR02887 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
