24. 2. 2012 B7-0099/2012 PREDLOG RESOLUCIJE v skladu s členom 120 poslovnika
o regulaciji področja „pametnih drog”
Sergio Paolo Francesco Silvestris
PE483.158v01-00 B7‑0099/2012 Predlog resolucije Evropskega parlamenta o regulaciji področja „pametnih drog”
Evropski parlament ,
– ob upoštevanju člena 120 svojega poslovnika,
A. ker trg pametnih drog zlasti na spletišču ponuja mamila, podobna konoplji, ki pa so dejansko proizvedena iz laboratorijskih ostankov;
B. ker je policija v različnih državah članicah večkrat odkrila trgovine, kjer so se prodajale in od koder so prihajale na trg prepovedane snovi, nevarne za človekovo zdravje;
1. poziva Komisijo, naj pregleda predpise s področja pametnih drog ter naj dovoli prodajo le tistih, ki ne škodijo človekovemu zdravju;
2. poziva Komisijo, naj uskladi policijski nadzor v različnih državah članicah, da bi se tako v trgovinah s pametnimi drogami preprečila nezakonita prodaja prepovedanih drog, ki zelo škodijo človekovemu zdravju.
