16.4.2010 B7-0237/2010 PREDLOG RESOLUCIJE v skladu s členom 120 poslovnika
o izboljšanju energetske učinkovitosti s procesiranjem na daljavo
Daciana Octavia Sârbu
PE439.758v01-00 B7‑0237/2010 Predlog resolucije Evropskega parlamenta o izboljšanju energetske učinkovitosti s procesiranjem na daljavo
Evropski parlament ,
– ob upoštevanju mnenja Odbora za okolje, javno zdravje in varnost hrane o mobilizaciji informacijskih in komunikacijskih tehnologij za pospeševanje prehoda na energetsko učinkovito gospodarstvo z nizkimi emisijami ogljika ( 2009/2228(INI) ),
– ob upoštevanju svoje zakonodajne resolucije z dne 23. aprila 2009 o predlogu Direktive Evropskega parlamenta in Sveta o energetski učinkovitosti stavb (prenovitev) ( KOM(2008)0780 – C6-0413/2008 – 2008/0223(COD) ),
– ob upoštevanju člena 120 svojega poslovnika,
A. ker razvoj procesiranja na daljavo predstavlja potencialno metodo za zmanjševanje porabe energije stavb z zmanjšanjem potreb po energiji, trenutno povezani z več procesorji,
B. ker posodobitev obsežnih daljinskih procesorjev v primerjavi s posodobitvijo na tisoče individualnih procesnih enot, povzroča bistveno manj električnih odpadkov in s tem večji prihranek virov ter zmanjšuje potrebo po dragi in energetsko intenzivni obdelavi odpadkov,
C. ker še vedno obstajajo pomisleki glede obsežnih motenj v oskrbi z energijo številnih porabnikov, če eden od terminalov izpade,
1. poziva Komisijo, naj aktivno podpre razvoj procesiranja na daljavo in prizadevanja za reševanje morebitnih težav, povezanih z izpadi delovanja;
2. poziva države članice, naj preučijo priprave za obsežno izvajanje procesiranja na daljavo, zlasti v velikih stavbah z veliko porabo energije.
