A7-0172/2010
2.6.2010
***
PRIPOROČILO
o osnutku sklepa Sveta o sklenitvi dogovora med Evropsko unijo na eni strani ter Švicarsko konfederacijo in Kneževino Lihtenštajn na drugi strani o podrobnostih sodelovanja teh držav v Evropski agenciji za upravljanje in operativno sodelovanje na zunanjih mejah držav članic Evropske unije
(05707/2010 – C7‑0217/2009 – 2009/0073(NLE))
Odbor za državljanske svoboščine, pravosodje in notranje zadeve
Poročevalec:
Philip Claeys
PE 440.137v02-00
Oznake postopkov
* Postopek posvetovanja
*** Postopek odobritve
***I Redni zakonodajni postopek (prva obravnava)
***II Redni zakonodajni postopek (druga obravnava)
***III Redni zakonodajni postopek (tretja obravnava)
(Vrsta postopka je odvisna od pravne podlage, ki je predlagana v osnutku akta.)
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
IZID KONČNEGA GLASOVANJA V ODBORU.....................................................................9
OSNUTEK ZAKONODAJNE RESOLUCIJE EVROPSKEGA PARLAMENTA
o osnutku sklepa Sveta o sklenitvi dogovora med Evropsko unijo na eni strani ter Švicarsko konfederacijo in Kneževino Lihtenštajn na drugi strani o podrobnostih sodelovanja teh držav v Evropski agenciji za upravljanje in operativno sodelovanje na zunanjih mejah držav članic Evropske unije
( KOM(2009)0255 – C7‑0217/2009 – 2009/0073(NLE) )
(Postopek privolitve)
Evropski parlament ,
– ob upoštevanju osnutka dogovora med Evropsko skupnostjo na eni strani ter Švicarsko konfederacijo in Kneževino Lihtenštajn na drugi strani o podrobnostih sodelovanja teh držav v Evropski agenciji za upravljanje in operativno sodelovanje na zunanjih mejah držav članic Evropske unije (10701/2009),
– ob upoštevanju predloga sklepa Sveta ( KOM(2009)0255 ),
– ob upoštevanju osnutka sklepa Sveta (05707/2010),
– ob upoštevanju člena 62, prvi odstavek, točka 2(a), člena 66 in člena 300(2) ter (3) Pogodbe ES, v skladu s katerimi se je Svet posvetoval s Parlamentom ( C7–0217/2009 ),
– ob upoštevanju sporočila Komisije Evropskemu parlamentu in Svetu z naslovom „Posledice začetka veljavnosti Lizbonske pogodbe za še nedokončane medinstitucionalne postopke odločanja“ ( KOM(2009)0665 ),
– ob upoštevanju člena 77(2)(b) člena 74 in člena 218(6), drugi odstavek, točka a(v) Pogodbe o delovanju Evropske unije,
– ob upoštevanju členov 81 in 90(8) svojega poslovnika,
– ob upoštevanju priporočila Odbora za državljanske svoboščine, pravosodje in notranje zadeve ( A7‑0172/2010 ),
1. odobri sklenitev dogovora;
2. naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic, Švicarske konfederacije in Kneževine Lihtenštajn.
OBRAZLOŽITEV
Namen predloga sklepa Sveta, ki je predmet tega postopka odobritve, je podpis in sklenitev, v imenu Evropske unije, dogovora med Evropsko skupnostjo na eni strani in Švicarsko konfederacijo in Kneževino Lihtenštajn na drugi strani o podrobnostih sodelovanja teh držav v Evropski agenciji za upravljanje in operativno sodelovanje na zunanjih mejah držav članic Evropske unije (Frontex).
Agencija Frontex je bila ustanovljena leta 2004 v skladu s členoma 62(2)(a) in 66 Pogodbe ES in je pričela delovati 1. maja 2005. Ustanovljena je bila kot pomemben instrument skupne evropske strategije v zvezi z nezakonitim priseljevanjem, v tem smislu pa tudi deluje. Najpomembnejša naloga agencije je usklajevanje operativnega sodelovanja med državami članicami na področju upravljanja zunanjih meja. V zvezi s tem je sodelovanje na južni meji na morju, ki je bilo osredotočeno na nezakonito priseljevanju iz Afrike, dalo jasne rezultate. Leta 2009 je bilo denimo 7200 poskusov nezakonitega vstopa na španski obali, kar je najnižja številka v zadnjem desetletju, naslednja najnižja pa je bila v letu 2000, ko je bilo več kot 15.000 poskusov
„Španija zahteva več virov, jasnejša pravila in specializirane urade za Frontex“, 3. februar 2010, na voljo na:
http://www.montesquieu-institute.eu . Druge naloge agencije vključujejo dajanje pomoči državam članicam pri usposabljanju nacionalnih mejnih straž, izvajanje analiz tveganja, spremljanje razvoja raziskav, pomembnih za pregled in nadzor zunanjih meja, nudenje pomoči državam članicam v razmerah, ki zahtevajo večjo tehnično in operativno pomoč na zunanjih mejah in nenazadnje dajanje ustrezne pomoči državam članicam pri organizaciji skupnih operacij vračanja. Med letom 2006 in koncem leta 2009 je agencija Frontex uskladila 61 skupnih letov vračanja, ki so vključevali skupno 2859 povratnikov
Glej odgovor komisarja Barrota v imenu Komisije 9. februarja 2010 na vprašanje za pisni odgovor E-0127/2010 , ki ga je vložil Frank Vanhecke. .
Člen 21(3) uredbe o ustanovitvi agencije Frontex
Uredba Sveta (ES) št. 2007/2004 z dne 26. oktobra 2004 o ustanovitvi Evropske agencije za upravljanje in operativno sodelovanje na zunanjih mejah držav članic Evropske unije, UL L 349, 25.11.2004, str. 1, kakor je bila spremenjena. določa, da pri agenciji sodelujejo države, ki so vključene v izvrševanje, uporabo in razvoj schengenskega pravnega reda. Podrobnosti njihovega sodelovanja se določijo v dodatnih dogovorih, ki jih sklenejo Evropska unija in zadevne države.
Švicarska konfederacija je že vključena v schengensko območje. Na referendumu 5. junija 2005 je 55% švicarskih volivcev glasovalo za priključitev schengenskemu območju. Sporazum med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda je pričel veljati 1. marca 2008
Za besedilo Sporazuma glej UL L 53, 27. 2. 2008, str. 52; za pričetek veljavnosti glej UL L 53, 27. 2. 2008, str. 18. .
Kneževina Lihtenštajn še ni vključena v schengensko območje. Člen 16 omenjenega sporazuma med Evropsko unijo in Švicarsko konfederacijo določa, da lahko Lihtenštajn pristopi k temu sporazumu s protokolom. Protokol je bil podpisan 28. februarja 2008, vendar še ni bil sklenjen
Sklep Sveta z dne 28. februarja 2008 o podpisu v imenu Evropske skupnosti ter o začasni uporabi nekaterih določb Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda, UL L 83, 26.3.2008, str. 2 in 5; glej tudi osnutke predlogov sklepov Sveta o sklenitvi v imenu Evropske skupnosti in Evropske unije Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (KOM(2006)752-3 in KOM(2006)752-4). . So pa zato, da bi se preprečila ločena pogajanja, potekala pogajanja s Švicarsko konfederacijo in Kneževino Lihtenštajn o sodelovanju v agenciji Frontex vzporedno. Besedilo dogovora določa, da se bo dogovor za Lihtenštajn pričel uporabljati šele od dne, ko začne veljati protokol
Člen 9(5) dogovora, glej dokument Sveta 10701/09. .
Zaradi pričetka veljavnosti Lizbonske pogodbe 1. decembra 2009 se je vloga Evropskega parlamenta v postopku za sklenitev dogovora spremenila. Po pogodbi iz Nice (v skladu s členi 62(2)(a), 66 in 300(2) Pogodbe ES)) se je bilo treba v zvezi s sklenitvijo mednarodnih pogodb posvetovati z Evropskim parlamentom. Ker je bilo sklepanje tega dogovora 1. decembra 2009 še v teku, veljajo novo določbe Lizbonske pogodbe. Skladno s členi 77(2)(b), 74 in 218(6)(a)(v) PDEU Svet sklene dogovor po tem, ko dobi odobritev Evropskega parlamenta. Zato je bilo treba izvorni predlog Komisije KOM(2009)255 s 4. junija 2009 spremeniti. Predlog sklepa Sveta za sklenitev dogovora je bil Parlamentu ponovno predložen in Svet je Parlament prosil za odobritev
Dokument sveta 5707/10 skupaj z besedilom dogovora, dokument Sveta 10701/09 + COR1 + COR2 + COR3 + COR4. .
Kakor je navedeno zgoraj, je namen tega predloga pridružitev Švicarske konfederacije in Kneževine Lihtenštajn agenciji Frontex in določitev podrobnosti njunega sodelovanja v tej agenciji.
Dogovor vsebuje določbe zlasti o:
- omejeni pravici glasovanja predstavnikov Švicarske konfederacije in Kneževine Lihtenštajn v upravnem odboru agencije Frontex
- finančnih prispevkih obeh držav v proračun agencije Frontex
- varstvu in zaupnosti podatkov
- pravnem statusu agencije Frontex v obeh državah
- odgovornosti agencije Frontex
- priznavanju pristojnosti Sodišča Evropske unije glede agencije Frontex s strani obeh držav
- privilegijih in imunitetah agencije in njenega osebja
- možnosti za državljane obeh držav, da se s pogodbo zaposlijo pri agenciji Frontex.
Dogovoru sta priloženi dve skupni deklaraciji pogodbenic, in sicer o glasovalnih pravicah in civilni odgovornosti.
Sklep Sveta se sklicuje na poseben položaj Danske, Združenega kraljestva in Irske v uvodnih določbah 4, 5 in 6
Dokument Sveta 5707/10. . Primerljiv dogovor je bil sklenjen z Republiko Islandijo in Kraljevino Norveško leta 2007
Dogovor med Evropsko skupnostjo ter Republiko Islandijo in Kraljevino Norveško o podrobnostih sodelovanja slednjih držav v Evropski agenciji za upravljanje in operativno sodelovanje na zunanjih mejah držav članic Evropske unije, UL L 188, 20.7.2007, str. 19. .
Poročevalec pozdravlja sklenitev tega dogovora, ki omogoča tema državama, da prispevata k tesnejšemu sodelovanju pristojnih upravnih služb sodelujočih držav pri pregledih in nadzoru. Poročevalec upa, da bodo države članice naredile vse, kar je v njihovi moči, da čim hitreje zaključijo potrebne postopke ratifikacije, da se Švicarska konfederacije in Kneževina Lihtenštajn pridružita agenciji Frontex.
IZID KONČNEGA GLASOVANJA V ODBORU
Datum sprejetja
31.5.2010
Izid končnega glasovanja
+:
–:
0:
35
0
5
Poslanci, navzoči pri končnem glasovanju
Jan Philipp Albrecht, Sonia Alfano, Rita Borsellino, Simon Busuttil, Philip Claeys, Carlos Coelho, Cornelis de Jong, Agustín Díaz de Mera García Consuegra, Tanja Fajon, Kinga Gál, Kinga Göncz, Nathalie Griesbeck, Sylvie Guillaume, Anna Hedh, Salvatore Iacolino, Sophia in ‘t Veld, Lívia Járóka, Teresa Jiménez-Becerril Barrio, Monica Luisa Macovei, Véronique Mathieu, Louis Michel, Antigoni Papadopulu (Antigoni Papadopoulou), Georgios Papanikolau (Georgios Papanikolaou), Birgit Sippel, Wim van de Camp, Axel Voss, Renate Weber, Tatjana Ždanoka
Namestniki, navzoči pri končnem glasovanju
Alexander Alvaro, Elena Oana Antonescu, Edit Bauer, Andrew Henry William Brons, Michael Cashman, Anna Maria Corazza Bildt, Ioan Enciu, Franziska Keller, Krisztina Morvai, Mariya Nedelcheva, Raül Romeva i Rueda, Cecilia Wikström
