Evropski nogomet pod lupo
Šport
2007-01-30 - 10:27
Evropski nogomet ni le igra
Nogomet je igra, ki je priljubljena na vseh celinah sveta in ima najbogatejše klube prav v Evropi. V njej pa se zmeraj prepletata šport in denar. Ta teden bodo evropski poslanci razpravljali o dveh poročilih na temo pravni predpisi in varnostni vidiki nogometa.
Podoba poklicnega nogometa je dandanes zaskrbljujoča. V njem se letno obrnejo enormne vsote denarja, ki so neizogibno povezane z javnimi škandali, podkupovanjem, domnevami o vnaprej določenih izidih tekem in podobno. Vrzel med bogatimi in majhnimi klubi je vse večja, prav tako se povečujeta rasizem in nasilje med navijači.
Televizija, glavni vir dohodkov
Glavni viri dohodkov velikih klubov so pravice na televiziji, tako na nacionalni kot mednarodni. Pri tem se zastavlja vprašanje, kako si veliki klubi ta denar razdelijo. Ogromne vsote denarja jim prinese nogometna zveza UEFA z ligo prvakov, kar samo povečuje njihovo prevlado nad majhnimi klubi.
Manjši nogometni klubi menijo, da je trenutna ureditev pisana na kožo velikim klubom. Evropski poslanci so se na to vprašanje že odzvali, saj so ta teden razpravljali o poročilu, ki zahteva pravičnejšo razdelitev dohodkov.
Nogomet je v prvi vrsti igra
Kako določiti nogometni koledar in kdo ima pravno pravico do dobička – so to klubi ali nacionalna združenja – so le ena izmed vprašanj, ki bi jih krščanski demokrat Ivo Belet, sicer poročevalec o poročilu o prihodnosti poklicnega nogometa v Evropi, želel razjasniti na razpravi v odboru za kulturo.
Odbor za državljanske svoboščine pa bo ta teden razpravljal o varnosti v nogometu. Poročilo je pripravil italijanski poročevalec Giusto Catania iz Konfederalne skupine Evropske združene levice.
Dogodek, ki je prejšnji teden polnil medije, je bila izvolitev bivšega francoskega nogometaša Michela Platinija za novega predsednika UEFA. G. Platini je v svojem pozdravnem govoru dejal, da je nogomet v prvi vrsti igra in šele nato posel, ter da se bo boril proti prevladi denarja. Politične oblasti v Evropi poziva, da določijo zaščitni pravni sistem za šport.
Družbeni pomen športa
Evropska unija na področju športa nima posebnih pristojnosti. Nekatere vidike nogometa, kot so gospodarske in avdiovizualne pravice, je sicer že obravnavalo Evropsko sodišče. Znana je na primer razsodba »Bosman« iz leta 1995, ki je mnogim tujim igralcem olajšala igranje nogometa po vsej Evropi. Dve leti kasneje je Amsterdamska pogodba priznala družbeni pomen športa.
Britanski poslanec Christopher Heaton-Harris, ki je sicer tudi kvalificirani sodnik, je dejal, da je treba upoštevati vse ravni igre. Bistvenega pomena je, da politiki niso osredotočeni samo na najvišjo raven, saj je nogomet socialni in kulturni pojav in pomembna dejavnost mnogih lokalnih skupnosti v Evropi, je še dodal g. Heaton-Harris.
Ko nogomet postane evropsko vprašanje
Sredi leta 2007 bo Evropska komisija objavila belo knjigo o športu. EP bo kmalu nato podal svoje stališče o tem vprašanju, zlasti o nogometu, ki je zelo priljubljen med poslanci.
Belgijec Ivo Belet je dejal, da se evropski nogomet sooča s številnimi izzivi, katerim zgolj nogometni upravljavski organi niso kos. Potreben je konstruktiven dialog med evropskimi in športnimi institucijami
20070129STO02479 Nogomet – več kot le čudovita igra Nogometna zveza UEFA Poročilo o prihodnosti poklicnega nogometa v Evropi Parlamentarni odbor za kulturo in izobraževanje Parlamentarni odbor za državljanske svoboščine, pravosodje in notranje zadeve
SL
1
PHOTO
20070129PHT02488.jpg
SL
3
LINK
http://www.uefa.com/index.html
SL
4
LINK
/meetdocs/2004_2009/documents/pr/631/631110/631110sl.pdf
SL
5
LINK
/activities/expert/committees/presentation.do?committee=2430&rewritten&language=SL
SL
6
LINK
/activities/expert/committees/presentation.do?committee=2432&rewritten&language=SL
-//EP//TEXT IM-PRESS 20060504STO07872 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
