Razpis za subvencije 2010
Institucije
Slovenija
2009-06-11 - 16:30
Generalni direktorat za komuniciranje Evropskega parlamenta je konec maja objavil razpis za subvencije za leto 2010. Rok za prijave je 1. september 2009 do 12. ure, subvencije pa se bodo podeljevale za projekte s področij televizijskih programov, radijskih programov in spletnih strani. Za sodelovanje v razpisu bodo upravičeni projekti, ki se bodo začeli izvajati od 1. januarja 2010 naprej in se zaključili najkasneje 30. aprila 2011.
Namen projektov, ki jih namerava s svojimi subvencijami sofinancirati Evropski parlament, naj bi bilo povečanje razumevanja vloge Parlamenta tako v zakonodajnem procesu znotraj Evropske unije kot tudi pri opozarjanju na globalne probleme in iskanju rešitev zanje: finančna kriza, revščina in zapostavljenost, segrevanje ozračja itd.
Projekti naj bi spodbujali širše zanimanje javnosti za te probleme in njihovo pripravljenost na sodelovanje v procesih odločanja. Poziv za zbiranje prijav je objavljen tudi na spletnih straneh informacijskih pisarn Evropskega parlamenta, kjer so na voljo dodatne informacije in povezave o samem razpisnem postopku. Letni proračun za subvencije znaša 5 milijonov evrov.
Časovni roki
Na spletnih straneh Parlamenta je bil 28. maja objavljen poziv za zbiranje prijav s podrobnimi pojasnili o projektnih področjih in pogojih, ki jih morajo izpolnjevati projekti, da se uvrstijo v izbor za ocenjevanje. Poziv vsebuje tudi navodila za prijavo in prijavni obrazec. Rok za prijave je 1. september do 12:00. Vsem predlogom mora biti priložen izpolnjen in podpisan obrazec za finančno identifikacijo. Finančni obrazec mora z žigom in podpisom potrditi prijaviteljeva banka. Uradni jezik razpisa je angleščina.
Pravočasno prispele prijave bo pregledala in ocenjevala izbirna komisija, ki bo tudi sprejela odločitev o podelitvi subvencij. Ocenjevanje projektov bo predvidoma potekalo v drugi polovici novembra.
Predvidoma decembra bodo zavrnjeni projekti obveščeni o razlogih za zavrnitev, nagrajenim pa bodo v podpis poslane pogodbe za dodelitev subvencij.
20090610IPR57032 Informacijska pisarna Evropskega parlamenta za Slovenijo Razpis za zbiranje predlogov 2010 (v angleščini in francoščini) Subvencije - splošne informacije Letni program subvencij za leto 2010 (v angleščini in francoščini)
SL
1
LINK
http://www.europarl.si/view/sl/press-release/Ljubljana/LJ-2009/Junij/Razpis_EP_za_subvencije_2010.html;jsessionid=33E1FCC23A98F2E3F0C687EE1CC7E845
SL
2
LINK
/tenders/subventions_call_proposal_2010.htm
SL
3
LINK
/parliament/expert/staticDisplay.do?language=SL&id=64
SL
4
LINK
/tenders/grants.htm
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
