A7-0020/2012
30. 1. 2012
***
PRIPOROČILO
o osnutku sklepa Sveta o podpisu Sporazuma med Evropsko unijo ter Republiko Islandijo in Kraljevino Norveško o uporabi nekaterih določb Konvencije z dne 29. maja 2000 o medsebojni pomoči v kazenskih zadevah med državami članicami Evropske unije ter njenega protokola iz leta 2001
(05306/2010 – C7‑0030/2010 – 2009/0189(NLE))
Odbor za državljanske svoboščine, pravosodje in notranje zadeve
Poročevalec:
Claude Moraes
PE 450.927v03-00
Oznake postopkov
* Postopek posvetovanja
*** Postopek odobritve
***I Redni zakonodajni postopek (prva obravnava)
***II Redni zakonodajni postopek (druga obravnava)
***III Redni zakonodajni postopek (tretja obravnava)
(Vrsta postopka je odvisna od pravne podlage, ki je predlagana v osnutku akta.)
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................4
OBRAZLOŽITEV.......................................................................................................................5
IZID KONČNEGA GLASOVANJA V ODBORU.....................................................................6
OSNUTEK ZAKONODAJNE RESOLUCIJE EVROPSKEGA PARLAMENTA
o osnutku sklepa Sveta o podpisu Sporazuma med Evropsko unijo ter Republiko Islandijo in Kraljevino Norveško o uporabi nekaterih določb Konvencije z dne 29. maja 2000 o medsebojni pomoči v kazenskih zadevah med državami članicami Evropske unije ter njenega protokola iz leta 2001
(05306/2010 – C7‑0030/2010 – 2009/0189(NLE) )
(Odobritev)
Evropski parlament ,
– ob upoštevanju osnutka sklepa Sveta (05306/2010),
– ob upoštevanju predloga sporazuma med Evropsko unijo ter Islandijo in Norveško o medsebojni pomoči v kazenskih zadevah (14938/2003),
– ob upoštevanju prošnje za odobritev, ki jo je Svet podal v skladu s točko (d) člena 82(1) in točko (a) drugega pododstavka člena 218(6) Pogodbe o delovanju Evropske unije ( C7-0030/2010 ),
– ob upoštevanju členov 81 in 90(7) svojega poslovnika,
– ob upoštevanju priporočila Odbora za državljanske svoboščine, pravosodje in notranje zadeve ( A7-0172/2012 ),
1. odobri sklenitev protokola;
2. naroči svojemu predsedniku, naj stališče Parlamenta posreduje Svetu, Komisiji ter vladam in parlamentom držav članic in Republike Islandije ter Kraljevine Norveške.
OBRAZLOŽITEV
I – Ozadje
Decembra 2002 je Svet pooblastil predsedstvo Sveta, da ob pomoči Evropske komisije začne pogajanja o sporazumih o medsebojni pravni pomoči in izročitvi z Norveško in Islandijo.
Svet je 17. decembra 2003 sprejel Sklep o podpisu Sporazuma med Evropsko unijo ter Republiko Islandijo in Kraljevino Norveško o uporabi nekaterih določb Konvencije z dne 29. maja 2000 o medsebojni pomoči v kazenskih zadevah med državami članicami Evropske unije ter njenega Protokola iz leta 2001. Sporazum temelji na členih 24 in 38 Pogodbe o Evropski uniji,
Ob uveljavitvi Lizbonske pogodbe notranji nacionalni postopki še niso bili uradno zaključeni. V skladu z novim zakonodajnim postopkom, ki ga določa Lizbonska pogodba in zlasti člen 218 Pogodbe o delovanju Evropske unije, je zdaj potrebno soglasje Evropskega parlamenta.
Evropska komisija je zato s predlogom odločitve Sveta z dne 17. decembra 2009 Svetu priporočila, naj pridobi soglasje Evropskega parlamenta in brez odloga sprejme sporazum.
II – Vsebina sporazuma
Sporazum je namenjen izboljšanju pravosodnega sodelovanja med državami članicami EU ter Norveško in Islandijo z uporabo skoraj vseh določb iz konvencije iz leta 2000 o medsebojni pravni pomoči v kazenskih zadevah in njenega protokola, ki je bil sprejet leta 2001.
To med drugim vključuje določbe o zaslišanju prič, izvedencev in obtoženih oseb po telefonu ali prek video konference, nadzorovani dostavi, skrivnih preiskavah in skupnih preiskovalnih skupinah, zahtevah po podatkih o bančnih transakcijah, bančnih računih in njihovem nadzoru v boju proti kriminalu na splošno, še posebej pa organiziranem kriminalu.
III – Stališče poročevalca
Poročevalec podpira, da je Evropski parlament odobril ta sporazum.
S tem sporazumom se je razširila uporaba pravil o medsebojni pravni pomoči, ki so že veljavni in se jih večinoma uporablja v državah članicah, tudi na Norveško in Islandijo. To bo nedvomno pripomoglo v boju proti čezmejnemu kriminalu in okrepilo sodelovanje z državama, ki že spadata v schengensko območje, Islandija pa se tudi že pogaja o pristopu k Evropski uniji.
Poročevalec še zlasti pozdravlja možnost, ki jo izrecno določa člen 3 sporazuma, da se vključi Eurojust v vse primere, ko država članica zavrne prošnjo ali pride do drugih težav pri izvrševanju prošnje.
IZID KONČNEGA GLASOVANJA V ODBORU
Datum sprejetja
26.1.2012
Izid končnega glasovanja
+:
–:
0:
45
0
0
Poslanci, navzoči pri končnem glasovanju
Sonia Alfano, Roberta Angelilli, Emine Bozkurt, Simon Busuttil, Philip Claeys, Carlos Coelho, Rosario Crocetta, Ioan Enciu, Frank Engel, Cornelia Ernst, Kinga Gál, Nathalie Griesbeck, Sylvie Guillaume, Ágnes Hankiss, Anna Hedh, Salvatore Iacolino, Sophia in ‘t Veld, Lívia Járóka, Teresa Jiménez-Becerril Barrio, Timothy Kirkhope, Monica Luisa Macovei, Svetoslav Hristov Malinov, Anthea McIntyre, Louis Michel, Claude Moraes, Jan Mulder, Georgios Papanikolau (Georgios Papanikolaou), Carmen Romero López, Judith Sargentini, Birgit Sippel, Rui Tavares, Wim van de Camp, Axel Voss, Renate Weber, Josef Weidenholzer, Auke Zijlstra
Namestniki, navzoči pri končnem glasovanju
Alexander Alvaro, Edit Bauer, Vilija Blinkevičiūtė, Monika Hohlmeier, Franziska Keller, Ádám Kósa, Ulrike Lunacek
Namestniki (člen 187(2)), navzoči pri končnem glasovanju
Thomas Händel, Eva Ortiz Vilella
