Vprašanje za čas za vprašanja H-0408/2010
za Svet
Delno zasedanje: september II 2010
Člen 116 poslovnika
Vilija Blinkevičiūtė
(S&D) Zadeva: Zmanjšanje revščine in izključenosti
Belgija, ki od 1. julija predseduje Evropski uniji, je predstavila svoje prednostne delovne naloge za drugo polovico tega leta.
Belgija je prva predsedujoča država, ki bo lahko uresničila cilje iz strategije EU 2020, zlasti cilje za zmanjšanje družbene izključenosti, revščine in neenakosti, ter najmanj 20 milijonov ljudi rešila iz revščine. Ena najpomembnejših družbenih prednostnih nalog belgijskega programa je boj proti revščini ter zmanjšanje družbene izključenosti, kar bi lahko prispevalo k večji povezanosti družbe in h gospodarski rasti.
Kakšne konkretne predloge namerava Belgija sprejeti med svojim predsedovanjem, da bo dosegla te cilje in uspešno zaključila Evropsko leto boja proti revščini in družbeni izključenosti?
