2.4.2009
PREDLOG RESOLUCIJE
v skladu s členom 113 poslovnika,
ki ga predlaga Sebastian Valentin Bodu
o uporabi poslovnih bank kot posrednikov (komisionarjev) pri odobritvi posojil iz evropskih skladov
Predlog resolucije Evropskega parlamenta o uporabi poslovnih bank kot posrednikov (komisionarjev) pri odobritvi posojil iz evropskih skladov
Evropski parlament ,
–
ob upoštevanju namere Evropske unije, da uporabi sredstva Skupnosti za financiranje podjetij,
–
ob upoštevanju člena 113 svojega poslovnika,
A.
ker vzpostavitev oziroma prilagoditev državnih struktur za izplačilo kreditov ni primerna rešitev, saj bi za vzpostavitev oziroma prilagoditev teh struktur potrebovali daljše obdobje, pri čemer bi nastali znatni stroški, nenazadnje pa bi bil ukrep zaradi pomanjkanja izkušenj, osebja ipd. neučinkovit,
B.
ker finančna pomoč nekaterih držav članic, namenjena nekaterim poslovnim bankam, zaradi pomanjkanja zaupanja ni odpravila ozkih grl na področju kreditov, pač pa je izboljšala zaključne račune in računovodske kazalnike teh bank,
C.
ker pa poslovne banke razpolagajo z mrežami, izkušnjami in kvalificiranim osebjem, pa tudi z mrežo stalnih strank, ki bi prišle v poštev za najemanje takšnih kreditov,
1.
poziva Evropsko komisijo, naj preuči možnost zagotovitve finančnih sredstev Skupnosti prek poslovnih bank, ki bi v vlogi enostavnih posrednikov v zameno za provizijo, izračunano na podlagi višine odobrenega kredita, ponujale kredite iz sredstev Skupnosti;
2.
poziva Komisijo, naj preveri, v kolikšni meri bi bil v prvem odstavku predlagan pristop učinkovitejši od dosedanjega pristopa nekaterih držav članic, tj. direktnega financiranja poslovnih bank, ki poslujejo z izgubo.
