Eva Joly: portret sodnice, ki je postala evropska poslanka
Institucije
2009-12-10 - 17:45
Korupcija zavira razvoj najrevnejših Od julija letos je na čelu Odbora za razvoj nekdanja francoska sodnica Eva Joly. V Franciji je zelo priljubljena, a je hkrati strah in trepet za tiste, ki jih preganja po zakonu. Njeni sodelavci so jo opisali kot energično, neustrašno sodnico, ki je pripravljena premikati gore. V svoji novi vlogi poslanke naj bi napovedala boj davčnim oazam. Spregovorili smo z nekaterimi njenimi sodelavci in prijatelji.
"Eva Joly je izjemno živahna, energična in ima prekrasen smisel za radovednost. Po naravi je voditeljica ter odprta za nove ideje in srečanja novih ljudi. Ko je ujeta v idejo, je pripravljena premikati gore, da jo izpelje do konca," je povedal Laurent Beccaria, založnik, ki jo pozna že od leta 1998.
Odvetnik William Bourdon jo je spoznal poslovno, ko je pomagal ljudem, ki jih je Jolyjeva obtožila. "Z njo sem imel včasih težke boje, ko so se najina profesionalna stališča močno razlikovala. Vendar nikoli nisem bil med odvetniki, ki so jo takrat kritizirali."
"Tisti, ki imajo moč, niso nujno bolj inteligentni in najzanimivejši"
Bourdon je Jolyjevo opisal kot zelo odločno in pogumno sodnico. "Zmeraj je bila pripravljena zagovarjati tiste vrednote in načela, v katera je verjela," je dejal.
Ima močan občutek za pravičnost, zlasti za nepravičnost vplivnih, je menil Beccaria. "Izhaja iz skromnega okolja. Veliko je potovala po Norveški in Franciji, torej državah, ki imata močan sistem družbenega razreda. Zelo je bila presenečena, ko je spoznala, da najvplivnejši niso nujno najbolj inteligentni, najzanimivejši ali najmočnejši. Prav nasprotno – ti, ki imajo moč, so zelo preprosti ljudje."
Borka v Evropskem parlamentu
Ali je narava Evropskega parlamenta, ki temelji na soglasjih, primerna za borko, kot je Eva Joly? Bourdon meni, da institucija, kot je EP, potrebuje atipične osebnosti, kot je Eva Joly, ki vedo, kako se premikati med vrsticami. Beccaria je dodal, da ji dejstvo, da se njena javna kariera približuje koncu, daje še večjo svobodo.
Beccaria in Bourdon verjameta, da bo boj proti davčnim oazam prednostna naloga Jolyjeve. "Spoznala je grozote neenakosti," je dejal Beccaria. "V devetdesetih je bila veliko bolj sredinsko usmerjena. Po vsem, kar je videla v svojih preiskavah, pa je postala močnejša aktivistka in bolj radikalna."
Beccaria upa, da bo Jolyjeva povzročila razvoj nove vizije. "Nima moralne vizije, temveč vizijo politične pravičnosti: pravičnost zanjo pomeni vzpostavitev ravnotežja, kajti pogosto gre pri pravičnosti za prevladovanje močnejših nad revnejšimi. Pri razvojni pomoči pa je osrednjega pomena, da se pravičnost izvaja tudi proti močnejšim. Če lahko doseže to, potem bo morda oblikovala novo vizijo na stvari," je povedal Beccaria.
"Kariera Jolyjeve: odlična vzpodbuda za starejše ženske"
Po mnenju Beccaria kariera Jolyjeve služi kot vzpodbuda za starejše ženske. "Gospa Joly je bila sodna svetovalka v psihiatrični bolnišnici. Pri petdesetih letih, potem ko je že vzgojila otroke, se je podala v javno življenje. To je edinstveni primer, ki priča o tem, da nova generacija žensk lahko na novo začne kariero v letih, ko mnoge že razmišljajo o upokojitvi. To je zelo impresiven primer,"je dejal Beccaria.
20091207STO66064 Eva Joly Odbor za razvoj Europarltv: Sodnica Joly vstopa v evropsko areno Flickr
SL
1
EUROPARL-TV
http://www.europarltv.europa.eu/swf/EmbedPlayer.swf?vid=e7350930-1130-4257-b467-8808bb6e413b&cid=0c8dedcf-1098-46c9-9b85-6f2b0f0b120d&lang=sl&bitrate=512&loop=off&autoplay=off&startVolume=medium&showTitle=on&showBottom=on
SL
2
LINK
/members/public/geoSearch/view.do?language=SL&partNumber=1&country=FR&zone=Ile-de-France&id=96883
SL
3
LINK
/activities/committees/homeCom.do?language=SL&body=DEVE
SL
4
LINK
http://www.europarltv.europa.eu/YourParliament.aspx?action=ViewVideo&PackageId=f342380c-5624-4807-8d3b-bacd0cc78cc7
SL
5
LINK
http://www.flickr.com/photos/european_parliament/4173674869
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
