Ponovno SWIFT: Poslanci želijo v ZDA poslati manj podatkov
Pravosodje in notranje zadeve
2010-04-08 - 17:19
Evropski poslanci želijo omejiti količino evropskih bančnih podatkov, namenjenih v ZDA ©BELGA_KEYSTONE_Gaetan Bally Pripravljajo se pogajanja o novem sporazumu o izmenjavi bančnih podatkov med Evropsko unijo in ZDA, odbor Evropskega parlamenta za državljanske svoboščine pa zahteva, da evropski pogajalci omejijo število podatkov, ki bi jih EU lahko posredovala čez Atlantik.
Evropski poslanci so sicer februarja zavrnili sporazum med EU in ZDA o izmenjavi bančnih podatkov v okviru sistema SWIFT, saj so menili, da ne spoštuje dovolj pravice državljanov EU do zasebnosti. Tako so države EU prisilili k ponovnim pogajanjem z ZDA.
Evropska komisija je tako že pripravila izhodišča za nova pogajanja, ki jih morajo sprejeti tudi države članice v Svetu EU. Potem se bodo lahko začela pogajanja s Komisijo in Svetom na eni in ZDA na drugi strani. V skladu z Lizbonsko pogodbo mora sporazum pred vstopom v veljavo potrditi Evropski parlament.
Poslanci še naprej kritično
Odbor EP za državljanske svoboščine, pravosodje in notranje zadeve je tako na zasedanju 7. aprila razpravljal o omenjenih pogajalskih izhodiščih, pri čemer je poročevalka za sporazum Jeanine Hennis-Plasschaert (ALDE, NL) obžalovala dejstvo, da ta še vedno govorijo o množičnem transferju podatkov v ZDA.
"Tudi s tem novim mandatom za pogajanja imamo opraviti s prenosom 90 milijonov podatkov na mesec," je dejala poročevalka, Simon Busuttil (EPP, MT) , pa je menil, da bi se morali tako množičnemu posredovanju podatkov izogniti že takoj na začetku pogajanj.
"Razočarana sem, da Komisija ni preučila drugih možnosti, npr. dvojnega pristopa, kjer bi podatke pred prenosom v ZDA pregledali v Evropi," je dejala Hennis-Plasschaertova.
Listina temeljnih pravic ogrožena?
Poslanci so še opozorili na težave, ki bi jih utegnili imeti državljani EU, če bi se izkazalo, da so ameriške oblasti zlorabile njihove finančne podatke. V zvezi s tem se pojavljajo tudi dvomi, ali bo nov sporazum skladen z Evropsko listino temeljnih pravic in ustavami nekaterih držav EU.
Pomembni datumi
11. februar: EP zavrne predlog sporazuma o SWIFT
24. marec: Komisija sprejme smernice za nova pogajanja
7. april: Odbor EP preuči smernice
23. april: Svet EU bo odločal o predlogu smernic
Junij 2010: Komisija želi, da bi bil sporazum podpisan
20100406STO72100 Zasedanje odbora EP za pravosodje o novem sporazumu SWIFT (tiskovno sporočilo) Zavrnitev sporazuma o SWIFT v EP februarja 2010 (tiskovno sporočilo) EP z zavrnitvijo SWIFT za boljše varstvo zasebnosti
SL
1
PHOTO
20100408PHT72354.jpg
-//EP//TEXT IM-PRESS 20100406IPR72166 0 NOT XML V0//SL
-//EP//TEXT IM-PRESS 20100205BKG68527 0 NOT XML V0//SL
-//EP//TEXT IM-PRESS 20100219STO69260 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
