José Sócrates: Močnejša Evropa za boljši svet
Institucije
2007-07-13 - 14:38
Portugalski premier José Sócrates
Portugalski premier José Sócrates je na sredinem plenarnem zasedanju v Strasbourgu evropskim poslancem predstavil načrte Portugalske med njenim šestmesečnim predsedovanjem Svetu EU. Na sam vrh seznama prednostnih nalog je postavil reformo pogodbe EU, ki jo je treba čim hitreje spraviti pod streho in katere osnove so bile določene pretekli mesec na evropskem svetu voditeljev držav in vlad v Bruslju.
José Sócrates je bil dejaven tudi med zadnjim portugalskim predsedovanjem Unije leta 2000, vendar je takrat nastopil v vlogi ministra za okolje. Svojo kariero je nato nadaljeval kot minister za mlade in šport ter bil tudi med drugim eden od organizatorjev nogometnega pokala UEFA 2004.
Danes stoji v Porto rojeni gradbeni inženir kot predsednik Sveta EU v središču evropskega političnega odra. Naslednjih šest mesecev si bo skupaj s predsednikom Evropske komisije, njegovim rojakom Joséjem Barroso in predsednikom Parlamenta Pötteringom prizadeval za močnejšo Evropo.
Sócrates nagovoril poslance
Pöttering je na plenarnem zasedanju v sredo pozdravil novega predsednika Sveta EU in mu izkazal zaupanje glede sodelovanja s Parlamentom. Če boste vi uspešni, bo uspešna tudi Evropska unija, je predsednik Parlamenta vzpodbudil Sócratesa.
Predsednik portugalske vlade je uvodoma izrazil prepričanje, da bo prihodnjih šest mesecev pomenilo konec zastojev in blokad, ki so predolgo zavirali evropski projekt, saj je primer evropske integracije spodbuda za številne narode po svetu in ti težko razumejo naše zastoje ter si želijo močnejšo Evropo. »Niso samo Evropejci tisti, ki potrebujejo Evropo, temveč ves svet potrebuje Evropo z močnejšim glasom,« je dejal Sócrates.
Reforma pogodbe najpomembnejša prednostna naloga
Na samem vrhu prednostnih nalog, ki si jih je zadala portugalska vlada, je reforma pogodbe EU. Prvi osnutek nove pogodbe bo predstavljen že 23. julija, v začetku septembra pa bodo o njej razpravljali zunanji ministri držav članic. Voditelji držav članic naj bi novo pogodbo podpisali na neuradnem evropskem vrhu 18. in 19. oktobra, nato pa jo bodo morale ratificirati vse države članice. Same se bodo odločile, ali bodo to storile z ratifikacijo v nacionalnem parlamentu, ali z referendumom.
Ali se bo naslednja pravna podlaga Evropske unije imenovala Lizbonska pogodba je sekundarnega pomena. Trenutno nas zanima samo to, da se pogodba sploh zaključi, je dejal Sócrates.
Druge prednostne naloge: Lizbonska strategija, večja vloga EU v svetu
Kot prednostno nalogo je Sócrates napovedal tudi posodobitev evropske družbe in gospodarstva. Lizbonska strategija bo tako spet v ospredju delovanja EU. Pridobitve tega procesa, ki se je začel pred sedmimi leti med prejšnjim portugalskim predsedovanjem in ki ima za cilj, da Evropska unija do leta 2010 postane najkonkurenčnejša gospodarska regija na svetu, morda niso takoj očitne, postajajo pa vedno bolj opazne. Portugalska bo začela nov krog k Lizbonski strategiji – zaključil naj bi se med slovenskim predsedovanjem v prvi polovici 2008 - predvidoma na spomladanskem vrhu, ki je praviloma namenjen razvojnim vprašanjem.
Portugalska vlada si bo naslednjih šest mesecev prizadevala tudi za okrepitev položaja Evrope v svetu. Glede Afrike je premier Sócrates dejal, da si Evropska unija ne more privoščiti, da ne bi vodila strukturnega dialoga z Afriko, opozoril pa je tudi na načrtovan decembrski vrh EU-Afrika.
Sócrates je spregovoril tudi o skupni priseljevalni politiki Evropske unije. S 27 različnimi nacionalnimi sistemi se Evropska unija na tem področju ne bo premaknila naprej. Evropa pa mora imeti vodilno vlogo tudi na področju preprečevanja podnebnih sprememb, podpirati mora zlasti uporabo biogoriv ter si prizadevati za okrepitev področja raziskav, pri čemer bo igral pomembno vlogo novi Evropski inštituti za tehnologijo.
Portugalski premier je svoj nastop pred poslanci zaključil z obljubo, da je ob številnih negotovostih in neznankah predvsem eno dejstvo: v svetu, ki se spreminja, je najslabše, če stojiš pri miru. Evropa ne sme storiti te napake in trdno smo odločeni, da lahko z napredkom Evrope ustvarimo boljši svet, je zaključil Sócrates.
20070705STO08864 Tiskovna služba o portugalskem predsedovanju EU Tiskovna služba: Zelena luč za začetek medvladne konference Portugalsko predsedovanje EU Poročilo EP o sklicu medvladne konference
SL
1
PHOTO
20070712PHT09161.jpg
SL
4
LINK
http://www.eu2007.pt/UE/vPT/
-//EP//TEXT IM-PRESS 20070706IPR08899 0 NOT XML V0//SL
-//EP//TEXT IM-PRESS 20070706IPR08900 0 NOT XML V0//SL
-//EP//TEXT REPORT A6-2007-0279 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
