Predsednik parlamenta zadovoljen z izidi lizbonskega vrha
Institucije
2007-10-22 - 19:22
Evropski parlament se bo na drugem oktobrskem plenarnem zasedanju seznanil z zaključki vrha v Lizboni, poslanci med pa bodo med drugim sprejemali sveženj zakonodaje o pesticidih ter obravnavali poročila o odnosih s Srbijo, Turčijo in Rusijo. Predsednik parlamenta bo tudi podelil filmsko nagrado Lux in sporočil ime dobitnika letošnje nagrade Saharova za svobodo misli.
Na začetku zasedanja je predsednik parlamenta Hans-Gert Pöttering izrazil svoje zadovoljstvo z zaključki neformalnega vrha voditeljev držav in vlad EU v Lizboni, ki je potekal v četrtek, 18. in petek, 19. oktobra, na njem pa so sodelovali tudi predsednik Komisije, predsednik Evropskega parlamenta in trije parlamentarni predstavniki v medvladni konferenci. "Gre za zelo, zelo velik uspeh in z letom 2009 bo Evropski parlament postal enakopraven so-zakonodajalec s Svetom EU," je poudaril Pöttering , ki je tudi izrazil upanje, da bo nova pogodba ratificirana v vseh 27 državah članicah do konca leta 2008.
Predsednik parlamenta je nato še sporočil, da bo dan pred podpisom nove pogodbe, torej 12. decembra, med plenarnim zasedanjem v Strasbourgu slovesno razglašena Listina o temeljnih pravicah EU. Pöttering se je nato še zahvalil za sodelovanje trem predstavnikom parlamenta v medvladni konferenci, poslancem Elmarju Broku (EPP-ED, DE), Enriqu Barónu Crespu (PES, ES) in Andrewu Duffu (ALDE, UK) . Predsednik je tudi odločno zanikal nejasne informacije, da naj bi z novo razporeditvijo sedežev v parlamentu (751 po volitvah 2009) njegov predsednik izgubil pravico do glasovanja na plenarnih zasedanjih: "Predsedniku parlamenta ne more nihče, niti Evropski svet ne, odvzeti glasu, saj predstavlja institucijo."
Najpomembnejše teme zasedanja
Ponedeljek, 22. oktober
Prva točka zasedanja je razprava o direktivi in uredbi, ki naj bi na evropski ravni uredili promet s pesticidi. Sledili bosta poročili o strategiji za zmanjšanje izpustov CO 2 iz osebnih vozil ter o konvencionalnih virih energije.
Torek, 23. oktober
Prednostna dopoldanska razprava bo namenjena predstavitvi rezultatov neuradnega vrha voditeljev držav in vlad EU. Poslancem bosta spregovorila portugalski premier José Sócrates in predsednik Komisije José Manuel Barroso.
Popoldne bo na dnevnem redu predlog proračuna EU za leto 2008, zvečer pa bodo predstavniki Komisije odgovarjali na poslanska vprašanja o nedavnem dvigu cen hrane. Parlament bo obravnaval še poročilo o Zeleni knjigi o političnih možnostih za Evropo brez tobačnega dima ter predlog priporočila za vzpostavitev kvalifikacijskega okvira za vseživljenjsko učenje.
Sreda, 24. oktober
Dopoldne bodo poslanci razpravljali o poročilih, ki obravnavata odnose EU z Rusijo in s Turčijo. Pred opoldanskimi glasovanji bo predsednik Evropskega parlamenta Hans-Gert Pöttering podelil filmsko nagrado LUX , ki jo parlament letos podeljuje prvič.
Opoldne bo parlament med drugim sprejemal sporazume o vizumih in ponovnem sprejem med EU in BiH, Srbijo, Črno Goro, Makedonijo in Albanijo. Prva točka v nadaljevanju seje pa bo razprava o poročilu slovanskega poslanca Jelka KACINA (ALDE, SI) o odnosih med EU in Srbijo.
Četrtek, 25. oktober
Parlament bo dopoldne obravnaval letno poročilo o dejavnosti Evropskega varuha človekovih pravic za leto 2006, popoldne pa bodo na dnevnem redu razprave o kršitvah človekovih pravic po svetu.
Konferenca predsednikov (vodje političnih skupin) parlamenta bo sporočila ime letošnjega dobitnika nagrade Saharova za svobodo misli.
Spremembe dnevnega reda
Sreda, 24. oktober
O točki Izjavi Sveta in Komisije - Vrh EU-Rusija bo parlament sprejemal tudi skupno resolucijo.
Četrtek, 25. oktober
Pri točki Razprave o primerih kršitev človekovih pravic, demokracije in načela pravne države ( člen 115 Poslovnika EP) bo parlament namesto o razmerah v Uzbekistanu razpravljal o razmerah v Pakistanu.
Spremljanje razprav in dogodkov v Evropskem parlamentu v živo preko interneta: EP Live
20071019IPR11919
SL
2
A
/eplive/vod/livestream/default_sl.htm
-//EP//TEXT RULES-EP 20070903 RULE-115 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
