A6-0388/2008
10.10.2008
*
POROČILO
o predlogu Uredbe Sveta o spremembi Uredbe (ES) št. 639/2004 o upravljanju ribiških flot, registriranih v najbolj oddaljenih regijah Skupnosti
(KOM(2008)0444 – C6‑0298/2008 – 2008/0138(CNS))
Odbor za ribištvo
Poročevalec:
Pedro Guerreiro
PE 409.752v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................10
POSTOPEK..............................................................................................................................12
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Uredbe Sveta o spremembi Uredbe (ES) št. 639/2004 o upravljanju ribiških flot, registriranih v najbolj oddaljenih regijah Skupnosti
( KOM(2008)0444 – C6‑000/2008 – 2008/0138(CNS) )
(Postopek posvetovanja)
Evropski parlament ,
– ob upoštevanju predloga Komisije Svetu ( KOM(2008)0444 ),
– ob upoštevanju člena 37 in člena 299(2) Pogodbe o ES, v skladu s katerima se je Svet posvetoval s Parlamentom ( C6–0298/2008 ),
– ob upoštevanju člena 51 poslovnika,
– ob upoštevanju poročila Odbora za ribištvo ( A6‑0388/2008 ),
1. odobri predlog Komisije, kakor je bil spremenjen;
2. poziva Komisijo, naj ustrezno spremeni svoj predlog na podlagi člena 250(2) Pogodbe o ES;
3. poziva Svet, naj obvesti Parlament, če namerava odstopati od besedila, ki ga je Parlament odobril;
4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;
5. naroči svojemu predsedniku, naj stališče Parlamenta posreduje Svetu in Komisiji.
Predlog spremembe
1
Predlog uredbe – akt o spremembi
Uvodna izjava 3 a (novo)
Besedilo, ki ga predlaga Komisija
Predlog spremembe
(3a) Med drugim je očitno, da flote v najbolj oddaljenih regijah sestavljajo večinoma zastarela plovila, ki so v nekaterih od teh regij starejša od 30 let, zato je treba zagotoviti podporo Skupnosti za obnovo in posodobitev teh flot, zlasti flote za mali priobalni ribolov, ker je treba izboljšati razmer na področju ohranjanja rib t er delovnih pogojev in varnosti zaposlenih.
Predlog spremembe
2
Predlog uredbe – akt o spremembi
Uvodna izjava 4
Besedilo, ki ga predlaga Komisija
Predlog spremembe
(4) Zato je primerno, da se rok za odstopanje, določen v členu 2(5) Uredbe (ES) št. 639/2004, podaljša še za eno leto .
(4) Zato je primerno, da se rok za odstopanje, določen v členu 2(5) Uredbe (ES) št. 639/2004, podaljša do leta 2011 .
Obrazložitev
Ta predlog spremembe je namenjen določitvi realnejšega roka, da se lahko dosežejo rezultati iz predloga Komisije. Ob upoštevanju omejene zmogljivosti ladjedelnic se zdi, da je prvotno predlagano podaljšanje do 31. decembra 2009 nezadostno. Primernejše bi bilo podaljšanje za tri leta (od 31. decembra 2008 do 31. decembra 2011).
Predlog spremembe
3
Predlog uredbe – akt o spremembi
Člen -1 (novo)
Uredba (ES) 639/2004
Uvodna izjava 7
Besedilo, ki ga predlaga Komisija
Predlog spremembe
Člen -1
Črta se uvodna izjava 7 Uredbe (ES) št. 639/2004.
Obrazložitev
Glede na pogoje in stalne strukturne ovire, s katerimi se soočajo najbolj oddaljene regije in jih priznava člen 299 Pogodbe, ter ob upoštevanju resolucije Evropskega parlamenta o okrepljenem partnerstvu za najbolj oddaljene regije z dne 28. septembra 2005 bi morali posebni ukrepi obstoječe uredbe upoštevati posebne potrebe ribiškega sektorja v teh regijah.
Predlog spremembe
4
Predlog uredbe – akt o spremembi
Člen -1 a (novo)
Uredba (ES) 639/2004
Člen 2 – točka 2
Besedilo, ki ga predlaga Komisija
Predlog spremembe
Člen -1 a
Člen 2, točka 2 Uredbe (ES) št. 639/2004 se nadomesti z naslednjim besedilom:
" 2. z odstopanjem od člena 9(1), točka (c)(i) Uredbe (ES) št. 2792/1999 se lahko dodeli pomoč za posodobitev flote v smislu tonaže in/ali moči v mejah posebnih referenčnih ravni iz člena 1. "
Obrazložitev
Odstopanja bi morala spoštovati posebne referenčne ravni ribolovnih zmogljivosti, opredeljenih v uredbi.
Predlog spremembe
5
Predlog uredbe – akt o spremembi
Člen -1 b (novo)
Uredba (ES) 639/2004
Člen 2 – točka 3
Besedilo, ki ga predlaga Komisija
Predlog spremembe
Člen -1 b
Člen 2, točka 3 Uredbe (ES) št. 639/2004 se črta.
Obrazložitev
Glede na pogoje in stalne strukturne ovire, s katerimi se soočajo najbolj oddaljene regije in jih priznava člen 299 Pogodbe, ter ob upoštevanju resolucije Evropskega parlamenta o okrepljenem partnerstvu za najbolj oddaljene regije z dne 28. septembra 2005 bi morali posebni ukrepi obstoječe uredbe upoštevati posebne potrebe ribiškega sektorja v teh regijah .
Predlog spremembe
6
Predlog uredbe – akt o spremembi
Člen -1 c (novo)
Uredba (ES) 639/2004
Člen 2 – točka 4
Besedilo, ki ga predlaga Komisija
Predlog spremembe
Člen -1 c
Člen 2, točka 4 Uredbe št. 639/2004 se nadomesti z naslednjim besedilom:
" 4. z odstopanjem od člena 9(1), točka (a) Uredbe (ES) št. 2792/1999 se lahko dodeli pomoč za obnovo ribiških plovil do 31. decembra 2009. "
.
Predlog spremembe
7
Predlog uredbe – akt o spremembi
Člen 1
Uredba (ES) 639/2004
Člen 2 – točka 5
Besedilo, ki ga predlaga Komisija
Predlog spremembe
V členu 2(5) Uredbe (ES) št. 639/2004 se "31. decembra 2008" nadomesti z " 31. decembra 2009 " .
V členu 2(5) Uredbe (ES) št. 639/2004 se "31. decembra 2008" nadomesti z " 31. decembra 2011 ".
Obrazložitev
Ta predlog spremembe je namenjen določitvi realnejšega roka, da se lahko dosežejo rezultati iz predloga Komisije. Ob upoštevanju omejene zmogljivosti ladjedelnic se zdi, da je prvotno predlagano podaljšanje do 31. decembra 2009 nezadostno. Primernejše bi bilo podaljšanje za tri leta (od 31. decembra 2008 do 31. decembra 2011).
Predlog spremembe
8
Predlog uredbe – akt o spremembi
Člen 1 a (novo)
Uredba (ES) 639/2004
Člen 6
Besedilo, ki ga predlaga Komisija
Predlog spremembe
Člen 1 a
Člen 6 Uredbe (ES) št. 639/2004 se nadomesti z naslednjim besedilom:
"Komisija predloži Evropskemu parlamentu in Svetu letno poročilo o izvajanju te uredbe pred iztekom odstopanj, ki jih predvideva uredba. Glede ukrepov iz člena 2 Komisija predlaga, če je potrebno, ustrezne uskladitve glede na razvoj družbeno-gospodarskih potreb omenjenih regij ter glede na stanje njihovih ribolovnih virov."
OBRAZLOŽITEV
Predlog Komisije
Uredba (ES) št. 639/2004 z dne 30. marca 2004 o upravljanju ribiških flot, registriranih v najbolj oddaljenih regijah, določa odstopanji od sistema vstopa/izstopa, predvidenega v členu 13 Uredbe (ES) št. 2371/2002 o ohranjevanju in trajnostnem izkoriščanju ribolovnih virov v okviru skupne ribiške politike, in od prepovedi uporabe javnih sredstev za posodobitev ali obnovo ribiških plovil iz Uredbe (ES) št. 2792/1999 z dne 17. decembra 1999 o določitvi podrobnih pravil in sporazumov glede strukturne pomoči Skupnosti v ribiškem sektorju. Rok za takšna odstopanja je bil podaljšan za eno leto
Uredba (ES) št. 1646/2006 (UL L 309, 9.11.2006, str. 1). po letu, ko je Svet 19. junija 2006 sklenil politični sporazum o Evropskem skladu za ribištvo. Vendar zaradi tega, ker je Komisija pozno sprejela pravni instrument, ki zadevnim državam članicam omogoča dodelitev državne pomoči
Smernice za pregled državne pomoči za ribištvo in ribogojstvo (UL C 84, 3.4.2008, str. 10). , ter zaradi omejenih zmogljivosti ladjedelnic ni bilo mogoče spoštovati roka 31. decembra 2008, ki ga določa Uredba (ES) št. 639/2004, do katerega naj bi ribiška plovila, ki prejemajo nacionalno državno pomoč za obnovo, vstopila v floto.
Namen predloga Komisije je podaljšanje tega roka za še eno leto.
Stališče poročevalca
Kakor je poudarjeno v Uredbi (ES) št. 639/2004, je „zaradi relativnega pomena ribiškega sektorja v teh regijah upravičeno upoštevati strukturne, socialne in gospodarske razmere v najbolj oddaljenih regijah Skupnosti ("najbolj oddaljene regije") v zvezi z upravljanjem ribiških flot. Zato je treba potrebam teh regij prilagoditi določbe o upravljanju režimov vstopa/izstopa in obveznem zmanjšanju zmogljivosti iz Uredbe (ES) št. 2371/2002 ter predpise o dostopu do državne pomoči za posodobitev in obnovo ribiških plovil."
Glede na pogoje in stalne strukturne ovire, s katerimi se soočajo najbolj oddaljene regije in jih priznava člen 299 Pogodbe, ter ob upoštevanju prejšnjih stališč Evropskega parlamenta, kot je resolucija o okrepljenem partnerstvu za najbolj oddaljene regije z dne 28. septembra 2005, v kateri "ponovno izraža potrebo po tem, da se v prihodnje podpre obnovo in modernizacijo ribiške flote ter s tem sektorju omogoči rentabilnost in konkurenčnost", se tako poročevalec ne le strinja s predlogom Komisije, ampak tudi meni, da posebni ukrepi iz Uredbe (ES) št. 639/2004 ne bi smeli biti časovno omejeni.
Ob upoštevanju posebnih referenčnih omejitev ribolovnih zmogljivosti iz te uredbe zato meni, da je treba ohraniti podporo za obnovo in posodobitev ribiških flot v najbolj oddaljenih regijah, zlasti flote za mali priobalni ribolov, saj so flote v teh regijah sestavljene večinoma iz zastarelih plovil, ki so v nekaterih najbolj oddaljenih regijah starejša od 30 let.
Nadaljevanje podpore za obnovo in posodobitev ribiških flot je tako nujni pogoj za izboljšanje razmer na področju ohranjanja rib ter delovnih pogojev in varnosti zaposlenih v teh regijah. Odbor za ribištvo je v svojem mnenju „o strategiji za najbolj oddaljene regije:
V svojem mnenju "Strategiji za najbolj oddaljene regije: dosežki in prihodnji izzivi", ki ga je sprejel 3. aprila 2008, meni, da je "treba sprejeti nove, učinkovitejše ukrepe, neodvisne od gibanja v času ali bogastvu, ki so posledica naključnih ali umetno sproženih okoliščin, za spodbujanje zmožnosti najbolj oddaljenih regij, da se spoprimejo z omejitvami in stalnimi strukturnimi pomanjkljivostmi, ki so značilne, zlasti v ribiškem sektorju". Prav tako je menil, da so "kljub doseženemu napredku" še vedno potrebna nova sredstva "za obnovitev in posodobitev flot najbolj oddaljenih regij" in da "bo ukinitev pomoči Skupnosti za prenovo flot zanje pomenila prikrajšanost pri nadoknadi zamude pri sestavi flot evropske celine".
Poročevalec zato predlaga, da se omenjena uredba spremeni v skladu z navedenim.
POSTOPEK
Naslov
Upravljanje ribiških flot, registriranih v najbolj oddaljenih regijah
Referenčni dokumenti
KOM(2008)0444 – C6-0298/2008 – 2008/0138(CNS)
Datum posvetovanja z EP
1.9.2008
Pristojni odbor
Datum razglasitve na zasedanju
PECH
4.9.2008
Odbori, zaprošeni za mnenje
Datum razglasitve na zasedanju
REGI
4.9.2008
Odbori, ki niso podali mnenja
Datum sklepa
REGI
10.9.2008
Poročevalec/-ka
Datum imenovanja
Pedro Guerreiro
15.7.2008
Datum sprejetja
7.10.2008
Izid končnega glasovanja
+:
–:
0:
19
1
1
Poslanci, navzoči pri končnem glasovanju
Elspeth Attwooll, Iles Braghetto, Paulo Casaca, Zdzisław Kazimierz Chmielewski, Emanuel Jardim Fernandes, Carmen Fraga Estévez, Pedro Guerreiro, Heinz Kindermann, Rosa Miguélez Ramos, Marianne Mikko, Philippe Morillon, Seán Ó Neachtain, Maria Grazia Pagano, Struan Stevenson, Margie Sudre, Daniel Varela Suanzes-Carpegna
Namestniki, navzoči pri končnem glasovanju
Vincenzo Aita, Ole Christensen, Constantin Dumitriu, María Isabel Salinas García, Thomas Wise
Datum predložitve
10.10.2008
